കണ്ടക, ഏഴര ശനി പരിഹാരം വീട്ടില് ചെയ്യാം... | How To Avoid Saturn Effect - Malayalam BoldSky\n7 hrs ago പഴത്തോലിലൊരു ഒറ്റമൂലിയുണ്ട് സോറിയാസിസിന്\n9 hrs ago വെള്ളപ്പയർ സ്ഥിരം, പ്രമേഹവും തടിയും കുത്തനെ കുറയും\n9 hrs ago പ്രമേഹ രോഗിയാണോ? നിങ്ങളുടെ പല്ല് പണിതരും\nശനി വിശ്വാസികള്‍ക്ക് പൊതുവേ ഭയപ്പാടുണ്ടാക്കുന്ന ഒന്നാണ്. ഗ്രഹനില പ്രകാരം ശനി നല്ലതും ദോഷവും വരുത്തുന്ന സാഹചര്യങ്ങളുണ്ട്. ശനി ഗ്രഹനില പ്രകാരം നല്ല സ്ഥാനത്തെങ്കില് നല്ല ഗുണം ലഭിയ്ക്കും. അല്ലെങ്കില് ദോഷവും. കണ്ടക ശനി, ഏഴര ശനി എന്നിങ്ങനെ ശനിയ്ക്കു ദോഷ ഭാവങ്ങള് ഏറെയുണ്ട്.\nകണ്ടക ശനി സമയത്ത് ദോഷങ്ങള് ഏറും, മരണത്തിനു വരെ കാരണമാകാവുന്ന അപകടങ്ങള്‍ക്കും സാധ്യതയുണ്ട്. ഭയം, ദുഖം, അപമാനം, ദാരിദ്ര്യം, പാപം, മോശമായ സംസര്‍ഗം, തടവ് തുടങ്ങിയ ശനി കൊണ്ടു വരുന്ന ദോഷങ്ങള്‍ക്ക് പേരു പലതാണ്. കണ്ടക ശനി 4, 7, 10 ഭാവങ്ങളിലാണ് വരുന്നത്. നാലാം ഭാവം വീട്, വാഹനം, മാതാവ്, , കുടുംബം എന്നിവര്‍ക്ക് ദോഷമെന്നാണ് പറയുക. ഏഴാം ഭാവം പങ്കാളിയ്ക്ക് പ്രത്യേകിച്ചു ഭാര്യമാര്‍ക്ക്. ധന നാശം, കാര്യ വിഘ്‌നം എന്നിവയെല്ലാം പെടുന്നു. 10-ാം ഭാവം ജോലിയുമായി ബന്ധപ്പെട്ടിരിയ്ക്കും. ഇതില് ദോഷമെന്നു പഫം.\nഎന്നാല് ഒരു വ്യക്തിയുടെ ഗ്രഹ നിലയില് നല്ല സ്ഥാനത്താണ് ശനിയെങ്കില് ഗുണങ്ങളും ഏറെയാണ്. 3, 6, 11 എന്നീ ഭാവങ്ങളില് ശനി പൊതുവേ ഗുണകരമാണെന്നാണ് വിശ്വാസം.\nശനി ദോഷങ്ങള് മാറാന് ശനി ദേവനെ പ്രസാദിപ്പിയ്ക്കുക എന്നതാണ് പ്രധാനം. ഇത് ദോഷങ്ങള് ഒരു പരിധി വരെ ഒഴിഞ്ഞു പോകാന് സഹായിക്കും.\nഎള്ളുതിരി ശാസ്താവിന് കത്തിയ്ക്കുന്നത്, അതും ശനിയാഴ്ച ദിവസം കത്തിയ്ക്കുന്നത് ശനി ദോഷമകറ്റാന് ഇത് ഏതു ശനിയാണെങ്കിലും നല്ലതാണ്. കറുത്ത എള്ള് വൃത്തിയുള്ള തുണിയില് പൊതിഞ്ഞു കെട്ടി എള്ളെണ്ണയില് നനച്ചു കത്തിയ്ക്കാം. വീടിന്റെ പൂജാമുറിയില് എള്ളും വൃത്തിയുള്ള വെളുത്ത തുണിയും വയ്ക്കുക. ഇത് ശനിയാഴ്ച ദിവസം കിഴിയാക്കി എള്ളെണ്ണയില് മുക്കി കത്തിയ്ക്കുക. ഇതിന്റെ മണം ശ്വസിയ്ക്കുന്നത് ഏറെ ന്ല്ലതാണ്.\nഎള്ളു തിരി തേങ്ങാമുറിയില്\nഎള്ളു തിരി തേങ്ങാമുറിയില് കത്തിയ്ക്കുന്നതും നല്ലതാണ്. നീരാഞ്ജനം എന്നതാണ് ഈ വഴിപാടിന്റെ പേര്. ഇത് ശാസ്താവിനുള്ള വഴിപാടാണ്. ശാസ്താക്ഷേത്രത്തില് ചെയ്യാം. അല്ലെങ്കില് വീട്ടില് തന്നെ പൂജാമുറിയിലും ആകാം.\nശാസ്താവാണ് ശനിയുടെ അധിദേവത. ഇതു കൊണ്ട് ശാസ്താ പ്രസാദം അത്യാവശ്യം. ശനിയാഴ്ച ദിവസങ്ങളിലും പക്കപ്പിറന്നാളിനും ഇവിടെ ദര്‍ശനം നല്ലതാണ്. പങ്കാളിയ്‌ക്കൊപ്പം ശനിയാഴ്ച ശാസ്ത്ര ക്ഷേത്ര ദര്‍ശനമാണ് കൂടുതല് നല്ലത്. ശനിയാഴ്ച പൂര്‍ണ ഉപവാസമോ ഒരിക്കലോ എടുക്കുക. നീല, കറുപ്പ് വസ്ത്രം ധരിയ്ക്കുന്നതും ഉചിതമാണ്.\nഭൈരവന് ശനിയാഴ്ച രാഹുകാല സമയത്ത് വെറ്റില മാല അണിയിച്ചു പ്രാര്‍ത്ഥിയ്ക്കുന്നതും ശനി ദോഷം അകറ്റാന് ഉത്തമമാണ്.ശനീശ്വരന് എള്ളെണ്ണ അഭിഷേകം, അതായത് തൈലാഭിഷേകം നല്ലതാണ്. ആലിനു കീഴില് ശനിയാഴ്ചകളില് എള്ളെണ്ണയില് വിളക്കു തെളിയിക്കുന്നതും ശനി ദോഷത്തിന് പരിഹാരമാകും. ആലിനെ പൂജിയ്ക്കുന്നതും പ്രദക്ഷിണം വയ്ക്കുന്നതുമെല്ലാം നല്ലതാണ്.\nരണ്ടു ശനിയാഴ്ചകളില് വീടിന്റെ തെക്കു കിഴക്ക്, കിഴക്കു പടിഞ്ഞാറ് ഭാഗത്തായി എള്ളു കിഴി എള്ളെണ്ണയില് കത്തിയ്ക്കുന്നതും നല്ലതാണ്. കത്തിച്ച ശേഷം രണ്ടു നുള്ള് എള്ള് അരച്ച് പാലില് കലക്കി പഞ്ചസാരയും ചേര്‍ത്തു കഴിയ്ക്കുന്നതും നല്ലതാണ്.\nശനി ദോഷത്തിന് ശാസ്താവിനെ മാത്രമല്ല, ഹനുമാനെ പ്രസാദിപ്പിയ്ക്കുന്നതും നല്ലതാണ്. ഹനുമാനെ പ്രസാദിപ്പിയ്ക്കുന്നവര്‍ക്ക് ശനി ദോഷം വരില്ലെന്ന അനുഗ്രഹം ഹനുമാന് പണ്ട് ലഭിച്ചിട്ടുണ്ടെന്നാണ് വിശ്വാസം. വടമാല, വെറ്റില മാല, കുങ്കുമാര്‍ച്ചന എന്നിവയെല്ലാം തന്നെ ഹനുമാനെ പ്രസാദിപ്പിയ്ക്കും.അവല് നിവേദ്യവും ഭഗവാന് പ്രിയമാണ്.\nഗണപതി പ്രീതിയും ശനി ദോഷത്തിന് പ്രധാനമാണ്. ഗണപതിയ്ക്ക് പ്രീതികരമായ കറുക മാല, നാളികേരം തുടങ്ങിയവ സമര്‍പ്പിയ്ക്കാം.\nകാക്കയാണ് ശനി ദേവന്റെ വാഹനംശനിയാഴ്ച ദിവസം രാവിലെ ആറിനും ഏഴിനും ഇടയില് ചോറും എള്ളും കലര്‍ത്തി എട്ടു ഉരുളകള് കാക്കയ്ക്കു നല്‍കുന്നതും ശനി ദോഷം തീര്‍ക്കാന് ഏറെ നല്ലതാണ്.\nമയില്‍പ്പീലിയും ശനി ദോഷം മാറാന് നല്ലതാണ്.\nമന്ത്രോച്ചാരണം ഏറെ ഗുണം ചെയ്യും. ഓം ശം ശനീശ്വരായ നമഹ എന്ന മന്ത്രം നല്ലതാണ്.ദിവസവും ജപിയ്ക്കുന്നത് ഏറെ ഉത്തമം. ഇതിനായില്ലെങ്കില് ശനിയാഴ്ചയെങ്കിലും ചെയ്യുക.\nHow To Avoid Saturn Effect


മാവേലിയും ആമിനത്താത്തയും; ജീവിതത്തിന്റെ പകര്‍ന്നാട്ടങ്ങള് | Special | Deshabhimani | Friday Dec 1, 2017\nമാവേലിയും ആമിനത്താത്തയും; ജീവിതത്തിന്റെ പകര്‍ന്നാട്ടങ്ങള്\nഎ സുരേഷ്Updated: Friday Dec 1, 2017\nസിനിമയിലും മിമിക്രിയിലും ആമിനത്താത്തയും മാവേലിയുമായി ആസ്വാദകരെ കുടുകുടെ ചിരിപ്പിച്ചാണ് അബി അകാലത്തില് പൊലിഞ്ഞത്. മലയാളത്തില് മിമിക്രി ജനപ്രിയ കലയായി സ്വീകാര്യത നേടിയ കാലത്താണ് ആ രംഗപ്രവേശം. വെള്ളിത്തിരയിലെ താരങ്ങളായി തിളങ്ങിയ പലരും മിമിക്രി കലാകാരന്മാരായി വന്നവര്. അബി അടക്കമുള്ളവരുടെ കോമഡി സീരീസുകള് കാസറ്റു രൂപത്തില് തരംഗമായതോടെ ആ ശബ്ദം മലയാളികള് ഉള്ളിടത്തെല്ലാം പരിചിതമായി. മിമിക്രി ആര്‍ടിസ്റ്റുകളുടെ പേരും പെരുമയും ഉയരത്തിലേറ്റിയ തൊണ്ണൂറുകളില് ദിലീപ്, നാദിര്‍ഷാ, ഹരിശ്രീ അശോകന് എന്നിവര്‍ക്കൊപ്പം വേദികള് കൈയടക്കി. തുടര്‍ന്ന് സിനിമയിലും മോശമല്ലാത്ത വേഷങ്ങള്. അമ്പതിലേറെ ചിത്രങ്ങളില് അഭിനയിച്ചെങ്കിലും അര്‍ഹിക്കുന്ന പരിഗണന കിട്ടിയില്ലെന്ന ഖേദവും അദ്ദേഹത്തിനുണ്ടായി. വെള്ളിത്തിരയില്‍നിന്ന് ഇടക്കാലത്ത് വിട്ടുനിന്ന അബി, ഹാപ്പി വെഡ്ഡിങ്ങിലൂടെ തിരിച്ചെത്തി. പിന്നീടും സിനിമകളുണ്ടായെങ്കിലും വഴിത്തിരിവാകാവുന്ന വേഷങ്ങളായിരുന്നില്ല. ചെറുറോളുകളിലെത്തി കിസ്മത്തിലൂടെ നായക വേഷങ്ങളിലേക്ക് നടന്നുകയറിയ മകന് ഷെയ്ന് നിഗം വാഗ്ദാനമായി നില്‍ക്കെയാണ് അദ്ദേഹം അരങ്ങൊഴിഞ്ഞത്. വലിയ റെയ്ഞ്ചിലേക്ക് പോകുന്ന നടനാണ് അവനെന്ന് അന്നയും റസൂലിലും അഭിനയിക്കുമ്പോള് രാജീവ് രവി പറഞ്ഞത് അഭിമാനത്തോടെ അബി ഒരഭിമുഖത്തില് പറഞ്ഞിട്ടുണ്ട്. എംബിഎ ബിരുദധാരിയായ ഷെയ്ന് തുടക്കത്തിലേ പ്രതിഭ തെളിയിച്ചു. സൈറബാനുവിലും പറവയിലുമൊക്കെ സ്വാഭാവിക അഭിനയം കാഴ്ചവച്ച് പ്രേക്ഷകരെ കൈയിലെടുക്കാന് ഈ യുവനടന് കഴിഞ്ഞു. രാജീവ് രവിയുടെ അന്നയും റസൂലും, കമ്മട്ടിപ്പാടം എന്നിവയില് ചെറിയ വേഷങ്ങള് ചെയ്ത ഷെയ്ന് അദ്ദേഹത്തിന്റെ ഇറങ്ങാനിരിക്കുന്ന 'ഈട'യില് നായകനായെത്തുന്നുണ്ട്. ജയരാജിന്റെ ഒറ്റാലിലൂടെ ദേശീയ പുരസ്കാരം നേടിയ ബി അജിത്കുമാറാണ് സംവിധായകന്. ഷാജി എന് കരുണ് എസ്തറിനെ നായികയാക്കി ചെയ്യുന്ന ചിത്രത്തിലും ഷെയ്ന് നായകനാകും.\nപ്രീഡിഗ്രി കഴിഞ്ഞ് മുംബൈയില് സാനിറ്ററി ഇന്‍സ്പെക്ടര് കോഴ്സിന് പഠിക്കുന്ന വേളയിലേ അബി മിമിക്രി വേദികളില് പ്രത്യക്ഷപ്പെടുന്നുണ്ട്. കോതമംഗലം എംഎ കോളേജില് പഠിക്കവെ സര്‍വകലാശാല യുവജനോത്സവത്തില് രണ്ട് തവണ മിമിക്രിക്ക് ഒന്നാം സമ്മാനം നേടി. കൊച്ചിന് കലാഭവനിലൂടെയാണ് അരങ്ങുജീവിതത്തിന്റെ തുടക്കം. തുടര്‍ന്ന് ഹരിശ്രീ, കൊച്ചിന് സാഗര് എന്നിവയിലൂടെ ശ്രദ്ധേയനായി. ദിലീപ്, സലിംകുമാര്, ഹരിശ്രീ അശോകന് എന്നിവരുമൊത്ത് 'സാഗര്' മിമിക്രി ട്രൂപ്പ് നടത്തി. മൃഗങ്ങളുടെ ശബ്ദാനുകരണത്തില് തുടങ്ങി താരങ്ങളെയും നേതാക്കളെയും അനായാസം അവതരിപ്പിച്ചു. വേദികളില് ഏറ്റവും കൂടുതല് അവതരിപ്പിച്ചതും ശ്രദ്ധേയമായതും സിനിമാ താരങ്ങളുടെ ശബ്ദം. മലയാളത്തില് കാസറ്റ് തരംഗമുയര്‍ത്തിയ ദേ മാവേലി കൊമ്പത്ത് സൂപ്പര് ഹിറ്റായി. മാവേലിയില് നടന് ജനാര്‍ദനന്റെ ശബ്ദമാണ് അനുകരിച്ചത്. അത് ദിലീപ് ഏറ്റെടുത്തപ്പോള് ഇന്നസെന്റിന്റെയും നാദിര്‍ഷ വന്നപ്പോള് ജഗതിയുടേതുമായി. മിമിക്രി വേദികളില് നിറഞ്ഞുനിന്ന് തൊണ്ണൂറിലാണ് സിനിമാ പ്രവേശം.\nദേ മാവേലിക്കുശേഷം അബിയുടെ ജനപ്രിയത നേടിയ കഥാപാത്രമായത് ആമിനത്താത്ത. സ്വന്തം ജീവിതപരിസരത്തുനിന്നുള്ള കണ്ടെത്തലായിരുന്നു അവര്.തന്റെ വല്യുമ്മയില്‍നിന്നാണ് കഥാപാത്രത്തെ സൃഷ്ടിച്ചതെന്ന് അദ്ദേഹം പറഞ്ഞിരുന്നു. കുട്ടിക്കാലംമുതല് കാണുന്ന അവരുടെ സംസാരവും പൊരുമാറ്റവും ചേഷ്ടകളും നിരീക്ഷിച്ചാണ് തന്മയത്വത്തോടെയുള്ള ആ അവതരണം. അശ്ളീലം തെല്ലുമില്ലാതെ നിഷ്കളങ്ക തമാശ പറയുന്ന കഥാപാത്രമായിരുന്നു അത്. കേരളത്തില് മാത്രമല്ല, വിദേശ സ്റ്റേജ് പരിപാടികളിലും അബിക്ക് ഏറ്റവും കൈയടി നേടിക്കൊടുത്തു ആമിനത്താത്ത. അബിയുടെ പേരുപോലും താത്തയുമായി ഇഴുകിച്ചേരുന്നതിലെത്തി. കിരീടമില്ലാത്ത രാജാക്കന്മാര് സിനിമയില് ആമിനത്താത്തയായി അഭിനയിച്ച അദ്ദേഹം സമീപകാലത്ത് ഇറങ്ങിയ തൃശിവപേരൂര് ക്ളിപ്തത്തിലും ആ വേഷമിട്ടു.\nനരേല്ല വേണു മാധവ് അന്തരിച്ചു; കടന്നുപോയത് ‘ഇന്ത്യൻ മിമിക്രിയുടെ പിതാവ്’\nസുഡാനി ഫ്രം നൈജീരിയ: പ്രതിഫല തര്‍ക്കം പരിഹരിച്ചതായി നൈജീരിയൻ താരം\nസാമുവലിന്റെ ആരോപണം തള്ളി ‘സുഡാനി ഫ്രം നൈജീരിയ’ നിർമാതാക്കൾ; കരാർ അനുസരിച്ചുള്ള തുക താരത്തിന് കൈമാറിയതായി സമീർ താഹിറും ഷൈജു ഖാലിദും\nകലാഭവ൯ അബിയുടെ നിര്യാണത്തിൽ റിയാദ് ടാക്കീസ് അനുശോചിച്ചു\nഇതും കൂടി നോക്കാം കുറഞ്ഞില്ലെങ്കില് അമേരിക്കയില് ചികിത്സ തേടാം; മിമിക്രിയുടെ സുല്‍ത്താന്റെ അവസാന പ്രേക്ഷകന്റെ വാക്കുകള്\nഅവസരം ചോദിച്ച് നടക്കാത്ത 'മിമിക്രിയിലെ സൂപ്പര് സ്റ്റാര്'


കുവൈത്തില് മൂന്ന് കൊവിഡ് മരണം കൂടി; 540 പേര്‍ക്ക് ഇന്ന് വൈറസ് സ്ഥിരീകരിച്ചു\nSun Jul 03 2022 02:04:03 GMT+0530 (India Standard Time)\nരോഗികളുടെ എണ്ണത്തില് ഇന്നും വന്‍വര്‍ധനവാണ് രേഖപ്പെടുത്തിയത്. 720 പേര്‍ക്കാണ് ഇന്ന് രോഗബാധ സ്ഥിരീകരിച്ചത്. ഇന്നുവരെ ആകെ വൈറസ് ബാധയേറ്റവരുടെ എണ്ണം 88,963 ആയി.\nBY NSH5 Sep 2020 12:31 PM GMT\nNSH5 Sep 2020 12:31 PM GMT\nകുവൈത്ത് സിറ്റി: കുവൈത്തില് കൊവിഡ് ബാധയെത്തുടര്‍ന്നു ഇന്ന് മൂന്നുപേര് കൂടി മരിച്ചു. ഇതോടെ രാജ്യത്ത് വൈറസ് ബാധയെ തുടര്‍ന്ന് മരണമടഞ്ഞവരുടെ എണ്ണം 540 ആയി. രോഗികളുടെ എണ്ണത്തില് ഇന്നും വന്‍വര്‍ധനവാണ് രേഖപ്പെടുത്തിയത്. 720 പേര്‍ക്കാണ് ഇന്ന് രോഗബാധ സ്ഥിരീകരിച്ചത്. ഇന്നുവരെ ആകെ വൈറസ് ബാധയേറ്റവരുടെ എണ്ണം 88,963 ആയി.\nഇന്ന് 540 പേര് രോഗമുക്തരായി. ആകെ രോഗം സുഖമായവരുടെ എണ്ണം 79,903 ആയി. 8,520 പേരാണു നിലവില് ചികില്‍സയില് കഴിയുന്നത്. തീവ്രപരിചരണത്തില് കഴിയുന്നവരുടെ എണ്ണം നൂറില് താഴെയായി കുറഞ്ഞു- 91. കഴിഞ്ഞ 24 മണിക്കൂറിനിടയില് 4,414 പേര്‍ക്കാണു വൈറസ് പരിശോധന നടത്തിയത്. ആകെ 6,40,634 പേര്‍ക്കാണ് ഇതുവരെ പരിശോധന നടത്തിയത്.\nThree more Covid deaths Kuwait virus confirmed 540 people today


ലൈംഗികമായ അതിക്രമത്തിന് ഇരയായാൽ?\nഭാഷ അംബുണ്ടു അഖോലി അബ്ഖാസ് അബ്ബി അബ്യു അമേരിക്കന് ആംഗ്യഭാഷ അയ്‌മാറ അര്‍ജന്‍റീനിയന് ആംഗ്യഭാഷ അര്‍മേനിയന് അര്‍ഹോബൊ അറബിക് അറ്റീ അല്‍ബേനിയന് അസമീസ് അസര്‍ബയ്‌ജാനി അസര്‍ബയ്‌ജാനി (സിറിലിക്) ആഫ്രിക്കാന്‍സ് ഇംഗ്ലീഷ് ഇക്വഡോറിയന് ആംഗ്യഭാഷ ഇഡൊ ഇന്‍ഡൊനീഷ്യന് ഇന്‍ഡോംഗ ഇബാനാഗ് ഇബാന് ഇബിന്‍ഡ ഇബോ ഇറ്റാലിയന് ഇറ്റാലിയന് ആംഗ്യഭാഷ ഇലോക്കോ ഇവെ ഇസോക്കോ ഉക്രേനിയന് ഉര്‍ദു ഉറൂണ്ട് ഉസ്‌ബെക് എന്‍ഗാന്‍ജല എന്‍ഗാബെറി എന്‍ഡെബെലെ എന്‍ഡെബെലെ (സിംബാബ്‌വെ) എന്‍യംഗ്‌വെ എഫിക്ക് എലൂര് എസ്‌റ്റോണിയന് ഐറിഷ് ഒക്പെ ഒട്ടെട്ടേല ഒറോമോ ഒസിഷ്യന് ഓട്മായി (മെസ്ക്വിറ്റൽ വാലി) ഓസ്ട്രേലിയന് ആംഗ്യഭാഷ കംബോഡിയന് കന്നട കരെൻ (ഗൗ) കസഖ് കാക്ചിക്വല് (പാശ്ചാത്യ) കാച്ചിന് കാബിലെ കാബൂവെര്‍ഡിയാനോ കാറ്റലാന് കികഒന്‍ഡെ കികാംബാ കികോംഗോ കിക്കുയു കിച്വ (ഇംബാബുര) കിച്വ (ചിമ്പോറസോ) കിച്വ (പാസ്റ്റാസ) കിന്യര്‍വണ്ട കിപ്പെന്‍ഡേ കിമ്പുണ്‍ഡു കിരിബാറ്റി കിര്‍ഗിസ് കിറുണ്ടി കിലുബ കിസോങ്ഗേ കെക്ച്ചി കൊങ്കണി (റോമന്) കൊറിയന് കൊറിയന് ആംഗ്യഭാഷ കൊളംബിയന് ആംഗ്യഭാഷ കൊസ്രായിയന് കോംഗോ കോള് ക്രിയോ ക്രൊയേഷ്യന് ക്വാങ്കാളി ക്വാന്യാമ ക്വിച്ചി ക്വിബെക് ആംഗ്യഭാഷ ക്വെച്ചുവ (അന്‍കാഷ്) ക്വെച്ചുവ (അയാകുച്ചോ) ക്വെച്ചുവ (കുസ്കൊ) ക്വെച്ചുവ (ബൊളീവിയ) ഖാന ഗണ് ഗലീസിയന് ഗാ ഗാരിഫ്യൂന ഗുജറാത്തി ഗൊകാന ഗ്രീക്ക് ഗ്വര് ഗ്വാരണി ചിചെവ ചിടുംബൂക ചിന് (ഹഖ) ചിയോവോ ചിറ്റോംഗ ചിറ്റോംഗ (മലാവി) ചിറ്റോംഗ (സിംബാബ്‌വെ) ചിലിയന് ആംഗ്യഭാഷ ചുക്കീസ് ചുവാഷ് ചെക് ചൈനീസ് മാന്‍ഡ്രിന് (പരമ്പരാഗതം) ചൈനീസ് മാന്‍ഡ്രിന് (ലളിതം) ചൊക്വി ചൊപ്പീ ജര്‍മന് ജാപ്പനീസ് ജാപ്പനീസ് ആംഗ്യഭാഷ ജാവനീസ് ജോര്‍ജിയന് ജോല ടര്‍ക്കിഷ് ടാറ്റര് ടിഷിലൂബ ടീവ് ടുവാലുവന് ടെറ്റും ഡിലി ടൊരാജ ടോംഗന് ട്‌സോംഗ ഡച്ച് ഡയാക് എൻജ്യോജു ഡാനിഷ് ഡാമറ തഗലോഗ് തജീക്കി തമിഴ് തഹീതിയന് തായ് തുര്‍ക്കമന് തെലുങ്ക് ദാംഗമെ ദിഗോര് ദ്രേഹു നഡൗ നവാജോ നഹുവാത്‌ല് (ഗെരെരോ) നഹുവാത്‌ല് (സെന്‍ട്രല്) നഹുവാത്‌ല് (ഹൗസ്റ്റെകാ) നിയാസ് നേപ്പാളി നൈജീരിയന് പിഡ്ജിന് നോര്‍വീജിയന് ന്യാനിക പഞ്ചാബി പഞ്ചാബി (ഷാമുഖി) പരാഗ്വേയന് ആംഗ്യഭാഷ പലാവുവന് പാങ്‌ഗാസിനന് പാപിയമെന്‍റോ (അരൂബ) പാപിയമെന്‍റോ (കുറെസോ) പിഡ്ജിന് (കാമറൂണ്) പെറൂവിയന് ആംഗ്യഭാഷ പേര്‍ഷ്യന് പോണപേയന് പോര്‍ച്ചുഗീസ് പോര്‍ച്ചുഗീസ് (പോര്‍ച്ചുഗല്) പോളിഷ് പോളിഷ് ആംഗ്യഭാഷ ഫറോയീസ് ഫിജിയന് ഫിന്നിഷ് ഫിന്നിഷ് ആംഗ്യഭാഷ ഫൊണ് ഫ്രഞ്ച് ബംഗാളി ബംബാറ ബടക് (കാരോ) ബടക് (റ്റോബ) ബള്‍ഗേറിയന് ബാറ്റാക് (സിമാലുന്‍ഗന്) ബാഷ്കിര് ബാസ്സ (കാമറൂണ്) ബാസ്‌ക് ബിക്കോള് ബിയാക് ബിസോ ഗിനിയൻ ക്രയോൾ ബിസ്‌ലാമ ബെലീസ് ക്രയോല് ബൊളീവിയന് ആംഗ്യഭാഷ ബ്രിട്ടീഷ് ആംഗ്യഭാഷ ബൗലി ബൗലോ മംഗോളിയന് മക്വ മറാഠി മലഗാസി മലയാളം മലായ് മസിഡോണിയന് മാം മാംബെ (ലുന്‍ഗു) മാപുണ്ടണ്‍ഗണ് മായാ മാര്‍ഷലീസ് മാള്‍ട്ടീസ് മാസാറ്റെക്കോ മിസോ മീഹി മെക്സിക്കന് ആംഗ്യഭാഷ മോങ് (വൈറ്റ്) മ്യന്‍മര് മൗറീഷ്യന് ക്രയോള് യാകൗബ യോറുബ റഷ്യന് റഷ്യന് ആംഗ്യഭാഷ റുന്യാന്‍കോര റൂട്ടോറോ റൊമനി (ദക്ഷിണ ഗ്രീസ്) റൊമാനിയന് റോട്ടുമന് റോമനി (മാസിഡോണിയ) റോമനി (മാസിഡോണിയ) സിറിലിക് റ്റരസ്കന് റ്റാന്‍ഡ്രോയ് റ്റൊജൊലാബല് റ്റോറ്റോനാക്ക് റ്റ്ലാപനെക് റ്റ്വി റ്റ്ഷ്വ റ്റ്സെല്‍റ്റല് റ്റ്‌സോട്‌സില് ലംബ ലാറ്റ്‍വിയന് ലിംഗാല ലിത്വാനിയന് ലുക്കോന്‍സോ ലുഗാണ്ട ലുന്‍ഡ ലുവോ ലെന്‍ജെ ലോമ്‌വെ വരായ്-വരായ് വല്ലീഷ്യന് വല്ലീഷ്യന് വിഗൂര് (സിറിലിക്) വിയറ്റ്‌നമീസ് വെനസ്വേലന് ആംഗ്യഭാഷ വെന്‍ഡ വെല്‍ഷ് വെസോ വേയൂനായ്കി വൊളെയ്റ്റ ഷോണ സമോവന് സാംഗീര് സാങ്കോ സാന്‍ഡേ സാപോടെക് (ഇസ്‌തുമസ്) സാപോടെക് (ലാച്ചിഗ്വിരി) സിംബാബ്‌വെ ആംഗ്യഭാഷ സിംഹള സിദാമ സിനംവന്‍ഗ സിന്‍യാന്‍ജ സിബെമ്പ സിലോസി സീമ സുലു സുൺഡ സെട്സ്വാന സെന സെപ്പിടി സെബുവാനോ സെയ്‌ഷെല്‍സ് ക്രയോള് സെര്‍ബിയന് സെര്‍ബിയന് (റോമന്) സെസോത്തോ (ലെസോത്തോ) സോളമന് ഐലന്‍ഡ്‌സ് പിജിന് സ്പാനിഷ് സ്രാനന്‍ടോംഗോ സ്ലൊവാക് സ്ലൊവേനിയന് സ്വാടി സ്വാഹിലി സ്വാഹിലി (കോംഗോ) സ്വീഡിഷ് ഹംഗേറിയന് ഹംഗേറിയന് ആംഗ്യഭാഷ ഹിന്ദി ഹിരി മോട്ടൂ ഹിലിഗായ്‌നോന് ഹീബ്രൂ ഹെയ്‌തിയന് ക്രയോള് ഹെരീറോ ഹോസ ഹൗസ\nഓരോ വർഷവും ദശലക്ഷങ്ങളാണു ബലാത്സംഗത്തിനോ ലൈംഗികചൂഷണത്തിനോ വിധേയരാകുന്നത്. യുവജനങ്ങളാണ് ഇതിന്‍റെ പ്രധാന ഇരകൾ.\nസംഭവിക്കുന്നത് എന്താണെന്ന് അറിയുന്നതിനു മുമ്പേ അക്രമി അനറ്റിനെ നിലത്ത് തള്ളിയിട്ടുകഴിഞ്ഞിരുന്നു. അനറ്റ് പറയുന്നു: “അയാളെ ചെറുക്കാൻ ആകുന്നതെല്ലാം ഞാൻ ചെയ്‌തു. നിലവിളിക്കാൻ നോക്കി, പക്ഷേ ഒച്ച പുറത്ത് വന്നില്ല. ഞാൻ അയാളെ തള്ളി, ഇടിച്ചു, തൊഴിച്ചു, മാന്തിപ്പറിച്ചു. പെട്ടെന്ന് ഒരു കത്തിമുന എന്‍റെ ശരീരത്തിൽ സ്‌പർശിച്ചതു ഞാൻ അറിഞ്ഞു. പിന്നെ എനിക്ക് അനങ്ങാനേ കഴിഞ്ഞില്ല.”\nഇതുപോലൊരു സാഹചര്യത്തിൽ അകപ്പെട്ടാൽ നിങ്ങൾ എന്തു ചെയ്‌തേനേ?\nനമ്മൾ എത്ര കരുതിയിരുന്നാലും ശരി അനിഷ്ടസംഭവങ്ങൾ ഉണ്ടായേക്കാം. ഉദാഹരണത്തിന്, രാത്രിയിൽ പുറത്ത് പോകുന്നതൊക്കെ വളരെ ജാഗ്രതയോടെയാണെങ്കിലും മോശമായത് എന്തെങ്കിലും ഉണ്ടായിക്കൂടെന്നില്ല. ബൈബിൾ പറയുന്നു: ‘വേഗതയുള്ളവർ ഓട്ടത്തിൽ നേടുന്നില്ല . . . സാമർത്ഥ്യമുള്ളവർക്കു പ്രീതിയും ലഭിക്കുന്നില്ല; അവർക്കൊക്കെയും കാലവും ഗതിയും അത്രേ ലഭിക്കുന്നത് (“എല്ലാം യാദൃച്ഛികമായി സംഭവിക്കുന്നതാണ്,” പി.ഒ.സി.).’—സഭാപ്രസംഗി 9:11.\nഅനറ്റിനെപ്പോലെയുള്ള ചില ചെറുപ്പക്കാരെ ആക്രമിച്ചത് അപരിചിതരാണ്. മറ്റു ചിലരെ പരിചയക്കാരോ ഒരുപക്ഷേ ഒരു കുടുംബാംഗംതന്നെയോ ആയിരിക്കാം ഉപദ്രവിച്ചത്. വെറും പത്തു വയസ്സുള്ളപ്പോഴാണു നതാലിയെ അവളുടെ വീടിന് അടുത്തുള്ള ഒരു കൗമാരക്കാരൻ ലൈംഗികമായി ചൂഷണം ചെയ്‌തത്. അവൾ പറയുന്നു: “എനിക്കു ഭയങ്കര പേടിയും നാണവും തോന്നിയതുകൊണ്ട് ആദ്യം ഞാൻ ഇത് ആരോടും പറഞ്ഞില്ല.”\nസംഭവിച്ച കാര്യങ്ങളെക്കുറിച്ച് അനറ്റിന് ഇപ്പോഴും കുറ്റബോധം തോന്നാറുണ്ട്. അവൾ പറയുന്നു: “ആ രാത്രിയിൽ സംഭവിച്ച കാര്യങ്ങൾ മനസ്സിൽ കാണാൻ ഞാൻ വീണ്ടുംവീണ്ടും ശ്രമിക്കാറുണ്ട്. അയാളോടു പൊരുതാൻ ഞാൻ കുറെക്കൂടി ശ്രമിക്കേണ്ടതല്ലായിരുന്നോ എന്നു ഞാൻ ചിന്തിക്കും. വാസ്‌തവത്തിൽ അയാൾ കത്തികൊണ്ട് എന്നെ കുത്തിയതോടെ ഞാൻ ആകെ പേടിച്ച് മരവിച്ചുപോയി. എനിക്കു കൂടുതലൊന്നും ചെയ്യാൻ കഴിഞ്ഞില്ല, പക്ഷേ ചെയ്യേണ്ടതായിരുന്നു എന്നൊരു തോന്നൽ!”\nനതാലിയെയും കുറ്റബോധം വേട്ടയാടാറുണ്ട്. അവൾ പറയുന്നു: “ഞാൻ അയാളെ കണ്ണുമടച്ച് വിശ്വസിക്കരുതായിരുന്നു. പുറത്ത് കളിക്കാൻ പോകുമ്പോൾ അനിയത്തിയെ കൂട്ടാതെ പോകരുതെന്ന് അച്ഛനമ്മമാർ പ്രത്യേകം പറഞ്ഞിരുന്നു. പക്ഷേ ഞാൻ അതു കേട്ടില്ല. അതുകൊണ്ട് എന്നെ ഉപദ്രവിക്കാൻ അയൽക്കാരനു ഞാനായിട്ട് ഒരു അവസരം ഉണ്ടാക്കിക്കൊടുത്തെന്നാണ് എനിക്കു തോന്നുന്നത്. സംഭവിച്ചതെല്ലാം എന്‍റെ കുടുംബത്തെയും ബാധിച്ചു. അവർക്ക് അത്രയും വേദന ഉണ്ടായതിന്‍റെ കാരണം ഞാനാണല്ലോ എന്ന് എനിക്കു തോന്നും. അതാണ് എന്നെ ഏറ്റവുമധികം വേദനിപ്പിക്കുന്നത്.”\nനിങ്ങൾക്ക് അനറ്റിനെയും നതാലിയെയും പോലെ തോന്നുന്നെങ്കിൽ ഒരു കാര്യം പ്രത്യേകം ഓർക്കണം: ബലാത്സംഗത്തിന് ഇരയായ ഒരാൾ ഒരിക്കലും മനസ്സോടെയല്ല അതിനു വഴങ്ങുന്നത്. പക്ഷേ ചിലയാളുകൾ ഇതിന്‍റെ ഗൗരവം കുറച്ചുകാണിക്കാറുണ്ട്. അവർ പറയുന്നത് ആൺകുട്ടികൾ അങ്ങനെ പെരുമാറുന്നതു സ്വാഭാവികമാണെന്നും ബലാത്സംഗത്തിന്‍റെ ഇരകൾ അതു ചോദിച്ചുവാങ്ങിയതാണെന്നും ആണ്. പക്ഷേ ആരും ബലാത്സംഗത്തിന് ഇരയാകേണ്ടവരല്ല. അത്തരം ഹീനമായ ഒരു പ്രവൃത്തിക്ക് ഇരയാകുന്നെങ്കിൽ നിങ്ങളല്ല അതിന് ഉത്തരവാദി!\n“നിങ്ങളല്ല അതിന് ഉത്തരവാദി” എന്ന വാചകം വായിക്കാൻ എളുപ്പമാണ്. പക്ഷേ അക്കാര്യം മനസ്സുകൊണ്ട് അംഗീകരിക്കാൻ വളരെ ബുദ്ധിമുട്ടാണ്. ചിലർ സംഭവിച്ച കാര്യങ്ങൾ പുറത്ത് പറയാതെ ഉള്ളിലൊതുക്കുന്നു. അതുകൊണ്ട് കുറ്റബോധവും മനസ്സിടിക്കുന്ന മറ്റു ചിന്തകളും അവരെ വല്ലാതെ അലട്ടുന്നു. എന്നാൽ നിങ്ങൾ മിണ്ടാതിരുന്നാൽ അതുകൊണ്ട് ആർക്കാണു നേട്ടം? നിങ്ങൾക്കോ അതോ നിങ്ങളെ ചൂഷണം ചെയ്‌തയാൾക്കോ? അതിനാൽ, തീർച്ചയായും നിങ്ങൾ പരിഗണിക്കേണ്ട മറ്റൊരു വഴിയുണ്ട്.\nനിങ്ങളുടെ കഥ പറയുക\nതന്‍റെ ജീവിതത്തിൽ ഏറ്റവുമധികം പ്രശ്‌നങ്ങൾ നേരിട്ട സമയത്ത് ഇയ്യോബ് എന്ന നീതിനിഷ്‌ഠനായ മനുഷ്യൻ ഇങ്ങനെ പറഞ്ഞതായി ബൈബിൾ നമ്മളോടു പറയുന്നു: “എന്‍റെ മനസ്സു നീറുകയാണ്, അതിനാൽ ഞാനിപ്പോൾ സംസാരിക്കും.” (ഇയ്യോബ് 10:1, പരിശുദ്ധ ബൈബിൾ, ഈസി-റ്റു-റീഡ് വേർഷൻ.) അങ്ങനെ ചെയ്യുന്നതുകൊണ്ട് നിങ്ങൾക്കും പ്രയോജനമുണ്ടായേക്കാം. വിശ്വസിക്കാവുന്ന ഒരാളോടു സംഭവിച്ചതെല്ലാം തുറന്നുപറയുന്നതു സാഹചര്യങ്ങളുമായി പൊരുത്തപ്പെടാൻ നിങ്ങളെ സഹായിക്കും. വീർപ്പുമുട്ടിക്കുന്ന വികാരങ്ങളുടെ പിടിയിൽനിന്ന് അങ്ങനെ നിങ്ങൾക്കു മോചനം നേടാനാകും.\nമനസ്സിന്‍റെ ഭാരം ഒറ്റയ്‌ക്കു താങ്ങാനാകില്ലെന്നു തോന്നുന്നുണ്ടോ? ആരോടെങ്കിലും ഉള്ളു തുറന്നുകൂടേ?\nഅതു ശരിയാണെന്ന് അനറ്റിനു ബോധ്യമായി. അവൾ പറയുന്നു: “ഞാൻ എന്‍റെ ഒരു ഉറ്റ സുഹൃത്തിനോടു കാര്യം പറഞ്ഞു. ഞങ്ങളുടെ സഭയിൽ നേതൃത്വമെടുക്കുന്ന രണ്ടു ക്രിസ്‌തീയമൂപ്പന്മാരോടു സംസാരിക്കാൻ അവൾ ആവശ്യപ്പെട്ടു. അങ്ങനെ ചെയ്‌തത് എന്തായാലും നന്നായി. അവർ പല പ്രാവശ്യം എന്നെ വന്ന് കാണുകയും എനിക്ക് ഏറ്റവും ആവശ്യമായിരുന്നത് എന്താണോ അത് എന്നോടു പറയുകയും ചെയ്‌തു. സംഭവിച്ച കാര്യങ്ങളൊന്നും എന്‍റെ കുറ്റമല്ല എന്നാണ് അവർ പറഞ്ഞത്. അതെ, ഒന്നും എന്‍റെ കുറ്റമല്ല.”\nതാൻ ചൂഷണത്തിന് ഇരയായതിനെക്കുറിച്ച് നതാലി അച്ഛനമ്മമാരോടു പറഞ്ഞു. അവൾ പറയുന്നു: “അവർ എന്‍റെകൂടെ നിന്നു. അതിനെക്കുറിച്ച് സംസാരിക്കാൻ അവർ എന്നെ പ്രോത്സാഹിപ്പിച്ചു. സങ്കടവും ദേഷ്യവും ഉള്ളിലടക്കി നടക്കാതിരിക്കാൻ അത് എന്നെ സഹായിച്ചു.”\nപ്രാർഥനയും നതാലിയെ ആശ്വസിപ്പിച്ചു. അവൾ പറയുന്നു: “ദൈവത്തോടു സംസാരിച്ചത് എന്നെ സഹായിച്ചു, വിശേഷിച്ചും മറ്റ് ഒരു മനുഷ്യനോടും ഉള്ളു തുറക്കാൻ പറ്റില്ലെന്നു തോന്നിയ ആ നിമിഷങ്ങളിൽ! പ്രാർഥിക്കുമ്പോൾ എനിക്കു ഹൃദയം തുറന്ന് സംസാരിക്കാം. അപ്പോൾ എനിക്കു ശരിക്കും സമാധാനവും ശാന്തതയും അനുഭവപ്പെടാറുണ്ട്.”\n‘സൌഖ്യമാക്കുവാൻ ഒരു കാലമുണ്ട്’ എന്ന കാര്യം ശരിയാണെന്നു നിങ്ങൾക്കും ബോധ്യമാകും. (സഭാപ്രസംഗി 3:3) ശരീരത്തിന്‍റെയും മനസ്സിന്‍റെയും ആരോഗ്യത്തിനു നിങ്ങൾ നല്ല ശ്രദ്ധ കൊടുക്കണം. ആവശ്യത്തിനു വിശ്രമിക്കണം. എല്ലാറ്റിലുമുപരി ഏതു സാഹചര്യത്തിലും ആശ്വാസം തരുന്ന ദൈവമായ യഹോവയിൽ ആശ്രയിക്കണം. —2 കൊരിന്ത്യർ 1:3, 4.\nപ്രേമിക്കുന്ന ആളുടെകൂടെ ആണെങ്കിൽ\nതെറ്റായ ഏതെങ്കിലും കാര്യം ചെയ്യാൻ ഒരു ആൺകുട്ടി നിർബന്ധിച്ചാൽ “വേണ്ടാ!” എന്നോ “ദേഹത്തുനിന്ന് കൈയെടുക്ക്!” എന്നോ തീർത്തുപറയാൻ മടിക്കേണ്ടാ. ആ സുഹൃത്തിനെ നഷ്ടപ്പെടും എന്നു ഭയന്ന് മടിച്ചുനിൽക്കരുത്. ഈ പ്രശ്‌നത്തിന്‍റെ പേരും പറഞ്ഞ് അവൻ നിങ്ങളെ ഉപേക്ഷിച്ചുപോയാൽ അവനെ ഒരു കൂട്ടുകാരനാക്കാൻ കൊള്ളില്ല എന്നാണ് അതിന്‍റെ അർഥം. നിങ്ങളുടെ ശരീരത്തെയും നിങ്ങളെ നയിക്കുന്ന തത്ത്വങ്ങളെയും ആദരിക്കുന്ന ഒരു യഥാർഥപുരുഷനെയാണു നിങ്ങൾക്കു വേണ്ടത്.\n“ഹൈസ്‌കൂൾ കാലത്ത് ആൺകുട്ടികൾ പിന്നിൽനിന്ന് എന്‍റെ ബ്രായിൽ പിടിച്ച് വലിച്ചിട്ട്, കേട്ടാൽ തൊലിയുരിയുന്ന തരത്തിൽ സംസാരിക്കുമായിരുന്നു. അവരുമായി ലൈംഗികബന്ധത്തിലേർപ്പെട്ടാൽ അത് എനിക്ക് ഒത്തിരി രസം പകർന്നേനേ എന്നൊക്കെ അവർ പറഞ്ഞിരുന്നു.”—കൊറീറ്റ.\nനിങ്ങളുടെ അഭിപ്രായത്തിൽ ആ കുട്ടികൾ എന്തു ചെയ്യുകയായിരുന്നു?\n1. അതു വെറും തമാശയായിരുന്നു\n2. അവളുമായി ശൃംഗരിക്കുകയായിരുന്നു\n3. അതു ലൈംഗികമായ അതിക്രമമായിരുന്നു\n“ബസ്സിൽവെച്ച് ഒരു ആൺകുട്ടി എന്നോടു വൃത്തികേടു പറയാനും എന്‍റെ ദേഹത്ത് പിടിക്കാനും തുടങ്ങി. ഞാൻ അവന്‍റെ കൈ തട്ടിമാറ്റിയിട്ട് അവനോടു മാറി നിൽക്കാൻ പറഞ്ഞു. അപ്പോൾ എനിക്കു ഭ്രാന്താണെന്ന മട്ടിൽ അവൻ എന്നെ നോക്കി.”—കാൻഡീസ്.\nനിങ്ങളുടെ അഭിപ്രായത്തിൽ അവൻ കാൻഡീസിനെ എന്തു ചെയ്യുകയായിരുന്നു?\n“കഴിഞ്ഞ വർഷത്തെ കാര്യമാണ്. എന്നെ ഇഷ്ടമാണെന്നും കൂടെ കറങ്ങാൻ ചെല്ലണമെന്നും പറഞ്ഞ് ഒരു ആൺകുട്ടി എന്‍റെ പുറകേ നടക്കാൻ തുടങ്ങി. പറ്റില്ലെന്നു പലവട്ടം പറഞ്ഞിട്ടും അവൻ ഇത് ആവർത്തിച്ചു. ചിലപ്പോൾ അവൻ എന്‍റെ കൈയിൽ തടവും. നിറുത്താൻ പറഞ്ഞാലും കേൾക്കില്ല. ഒരിക്കൽ ഞാൻ ഷൂ കെട്ടിക്കൊണ്ടിരുന്നപ്പോൾ അവൻ വന്ന് എന്‍റെ പിൻഭാഗത്ത് കൈകൊണ്ട് ഒറ്റ തട്ട്.”—ബെഥനി.\nനിങ്ങളുടെ അഭിപ്രായത്തിൽ ഈ ആൺകുട്ടി അവളെ എന്തു ചെയ്യുകയായിരുന്നു?\nഎല്ലാ ചോദ്യങ്ങളുടെയും ശരിയുത്തരം3ആണ്.\nതമാശ, ശൃംഗാരം എന്നിവയും ലൈംഗികമായ അതിക്രമവും തമ്മിൽ എന്താണു വ്യത്യാസം?\nലൈംഗികമായ അതിക്രമം ഏകപക്ഷീയമാണ്. കാരണം, നിറുത്താൻ ഇര ആവശ്യപ്പെട്ടാൽപ്പോലും ഉപദ്രവിക്കുന്നയാൾ വഴങ്ങില്ല.\nലൈംഗികമായ അതിക്രമം ഗൗരവമേറിയ ഒരു കാര്യമാണ്. അതു കൂടുതൽ ഗുരുതരമായ ലൈംഗികകുറ്റകൃത്യങ്ങളിലേക്കു നയിച്ചേക്കാം.\nസംഭവിച്ചതിനെക്കുറിച്ച് കുറ്റബോധം തോന്നുമ്പോൾ ഞാൻ എന്തു ചെയ്യണം?\nആരാണ് എനിക്കു വിശ്വസിച്ച് ഉള്ളു തുറക്കാൻ പറ്റുന്ന ഒരു മുതിർന്ന വ്യക്തി?\nസമപ്രായക്കാർ പറയുന്നത്—ലൈംഗികമായ അതിക്രമം എന്ന വീഡിയോ www.jw.org-ൽ കാണുക. (ബൈബിൾ പഠിപ്പിക്കലുകൾ > കൗമാരക്കാർ എന്നതിനു കീഴെ നോക്കുക)


central and state tax on petrol in kerala 2021: അന്താരാഷ്ട്രവിപണയില് ക്രൂഡ് ഓയിൽ വില കുറയുമ്പോഴും രാജ്യത്ത് ഇന്ധന വില കുതിക്കുന്നു; കേന്ദ്ര-സംസ്ഥാന സര്‍ക്കാരുകള്‍ക്കെതിരെ ഉമ്മന് ചാണ്ടി - oommen chandy comments on petrol diesel price by criticize central and state government | Samayam Malayalam\noommen chandy comments on petrol diesel price by criticize central and state government\nഅന്താരാഷ്ട്രവിപണയില് ക്രൂഡ് ഓയിൽ വില കുറയുമ്പോഴും രാജ്യത്ത് ഇന്ധന വില കുതിക്കുന്നു; കേന്ദ്ര-സംസ്ഥാന സര്‍ക്കാരുകള്‍ക്കെതിരെ ഉമ്മന് ചാണ്ടി\nGokul Murali | Samayam Malayalam | Updated: 23 Jan 2021, 04:01:00 PM\nകഴിഞ്ഞ യുപിഎ സര്‍ക്കാരിന്റെ കാലത്ത് 2014 ല് പെട്രോളിന് 9.48 രൂപയായിരുന്ന എക്‌സൈസ് നികുതിയാണ് ഇപ്പോള് മൂന്നിരട്ടിയായി എന്നും അദ്ദേഹം ഉമ്മൻചാണ്ടി വ്യക്തമാക്കി\nതിരുവനന്തപുരം: ഇന്ധനവില വര്‍ദ്ധനവിൽ കേന്ദ്ര സംസ്ഥാന സര്‍ക്കാരുകള്‍ക്കെതിരെ രൂക്ഷ വിമര്‍ശനവുമായി മുൻമുഖ്യമന്ത്രി ഉമ്മൻചാണ്ടി. കൊവിഡ് കാലത്ത് മഹാദുരിതത്തിലായ ജനങ്ങളെ കുത്തിപ്പിഴിഞ്ഞ് പെട്രോള് ഡീസല് വില വര്‍ധിപ്പിക്കുന്നത് തികച്ചും അന്യായമാണെന്ന് മുന് മുഖ്യമന്ത്രി ഉമ്മന് ചാണ്ടി.\nAlso Read : ഇന്ത്യക്കും പ്രധാനമന്ത്രിക്കും നന്ദി അറിയിച്ച് ലോകാരോഗ്യ സംഘടനാ മേധാവി\nഅഞ്ച് വട്ടമാണ് ജനുവരിയിൽ മാത്രം ഇന്ധനവില വര്‍ദ്ധിച്ചിരിക്കുന്നത്. പെട്രോളിന് 86.61 രൂപയും ഡീസലിന് 80.74 രൂപയുമായതോടെ വന് വിലക്കയറ്റത്തിന് വഴിയൊരുക്കി. അന്താരാഷ്ട്രവിപണയില് ബെന്റ് ഇനം ക്രൂഡിന് വില 2020 ജനുവരിയില് 63.65 ഡോളറായിരുന്നത് ഇപ്പോള് 55.61 ഡോളറായി കുറഞ്ഞുനിൽക്കുമ്പോഴാണ് രാജ്യത്ത് വില കുതിക്കുന്നത്.\nകേന്ദ്ര-സംസ്ഥാന സര്‍ക്കാരുകളുടെ നികുതിയാണ് വിലക്കുതിപ്പിന്റെ പ്രധാന ഘടകമെന്ന് ഉമ്മൻചാണ്ടി ആരോപിക്കുന്നു. ഒരു ലിറ്റര് പെട്രോളിന് 32.98 രൂപയും ഡീസലിന് 31.83 രൂപയുമാണ് എക്‌സൈസ് നികുതി. സംസ്ഥാന സര്‍ക്കാര് പെട്രോളിന് 30.08 ശതമാനവും ഡീസലിന് 22.76 ശതമാനവുമാണ് നികുതി ചുമത്തുന്നത്.\nഇതിന് പുറമെ, ഒരു രൂപ അധിക നികുതിയും ഒരു ശതമാനം സെസുമുണ്ട്. പെട്രോളിന്റെ അടിസ്ഥാന വില ലിറ്ററിന് വെറും 29.33ഉം ഡീസലിന് 30.43ഉം രൂപയാണ്. ഇതിന്റെ മൂന്നിരട്ടിയോളം വിലയിട്ടാണ് ജനങ്ങളെ പിഴിയുന്നതെന്നും അദ്ദേഹം ആരോപിച്ചു.\nകഴിഞ്ഞ യുപിഎ സര്‍ക്കാരിന്റെ കാലത്ത് 2014 ല് പെട്രോളിന് 9.48 രൂപയായിരുന്ന എക്‌സൈസ് നികുതിയാണ് ഇപ്പോള് മൂന്നിരട്ടിയായത്. ഡീസലിന് 3.56 രൂപയായിരുന്നത് 10 മടങ്ങായി.\nകേന്ദ്ര- സംസ്ഥാന സര്‍ക്കാരുകള് അടിയന്തരമായി ഇടപെട്ട് വില നിയന്ത്രിക്കേണ്ടതുണ്ടെന്നും. യുഡിഎഫ് സര്‍ക്കാര് പെട്രോള്/ ഡീസല് വില കുതിച്ചു കയറിയപ്പോള്4തവണ അധിക നികുതി വേണ്ടെന്നു വച്ച് 619.17 കോടിയുടെ സമാശ്വാസം നൽകിയെന്നും കോണ്‍ഗ്രസിന്റെ മുതി‍ർന്ന നേതാവ് വ്യക്തമാക്കി.\nഇടതു സര്‍ക്കാര് ചെങ്ങന്നൂര് തെരഞ്ഞെടുപ്പുവേളിയില് മാത്രം ഒരു രൂപയുടെ ഇളവ് നല്കി. കര്‍ണാടക തെരഞ്ഞെടുപ്പുവേളയില് മൂന്നാഴ്ച പെട്രോളിയം കമ്പനികള് വില കൂട്ടിയില്ല. വര്‍ധിപ്പിച്ച വിലയുടെ അധികനികുതിയെങ്കിലും ഉപേക്ഷിക്കാന് ഇടതുസര്‍ക്കാര് തയാറാകണമെന്ന് ഉമ്മന് ചാണ്ടി ആവശ്യപ്പെട്ടു.\nടയറിൽ തീ കൊളുത്തി എറിഞ്ഞ് കാട്ടാനയെ കൊന്നു\nജോസിനെ ഉപേക്ഷിച്ചെത്തിയവർ 'വിനയാകുന്നു'; കോൺഗ്രസിനെ സമീപിക്കാനൊരുങ്ങി ജോസഫ് ആര്‍ട്ടിക്കിള് ഷോ\nPetrol Diesel Price Oommen Chandy central and state tax on petrol in kerala 2021 central and state tax on petrol in kerala Central and state government\nWeb Title : oommen chandy comments on petrol diesel price by criticize central and state government


പ്രളയ സഹായം: പ്രവാസിപ്പണവരവില് എല്ലാവരെയും പിന്നിലാക്കി വീണ്ടും ഇന്ത്യ തന്നെ നമ്പര് വണ്\nFirst Published 10, Apr 2019, 12:11 PM IST\nഏറ്റവും കൂടുതല് പ്രവാസിപ്പണം കിട്ടുന്ന രാജ്യങ്ങളില് ചൈനയാണ് രണ്ടാം സ്ഥാനത്ത്. 6,700 കോടി ഡോളറാണ് ചൈനയുടെ വാര്‍ഷിക പ്രവാസിപ്പണ വരവ്. 3,600 കോടി ഡോളറുമായി മെക്സിക്കോയാണ് മൂന്നാം സ്ഥാനത്ത്.\nന്യൂയോര്‍ക്ക്: ലോകത്ത് ഏറ്റവും കൂടുതല് പ്രവാസിപ്പണം ലഭിക്കുന്ന രാജ്യമെന്ന് പദവി ഇന്ത്യ നിലനിര്‍ത്തി. കഴിഞ്ഞ് വര്‍ഷത്തെക്കാള് 14 ശതമാനത്തിന്‍റെ വാര്‍ഷിക വളര്‍ച്ചയാണ് പ്രവാസിപ്പണ വരവില് ഇന്ത്യയ്ക്കുണ്ടായത്. വളര്‍ച്ചയില് ഇത്രയധികം വര്‍ധനയുണ്ടാകാന് കാരണം പ്രളയമാണെന്നാണ് ലോകബാങ്ക് വിലയിരുത്തല്.\n2018 ല് വിദേശ ഇന്ത്യക്കാര് 7,900 കോടി ഡോളറാണ് ഇന്ത്യയിലേക്കയച്ചത്. മുന് വര്‍ഷം ഇത് 6,530 കോടി ഡോളറായിരുന്നു. ഏറ്റവും കൂടുതല് പ്രവാസിപ്പണം കിട്ടുന്ന രാജ്യങ്ങളില് ചൈനയാണ് രണ്ടാം സ്ഥാനത്ത്. 6,700 കോടി ഡോളറാണ് ചൈനയുടെ വാര്‍ഷിക പ്രവാസിപ്പണ വരവ്. 3,600 കോടി ഡോളറുമായി മെക്സിക്കോയാണ് മൂന്നാം സ്ഥാനത്ത്.\nനാലാം സ്ഥാനത്ത് ഫിലിപ്പീയന്‍സും അഞ്ചാം സ്ഥാനം ഈജിപിതിനുമാണ്. 3,400 കോടി ഡോളറാണ് ഫിലിപ്പീയന്‍സിലേക്ക് 2018 ല് വന്ന പ്രവാസിപ്പണം. 2,900 കോടി ഡോളറാണ് ഇക്കാര്യത്തില് ഈജിപിതിന്‍റെ സമ്പാദ്യം. പ്രളയ ദുരിതത്തില് പ്രതിസന്ധിയിലായവരെ സഹായിക്കാന് പ്രവാസികളായ ബന്ധുക്കള് കൂടുതല് പണം ഇന്ത്യയിലേക്ക് അയച്ചത് കാരണമാണ് ഇത്തരത്തില് ഉയര്‍ന്ന വളര്‍ച്ചയുണ്ടാകാന് കാരണമെന്നാണ് ലോക ബാങ്കിന്‍റെ വിലയിരുത്തല്.\nLast Updated 10, Apr 2019, 12:20 PM IST\nfirst position in nri remittance\nപ്രവാസി പണത്തില് ഇന്ത്യ വീണ്ടും 'ഒന്നാം നമ്പര്'\nഇന്ത്യയുടെ വളര്‍ച്ചാ നിരക്ക് ഈ വര്‍ഷം തന്നെ ചൈനയെ മറികടക്കും: ലോക ബാങ്ക്\nഇന്ത്യ വളരുന്നത് എങ്ങോട്ട്; പട്ടിണി കിടക്കുന്ന ഭാരതീയരുടെ എണ്ണം കൂടുന്നു


'സിനിമയില് സൗഹൃദങ്ങള്‍ക്ക് സ്ഥാനമില്ല, എല്ലാം അഡ്ജസ്റ്റ്‌മെന്റാണെന്നാണ് തോന്നിയിട്ടുള്ളത്' | Omar lulu| dhamaka| arun kumar| nikki galrani\nDec 28, 2019, 02:58 PM IST\nഒരു പ്രൊഡക്ട് ചെയ്ത് നാല് ആള് അറിയുമ്പോഴാണ് വിമര്‍ശനങ്ങള് ഉണ്ടാകുന്നത്. അപ്പോള് ആ വിമര്‍ശനങ്ങളിലൂടെ കിട്ടുന്ന റീച്ചില് സന്തോഷിക്കുകയാണ് ചെയ്യുന്നത്.\nPhoto : Mathrubhumi Archives/ Praveen Kumar VP\n'ഒരു പ്രൊഡക്ട് ചെയ്ത് നാല് ആള് അറിയുമ്പോഴാണ് വിമര്‍ശനങ്ങള് ഉണ്ടാകുന്നത്. അപ്പോള് ആ വിമര്‍ശനങ്ങളിലൂടെ കിട്ടുന്ന റീച്ചില് സന്തോഷിക്കുകയാണ് ചെയ്യുന്നത്.'- തന്റെ സംവിധാനത്തില് പുറത്തിറങ്ങാനിരിക്കുന്ന ചിത്രം ധമാക്കയുടെ വിശേഷങ്ങളുമായി ഒമര് ലുലു.\nഒരു കോമഡി എന്റെര്‍ടെയിനറാണ് ധമാക്ക\nധര്‍മജന്, ഹരീഷ് കണാരന്, മുകേഷ്, ഉര്‍വശി എന്നിവരടക്കം പഴയ ടീമുകളൊക്കെ ഒന്നിക്കുന്ന ചിത്രമാണ് ധമാക്ക. ഉര്‍വശി, മുകേഷ് എന്നിവരുടെ പഴയ കോംബോകളുടെ തിരിച്ചുവരവും ഒപ്പം ഇന്നത്തെ യൂത്തിന് വേണ്ടിയുള്ള ചേരവകളുമൊക്കെ അടങ്ങിയതാണ് ധമാക്ക എന്ന ചിത്രം. മുകേഷിന്റെ ഭാര്യയായി ഉര്‍വശിയും അച്ഛന്റെ വേഷത്തില് ഇന്നസെന്റുമൊക്കെ എത്തുന്നുണ്ട്. ഒരുപാട് നാളുകള്‍ക്ക് ശേഷമാണ് മുകേഷ് ഇത്തരത്തിലൊരു കഥാപാത്രം ചെയ്യുന്നത്. പഴയകാല മുകേഷിന്റെ കളിചിരികളും തമാശകളുമൊക്കെ ചിത്രത്തിന്റെ ഭാഗമാകുന്നുണ്ട്. ഉര്‍വശി കുറച്ച് പ്രായമായതിന് ശേഷം ഗര്‍ഭിണിയാകുന്നതും അതിന്റെ തമാശകളുമൊക്കെയാണ് ചിത്രം പങ്കുവെക്കുന്നത്.\nഅരുണിന്റെ തിരിച്ചുവരവാകും ധമാക്ക\nഎന്റെ സംവിധാനത്തിലുള്ള നാലാമത്തെ ചിത്രമാണ് ഇത്. ഇതുവരെ ചെയ്തിട്ടുള്ള എന്റെ ചിത്രങ്ങളിലെ ഏറ്റവും സീനിയര് ആയിട്ടുള്ള നടന് അരുണ് ആണ്. അരുണിന്റെ തിരിച്ചുവരവാകും ഈ ചിത്രം. കാരണം അരുണ് സിനിമയിലെത്തിയിട്ട് ഇരുപത് വര്‍ഷമായി. പക്ഷേ ഇതുവരേയും നല്ലൊരു വേഷം കിട്ടിയിട്ടില്ല. നായകനായി മികച്ച പ്രകടനമാണ് അരുണ് ചിത്രത്തില് കാഴ്ച വെച്ചിരിക്കുന്നത്.\nഫുക്രു ആദ്യമായി മുഖം കാണിക്കുന്നുണ്ട് ധമാക്കയില്. നൂറിനും ഉണ്ട്. എന്നാല് ഇവരൊന്നും ഒരു മുഴുനീള കഥാപാത്രങ്ങളല്ല. ഇവരൊക്കെ ഒരു പാട്ട് സീനില് മാത്രം വന്നുപോകുന്നുള്ളൂ. ഇവരെ കൂടാതെ വേറേയും പുതിയ താരങ്ങള് ചിത്രത്തിലെത്തുന്നുണ്ട്.\nസിനിമയില് സൗഹൃങ്ങളില്ല, സൗഹൃദങ്ങള്‍ക്ക് സ്ഥാനവുമില്ല. കാരണം ഞാനൊരു സിനിമാക്കാരനോ സിനിമ ബാക്ക്ഗ്രൗണ്ട് ഉള്ള ആളോ അല്ല. ആത്മാര്‍ഥമായ സൗഹൃദങ്ങളും സിനിമക്കകത്ത് കണ്ടിട്ടില്ല. എല്ലാം ഒരു അഡ്ജസ്റ്റ്മെന്റാണെന്നാണ് തോന്നിയിട്ടുള്ളത്.\nവിമര്‍ശനങ്ങളില് നിന്ന് കിട്ടുന്ന റീച്ചില് സന്തോഷിക്കുന്നു\nഒരു പ്രൊഡക്ട് ചെയ്ത് നാല് ആള് അറിയുമ്പോഴാണ് വിമര്‍ശനങ്ങള് ഉണ്ടാകുന്നത്. അപ്പോള് ആ വിമര്‍ശനങ്ങളിലൂടെ കിട്ടുന്ന റീച്ചില് സന്തോഷിക്കുകയാണ് ചെയ്യുന്നത്. കഴിഞ്ഞ വര്‍ഷം മലയാളത്തില് മാത്രം 190ഓളം ചിത്രങ്ങളാണ് 23 സിനിമകള്‍ക്ക് മാത്രമേ അതിന്റെ മുതല്‍മുടക്ക് തിരികെ പിടിക്കാന് പറ്റിയിട്ടുള്ളൂ. ആ ഒരു സാഹചര്യത്തില് പുതിയ കുട്ടികളെ വെച്ച് സിനിമയെടുത്ത് മുതല്‍മുടക്ക് തിരികെ പിടിക്കാന് കഴിഞ്ഞതില് സന്തോഷിക്കുന്നുണ്ട്.\nവലിയതാരങ്ങളൊന്നും ചിത്രത്തിലില്ല. അപ്പോള് കഥയെ അടിസ്ഥാനമാക്കി മാത്രമാണ് ആള്‍ക്കാര് സിനിമ കാണാന് എത്തുക. തമാശയാണെങ്കില് മാത്രമേ എല്ലാവരും വന്ന് സിനിമ കാണാറുള്ളൂ. വലിയ താരങ്ങളെ കിട്ടിയാല് ബാക്കിയുള്ള കാര്യങ്ങള് ശ്രദ്ധിച്ചാല് മതിയാകും. ഓരോ സീനും ഇന്ററസ്റ്റ് ആക്കാന് ശ്രമിക്കേണ്ടതില്ല. വലിയ താരങ്ങളെ ഇതുവരേ തേടി പോയിട്ടില്ല.\nബാബു ആന്റണിയെ നായകനാക്കി പവര്‍സ്റ്റാര് എന്ന ചിത്രമാണ് അടുത്തതായി പ്ലാന് ചെയ്തിരിക്കുന്നത്. വേറെയും ചിത്രങ്ങള് അണിയറയിലാണ്.\nContent Highlights : Omar Lulu Interview Dhamaka Movie Starring Arun Kumar Nikki Galrani\nസംതൃപ്തി നല്‍കുന്ന ഒരു കഥാപാത്രം പോലും ലഭിച്ചിട്ടില്ല: നേഹ സക്‌സേന\nധമാക്ക, ഒരു ഒമര് ലുലു സെലിബ്രേഷന്|Review


ബിജു മേനോനും സം‌വൃത സുനിലും ഒരുമിക്കുന്ന പുതിയ കുടുംബ ചിത്രം ‘സത്യം പറഞ്ഞാ വിശ്വസിക്കുമോ’ ഉടന് പ്രദര്‍ശനത്തിനെത്തുന്നു. ചിത്രത്തിന്റെ ടീസര് നിവിന് പോളി ഫെയ്സ്ബുക്ക് പേജിലൂടെ പുറത്തുവിട്ടു. നീണ്ട6വര്‍ഷത്തെ ഇടവേളക്കു ശേഷം മലയാളികളുടെ പ്രിയ നടി സംവൃത സുനില് മടങ്ങിയെത്തുന്നു എന്ന പ്രത്യേകതയും ചിത്രത്തിനുണ്ട്. കുടുംബ പശ്ചാത്തലത്തില് അണിഞ്ഞൊരുങ്ങുന്ന ചിത്രത്തില് ബിജു മേനോന്റെ ഭാര്യയായിട്ടാണ് സംവൃത വേഷമിടുന്നത്.\n‘സത്യം പറഞ്ഞാ വിശ്വസിക്കുമോ’ യുടെ രചന നിര്‍വ്വഹിക്കുന്നത് ദേശീയ അവാര്‍ഡ് ജേതാവ് സജീവ് പാഴൂരാണ്. സംഗീത സംവിധാനം നിര്‍വ്വഹിക്കുന്നത് ഷാന് റഹ്മാന് ആണ്. ഗ്രീന് ടിവി എന്റര്‍ടൈനറിന്റെ ബാനറില് രമാദേവി, ഉര്‍വ്വശി തിയറ്റേഴ്സിനു വേണ്ടി അനീഷ്. എം. തോമസ്, സന്ദീപ് സേനന് എന്നിവര് ചേര്‍ന്നാണ് നിര്‍മാണം. ചിത്രത്തിനായി ക്യാമറ ചലിപ്പിക്കുന്നത് ഷഹ്നാദ് ജലാല്. എഡിറ്റിംഗ് രഞ്ജന് എബ്രഹാം നിര്‍വ്വഹിക്കുന്നു. ഉര്‍വ്വശി തീയേറ്റേഴ്സ് ആണ് ചിത്രം പ്രദര്‍ശനത്തിന് എത്തിക്കുന്നത്.\nസചിനെ കണ്ട് ആവേശഭരിതനായി നിവിന് പോളി


മരട്: തിരുവോണ നാളിൽ നഗരസഭയ്ക്കു മുമ്പിൽ താമസക്കാരുടെ നിരാഹാരം | Maradu\nമരട്: തിരുവോണ നാളിൽ നഗരസഭയ്ക്കു മുമ്പിൽ താമസക്കാരുടെ നിരാഹാരം\nSep 13, 2019, 02:00 AM IST\nമരട്: സുപ്രീം കോടതി ഉത്തരവിനെ തുടർന്ന് പൊളിച്ചുമാറ്റാൻ നടപടികൾ ആരംഭിച്ച മരടിലെ ഫ്ളാറ്റുടമകൾ തിരുവോണ നാളിൽ നഗരസഭാ കാര്യാലയത്തിനു മുമ്പിൽ സത്യാഗ്രഹം നടത്തി. വാസസ്ഥലം കാക്കാൻ ഓണാഘോഷങ്ങൾ പോലും ഉപേക്ഷിച്ച് നിരാഹാരമിരുന്ന കുടുംബങ്ങൾക്ക് സമൂഹത്തിന്റെ നാനാ തുറകളിലുള്ള നിരവധി പേർ പിൻതുണയുമായെത്തുന്ന കാഴ്ചയ്ക്കും ബുധനാഴ്ച രാവിലെ മുതൽ മരട് സാക്ഷ്യം വഹിച്ചു.\nനഗരസഭാ കാര്യാലയത്തിന്റെ കവാടത്തിനു മുമ്പിലായി തയ്യാറാക്കിയ രണ്ട് പന്തലുകളാണ് ഫ്ളാറ്റ് നിവാസികളുടെ നിരാഹാര സമരത്തിനു വേദിയായത്. കുട്ടികൾ, വൃദ്ധർ, സ്ത്രീകൾ ഉൾപ്പെടെയുള്ളവരും അണിനിരന്ന സത്യാഗ്രഹ വേദിയിലേക്ക് രാവിലെ മുതൽതന്നെ പിൻതുണ അറിയിച്ചുകൊണ്ട് നിരവധി പേരാണെത്തിയത്. വിവിധ രാഷ്ട്രീയ-സാമൂഹിക-സാംസ്കാരിക സംഘടനകളെ പ്രതിനിധീകരിക്കുന്നവർ മുതൽ മതമേലധ്യക്ഷൻമാരും പ്രമുഖ വ്യക്തികളും സമരവേദിയിൽ ഫ്ളാറ്റ് നിവാസികൾക്ക് പിൻതുണയുമായെത്തി.\nഹൈബി ഈഡൻ എം.പി. രാവിലെ 10 മണിയോടെ വേദിയിലെത്തി സത്യാഗ്രഹ സമരം ഉദ്ഘാടനം ചെയ്തു. തുടർന്ന് മുൻ മന്ത്രി കെ. ബാബു, ഡി.സി.സി. പ്രസിഡന്റ് ടി.ജെ. വിനോദ്, സി.പി.എം. ജില്ലാ സെക്രട്ടറി സി.എൻ. മോഹനൻ, ആർ.എസ്.എസ്. പ്രസിദ്ധീകരണ വിഭാഗം ഡയറക്ടർ ഇ.എൻ. നന്ദകുമാർ, അഗസ്റ്റിൻ കോലഞ്ചേരി (ജനതാദൾ), കെ.ബി. മുഹമ്മദുകുട്ടി, എ.ബി. സാബു, ഡോ. കുരിയാക്കോസ് മാർ തിയോഫിലോസ് മെത്രാപ്പൊലീത്ത, മുജീബ് റഹ്‌മാൻ, ജോസ് പള്ളിപ്പാട്, അഡ്വ. ശ്രീകുമാർ (ബി.ഡി.ജെ.എസ്.), സജി തുരുത്തിക്കുന്നേൽ (ശിവസേന), പി.എം. മുഹമ്മദ് ഹസൻ (മുസ്‌ലിം ലീഗ്), ഏലൂർ ഗോപിനാഥ്, എം.ടി. വർഗീസ്, കൗൺസിലർമാരായ സുനീല സിബി, ജബ്ബാർ പാപ്പന, ജോസഫ് (ജനപക്ഷം) തുടങ്ങി നിരവധി പേർ ഫ്ളാറ്റിലെ താമസക്കാർക്കു പിൻതുണ നൽകി പ്രസംഗിച്ചു.\nവൈകീട്ട് മൂന്നു വരെ നീണ്ട സത്യാഗ്രഹ സമരത്തിൽ മരട് ഭവന സംരക്ഷണ സമിതി കൺവീനർ ഷംസുദ്ദീൻ കരുനാഗപ്പള്ളി അധ്യക്ഷത വഹിച്ചു.\nവാഹനമിടിച്ച് കലുങ്ക് തകർന്നു\nകറുപ്പംപടി: കൂട്ടിക്കൽ റോഡിൽ തുരുത്തി കവലയ്ക്ക് സമീപം വാഹനമിടിച്ച് കലുങ്ക് തകർന്നു. ..\nമരട് ഫ്ലാറ്റ്; തെരുവിൽ കഞ്ഞിെവച്ച് സമീപവാസികളുടെ പ്രതിഷേധം\nമഹിളാ കോൺഗ്രസ് പ്രതിഷേധക്കൂട്ടായ്മ\nമരട് ഫ്ളാറ്റ്: ഉദ്യോഗസ്ഥർക്കെതിരേ അഴിമതി ഉന്നയിച്ച് കൗൺസിലർമാർ\nസ്ത്രീകൾക്കെതിരേയുള്ള അതിക്രമങ്ങൾ: നിയമഭേദഗതി വേണം -മഹിളാ കോൺ.\nഇഞ്ചത്തൊട്ടി മഹാദേവർ ക്ഷേത്രം മണ്ഡല മഹോത്സവം\nടെയ്‌ലേഴ്‌സ് അസോസിയേഷൻ സംസ്ഥാന വാർഷിക മേള\nനെടുമ്പാശ്ശേരിയിൽ 10 ലക്ഷത്തിന്റെ വിദേശ സിഗരറ്റ് പിടിച്ചു


പമ്പയ്ക്ക് പകരം നിലയ്ക്കല്; ശബരിമല റോപ് വേയുടെ ദിശ മാറ്റാന് ആലോചന | Sabarimala Rope way Direction may changed to Nilakkal\nSabarimala, First Published 14, Dec 2019, 12:53 PM\nപുതിയ പദ്ധതി പ്രകാരം റോപ് വേയുടെ ആകെ ദൂരം 4.8 കിലോമീറ്ററാകും\nപത്തനംതിട്ട: ശബരിമല റോപ് വേയുടെ ദിശ മാറ്റാൻ ദേവസ്വം ബോര്‍ഡ് ആലോചിക്കുന്നു. പമ്പയിൽ നിന്നും സന്നിധാനത്തേക്കുള്ള റോപ് വേ നിലയ്ക്കലിൽ നിന്ന് സന്നിധാനത്തേക്ക് മാറ്റാനാണ് ആലോചന. ശബരിമലയുടെ അടിസ്ഥാന താവളം നിലയ്ക്കൽ ആയതാണ് മാറ്റത്തിന് കാരണമെന്ന് ദേവസ്വം പ്രസിഡന്റ് വ്യക്തമാക്കി.\nസന്നിധാനത്തെ നിർമ്മാണ പ്രവർത്തനങ്ങൾ, ഭക്ഷണശാലകൾ, വഴിപാടുകൾ എന്നിവയ്ക്ക് ആവശ്യമായ സാധനങ്ങൾ എത്തിക്കാനായി റോപ് വേ നിർമ്മിക്കാനാണ് മാസ്റ്റർ പ്ലാനിലെ പദ്ധതി. പമ്പ ഹിൽ ടോപ്പിൽ നിന്നും തുടങ്ങി മാളികപ്പുറത്തിന് സമീപം അവസാനിക്കുന്ന തരത്തിലാണ് പദ്ധതി വിഭാവനം ചെയ്തിരിക്കുന്നത്.3കിലോമീറ്റർ ആണ് റോപ്‍വേയുടെ ആകാശദൂരം.\nഇക്കാര്യത്തിൽ സർവേ നടത്തിയ ശേഷം ഹൈക്കോടതിക്ക് റിപ്പോർട്ടും സമർപ്പിച്ചിട്ടുണ്ട്. ഇതിനിടെയാണ് റോപ് വേയുടെ ദിശ മാറ്റാനുള്ള ആലോചന സജീവമായത്. പമ്പയില് എത്താതെ നിലയ്ക്കലിൽ നിന്നും അട്ടത്തോടു വഴി മാളികപ്പുറത്ത് എത്തുന്ന രീതിയിലാണ് പുതിയ രൂപരേഖ. പുതിയ പദ്ധതി പ്രകാരം റോപ് വേയുടെ ആകെ ദൂരം 4.8 കിലോമീറ്ററാകും. നിലയ്ക്കലിൽ വെയർ ഹൗസ് നിർമ്മിച്ചാൽ സാധനങ്ങൾ സംരംഭിക്കുന്നതും എളുപ്പമാകും.\nLast Updated 14, Dec 2019, 12:53 PM


Music Director Shaan Rahman step into acting- Interview With MarunadanMalayali | പാട്ടിൻ മറ നീക്കി അഭിനയത്തിലേക്കും; ഷാൻ റഹ്മാൻ മറുനാടൻ മലയാളിയോടു മനസുതുറക്കുന്നു - MarunadanMalayalee.com\nAugust 04, 2014 | 12:54 AM IST | Permalink\nതട്ടത്തിൻ മറയത്ത് എന്ന ചിത്രത്തിലൂടെ ഹിറ്റ് സംഗീത സംവിധായക നിരയിലേക്ക് തന്റെ ഇരിപ്പടം മാറ്റി സ്ഥാപിച്ച മ്യൂസിക് ഡയറക്ടറാണ് ഷാൻ റഹ്മാൻ. യുവ ഗാനാസ്വാദകരുടെ മനം നന്നായി അറിയാവുന്ന ഗായകനും സംഗീത സംവിധായകനുമാണ് ഷാൻ. തന്റെ പാട്ടുകളെപ്പറ്റിയും ഷാൻ തുറന്ന് സംസാരിക്കുന്നു. ഇറങ്ങാൻ പോകുന്ന ചിത്രത്തെപ്പറ്റിയും ഒപ്പം പുതിയ ഒരു ചിത്രത്തിൽ അഭിനേതാവിന്റെ വേഷത്തിലും ഒരു കൈ നോക്കാൻ പോകുന്ന ഷാൻ റഹമാന്റെ വിശേഷങ്ങളിലൂടെ ഒരു യാത്ര.\nഷാൻ ഏത് സംഗീതോപകരണവുമായാണ് താങ്കൾ 2013 നെ സ്വാഗതം ചെയ്തത്? കൂടാതെ ഈ വർഷത്തിന്റെ ആരംഭം എങ്ങനെയുണ്ട്?\nഇതു വരേക്കും ഈ വർഷം പുതുതായൊന്നും വാങ്ങിയിട്ടില്ല. പക്ഷെ ഭാഗ്യവശാൽ കുറച്ച് നല്ല ചിത്രങ്ങൾ ഇപ്പോൾ കൈയ്യിലുണ്ട്. ദൈവത്തിന് നന്ദി പറയുന്നു.\nഏതൊക്കെയാണ് അവയിൽ എടുത്ത് പറയാൻ തക്കതായി ഉള്ളത്?\n2013 എനിക്ക് നല്ല തുടക്കമാണ് നൽകിയത്. ഗിന്നസ് പക്രു സംവിധാനം ചെയ്യുന്ന 'കുട്ടിയും കോലുംന' അനുപ് മേനോനും ജയസൂര്യയും ഒന്നിക്കുന്ന 'ഹോട്ടൽ കാലിഫോർണിയന' എന്നീ ചിത്രങ്ങൾ മലയാളത്തിൽ ചെയ്യുമ്പോൾ 'നം ദുനിയ നം സ്റ്റൈൽന' എന്ന കന്നട ചിത്രവും പട്ടികയിലുണ്ട്. പ്രീതം ഗുബ്ബിയാണ് ഇതിന്റെ സംവിധായകൻ. ട്രാഫിക് ഒരുക്കിയ രാജേഷ് പിള്ളയുടെ 'മോട്ടർ സൈക്കിൾ ഡയറീസുംന' പ്രതീക്ഷ നൽകുന്ന വർക്കാണ്. പിന്നെ തീർച്ചയായും വിനീത് ശ്രീനിവാസന്റെ അടുത്ത ചിത്രം വേറൊരു കാര്യും കൂടി മോട്ടോർ സൈക്കിൾ ഡയറീസിൽ ഞാൻ ഒരു വേഷും ചെയ്യുന്നുണ്ട്.\nഈ പട്ടണിൽ ഭൂതം, കുട്ടിയും കോലും ചിൽഡ്രൻ ഓഡിയൻസിനെയാണോ ഷാൻ കൂടുതലായും ലക്ഷ്യം വയ്ക്കുന്നത്?\nകുട്ടികൾക്കായി സംഗീതം ഒരുക്കുന്നതിൽ കൂടുതൽ സന്തോഷമുണ്ട്. പക്ഷെ കുട്ടിയും കോലും കുട്ടികളുടെ കഥയല്ല! അത് ഫ്രണ്ടസ്ഷിപ്പിനെപ്പറ്റിയുള്ളതാണ്. പ്രണയവും ചതിയും ഒക്കെ അതിന്റെ പ്രമേയത്തിൽ വരുന്നുണ്ട്. അതിനാൽ അതൊരു കുട്ടികളുടെ ചിത്രമാണ് എന്ന് എനിക്ക് പറയാൻ പറ്റില്ല.\nഎങ്ങനെയായിരുന്നു ഒരു സംഗീത സംവിധായകൻ എന്ന നിലയിൽ ഷാനിന്റെ തുടക്കം? പട്ടണത്തിൽ ഭൂതം എന്ന ചിത്രത്തിലേക്ക് വന്നതെങ്ങനെ?\nജിംഗിൾസ് കമ്പോസ് ചെയ്തു കൊണ്ടായിരുന്നു ആരംഭം. തുടർന്നാണ് ഒരു ബാൻഡിന് തുടക്കമിടുന്നത്. അതിന് ശേഷമാണ് വിനീത് ശ്രീനിവാസനെ കണ്ട് മുട്ടുന്നത്. 'കോഫി അറ്റ് എംജി റോഡ്‌ന' എന്ന ആൽബം പിറക്കുന്നത് അങ്ങനെയാണ്. ആ സമയത്ത് വിനീത് 'സൈക്കിൾന' എന്ന ചിത്രത്തിൽ അഭിനയിക്കുന്നുമുണ്ടായിരുന്നു. ജോണി ആന്റണി ആയിരുന്നു സൈക്കിളിന്റെ സംവിധായകൻ. സൈക്കിളിന്റെ ട്രെയിലറിന് വേണ്ടി മ്യൂസിക് ചെയ്യുമോയെന്ന് ജോണി ചേട്ടൻ അന്ന് ചോദിച്ചു. ഞാനത് ചെയത് കൊടുത്തു. അത് കണ്ടിട്ടാണ് അദ്ദേഹം അടുത്ത ചിത്രം എനിക്ക ഓഫർ ചെയ്തത്. ആ വർക്കായിരുന്നു പട്ടണത്തിൽ ഭൂതം.\nസാധാരണ പാട്ടുകാരെ തിരഞ്ഞെടുക്കുന്നത് എങ്ങനെയാണ്?\nഒരു പാട്ട് കമ്പോസ് ചെയ്ത് കഴിഞ്ഞാൽ എനിക്കയച്ച് കിട്ടിയ പാട്ടുകാരുടെ ശബ്ദ സാംപിളുകൾ ഞാൻ കേൾക്കും. എന്റെ കമ്പോസിഗിൽ ആ ഗായകന്റെ അല്ലെങ്കിൽ ഗായികയുട ശബ്ദം എത്രത്തോളം ഇണങ്ങുന്നുണ്ട് എന്ന് ശ്രദ്ധിക്കും. ഓക്കെയാണെങ്കിൽ ഫിക്‌സും ചെയ്യും. അല്ലെങ്കിൽ അനേ്വഷണം തുടരും.\nആസ്വാദകർ നിങ്ങളുടെ പാഷൻ തിരിച്ചറിയുക മാത്രമല്ല അത് അവർ പാട്ടിലൂടെ പ്രതീക്ഷിക്കുന്നുമുണ്ട്. ആ ആസ്വാദകരുമായുള്ള ഈ ഒരു വിജയകരമായ ബന്ധത്തിന്റെ രഹസ്യമെന്താണ്?\nയഥാർത്ഥത്തിൽ എനിക്കറിയല്ല. പക്ഷെ ഓരോരുത്തരും എന്നെ ഇഷ്ടപ്പെടുന്നുണ്ടെന്ന് എനിക്കറിയാം. സംഗീതത്തോട് അങ്ങേയറ്റം പ്രതിവർത്തിയുള്ള ഒരു വ്യക്തിയാണ് ഞാൻ. എന്റെ ആസ്വാദകർ അത് മനസ്സിലാക്കുന്നുണ്ടെന്നും ഞാൻ കരുതുന്നു. അതിനാലാവാം ഈയൊരു 'കണക്ഷൻന' എളുപ്പത്തിൽ സാധിക്കുന്നത്.\nനേരത്തെ പറഞ്ഞ കുട്ടിയും കോലും, ഹോട്ടൽ കാലിഫോർണിയ, മോട്ടോർ സൈക്കിൾ ഡയറീസ് പിന്നെ കന്നട പ്രോജക്റ്റ് ഇവയെല്ലാം വ്യത്യസ്ത തലത്തിൽ നിൽക്കുന്ന വർക്കുകളാണ്. ഒരേ സമയത്ത് ഇവയെല്ലാം ചെയ്യേണ്ടി വരുമ്പോൾ?\nസത്യമാണത് പക്ഷെ വളരെയധികം എക്‌സൈസസ് ആക്കുകയും ചെയ്യുന്നുണ്ട് ഈ വർക്കുകൾ. എന്റെ കഴിവുകളെ കൂടുതൽ പ്രകടിപ്പിക്കാനുള്ള ഒരു അവസരം കൂടിയാണിത്. പക്ഷെ അങ്ങേയറ്റം കഠിനാധ്വാനവും ആവശ്യപ്പെടുന്നുണ്ട് ഓരോ വർക്കുകളും. സംവിധായകൻ ഹാപ്പിയാണ് എന്നതിനാൽ ഈ അധ്വാനം ഫലവത്തായി എന്നാണ് ഞാൻ വിശ്വസിക്കുന്നത്.\nഎന്ത് കൊണ്ട് ദീപക് ദേവിന് വേണ്ടി മാത്രം പാടുന്നു?\n'ഈഡിയറ്റ്‌സ്‌ന' എന്ന ചിത്രത്തിന് വേണ്ടി നന്ദു കർത്ത എന്നെ പാടിച്ചിട്ടുണ്ട്. സത്യം പറഞ്ഞാൽ വേറാരും എന്നെ വിളിച്ചില്ലെന്നതാണ് ശരി.\nവിനീതുമായി ഒരുമിക്കുമ്പോൾ വിജയങ്ങൾ പിറക്കാൻ കാരണം സൗഹൃദമാണോ?\nതീർച്ചയായും സുഗമമായ കമ്മ്യൂണിക്കേഷൻ നടക്കുമ്പോൾ സുന്ദരമായ ഗാനങ്ങൾ പിറവി കൊള്ളുമെന്ന് പറയാം.\nഒരു ഗാനം പോപ്പുലർ ആക്കുന്നതിൽ വിഷ്വലുകൾക്ക് പ്രാധാന്യമുണ്ടെന്ന് കരുതുന്നുണ്ടോ?\nഞാൻ കരുതുന്നു 'സോങ്ങ് പാതി വിഷ്വൽ പാതിന' എന്ന് പറയാറില്ലേ? നന്നല്ലാത്ത ചിത്രീകരണം എ. ആർ. റഹ്മാന്റെ ഗാനത്തെയും നശിപ്പിക്കാം.\nപ്രിയ ഗായകനും സംഗീത സംവിധായകനും ആരൊക്കെയാണ്?\nഷങ്കർ മഹാദേവൻ, എ. ആർ. റഹ്മാൻ\nവിനീത് ശ്രീനിവാസന്റെ ഇഷ്ടപ്പെടാത്ത ഒരു കാര്യം ഏതാണ്?\nവിനീതിന്റെ ആബ്‌സന്റ് മൈന്റഡന്റനെസ്. അതാണെങ്കിൽ എപ്പോഴും സംഭവിച്ചു കൊണ്ടേയിരിക്കും.\nതാങ്കളുടെ കമ്പോസിൽ താങ്കൾ ഏറ്റവുമധികം ആവർത്തിച്ച് കേട്ട് കൊണ്ടിരിക്കുന്ന ഗാനം ഏതാണ്?\nഎന്റെ പുതിയ ഗാനം.\nസ്വന്തം കമ്പോസിക്കിൽ ഇഷ്ടപ്പെടാത്തതോ?\nപണ്ട് ഞാൻ ചെയ്ത ചില ജിംഗിൾസുകൾ. പത്ത് പൈസയ്ക്ക് കൊള്ളില്ല.\nഏതാണ് നിങ്ങളുടെ റിങ്‌ടോൺ?\nസ്വീഡിഷ് ഹൗസ് മാഫിയയുടെ ഡോൺട്യുവറി ചൈൽഡ്\nതട്ടത്തിൻ മറയത്ത് ചെയ്യുമ്പോൾ എന്തെങ്കിലും അപ്രതീക്ഷിത വിസ്മയങ്ങൾ?\n'മുത്തുച്ചിപ്പ് പോലൊരുന' എന്ന ഗാനം പാടാൻ രമ്യാ നമ്പീശനെ തീരുമാനിച്ചതാണ് തികച്ചും അപ്രതീക്ഷിതം എന്ന് പറയാവുന്നത്. അതാവട്ടെ തികച്ചും പെർഫക്റ്റും ആയിരുന്നു. ആ ഗാനം സമ്മാനിച്ച വിജയം വിസ്മയിപ്പിക്കുന്നതും!\nആസ്വദിച്ച് പാടിയ ഗാനം?\nദീപക് ദേവിന് വേണ്ടി തേജാഭായിൽ പാടിയ 'ഹേയ് ബേബി'\nഒരു മ്യൂസിക് ഡയറക്ടർ എന്ന ജോലിയിൽ നല്ലതും മോശവും ആയ കാര്യങ്ങൾ?\nമോശമായ കാരയങ്ങൾ എന്തെങ്കിലും ഉണ്ടെന്ന് തോന്നുന്നില്ല. ഇതിനെ ജോലി എന്നും ഞാൻ വിളിക്കില്ല. പ്രതിഫലം കിട്ടുന്ന ഒരു ഹോബി എന്നു പറയാം. ഒരു പുതിയ ഗാനത്തെപ്പോലെ എല്ലാം ദീവസവും പുതുമയുള്ളതാണ്.\nഅവസാനമായി മോസ്റ്റ് റീസന്റ് 'കോഫി അറ്റ് എംജി റോഡ്‌ന' വിത്ത് യുവർ വൈഫ്?\nകൊള്ളാം ഭാര്യ സൈറയുമൊത്ത് ഒരു കോഫി ഷോപ്പിലിരുന്ന ചൂടൻ കാപ്പി നുകരുന്നത് തൽക്കാലം മൂന്ന് നാല് മാസമായി നടക്കുന്നില്ല. കാരണം മകൻ റെയാൻ വസ്തുക്കൾ തല്ലിപ്പൊട്ടിക്കൽ ശീലമാക്കിയത് കൊണ്ട് ഇപ്പോൾ ടേക്ക് എവേകൾ മാത്രമേ ഉള്ളൂ.


ഫോണിനോടും കാര്‍ഡിനോടും ബൈ ബൈ; പണമിടപാട് നടത്താന് ഇനി മുഖം മതി | BIG14NEWS ഫോണിനോടും കാര്‍ഡിനോടും ബൈ ബൈ; പണമിടപാട് നടത്താന് ഇനി മുഖം മതി | BIG14NEWS\nഅതെ, ഇനി കൈയ്യില് ഫോണും വേണ്ട, പണവും വേണ്ട, കാര്‍ഡും വേണ്ട. ആളുകളുടെ മുഖം മാത്രം മതി പണമിടപാട് നടത്താന്!\n‘ഫേസ് പേ’ എന്നാണ് റഷ്യ തങ്ങളുടെ മെട്രോ സ്റ്റേഷനുകളില് അവതരിപ്പിച്ചിരിക്കുന്ന ഫേഷ്യല് ഐ.ഡി പേമെന്റ് സിസ്റ്റത്തിന്റെ പേര്. തങ്ങളുടെ മുഖത്തിന്റെ ചിത്രം മോസ്‌കോ മെട്രോയുടെ ആപ്പ് വഴി ട്രാന്‍സ്‌പോര്‍ട്ട് കാര്‍ഡ്, ബാങ്ക് അക്കൗണ്ട് എന്നിവയുമായി ബന്ധിപ്പിക്കുന്നതിലൂടെയാണ് യാത്രക്കാര്‍ക്ക് ഈ സേവനം ലഭ്യമാവുക. ഇത്തരത്തില് ഫേഷ്യല് റെക്കഗ്‌നിഷന് രീതിയിലൂടെ പണമിടപാട് നടത്തുന്നവര് മെട്രോ സ്റ്റേഷനുകളില് സ്ഥാപിച്ചിരിക്കുന്ന പ്രത്യേക ക്യാമറകളിലേക്ക് നോക്കിയാല് മാത്രം മതി. എല്ലാവരും ഈ രീതി പിന്തുടരണമൊന്ന് നിര്‍ബന്ധമില്ല. ഈ സേവനത്തോട് താല്‍പര്യമില്ലാത്തവര്‍ക്ക് സാധാരണ പണമിടപാട് രീതികള് തന്നെ തുടരുന്നതിന് യാതൊരു തടസവുമില്ല.\nഏതാനും ദിവസങ്ങള്‍ക്ക് മുമ്പാണ് തലസ്ഥാന നഗരമായ മോസ്‌കോയിലെ 240ലേറെ മെട്രോ സ്റ്റേഷനുകളിലായി ഫേഷ്യല് റെക്കഗ്‌നിഷന് വഴി പണമിടപാട് നടത്തുന്നതിനുള്ള സംവിധാനം പ്രാബല്യത്തില് വന്നത്. ലോകത്താദ്യമായാണ് പണമിടപാടിനായി ഇത്തരമൊരു സാങ്കേതികവിദ്യ സ്ഥാപിക്കുന്നത്.\nസംഭവം വളരെ എളുപ്പവും സാങ്കേതികപരമായി ഏറെ പുരോഗതി കൈവരിച്ചതുമാണെങ്കില് പോലും ഇതിനെ പറ്റി ആശങ്ക പ്രകടിപ്പിക്കുന്നവരും ഏറെയാണ്. ഫേഷ്യല് റെക്കഗ്‌നിഷന് വഴി ജനങ്ങളുടെ സ്വകാര്യത നഷ്ടപ്പെടുമെന്ന വാദമാണ് ഇതില് ഏറ്റവും കൂടുതല് കേള്‍ക്കുന്നത്. ചൈനയില് സുരക്ഷാ ക്യാമറകളില് ഫേഷ്യല് റെക്കഗ്‌നിഷന് ഉപയോഗിക്കുന്നതിനുള്‍പ്പെടെ എതിരായി ലോകത്തിന്റെ വിവിധ ഭാഗങ്ങളില് ഈ സംവിധാനത്തിന്റെ സുരക്ഷിത്വത്തെ സംബന്ധിച്ച് ചര്‍ച്ചകള് തുടരുകയാണ്.\n1.27 കോടി ജനങ്ങള് ജീവിക്കുന്ന മോസ്‌കോയില് നേരത്തെ കൊവിഡ് ക്വാറന്റൈന് ഫലപ്രദമാക്കാനും ഫേഷ്യല് റെക്കഗ്‌നിഷന് സാങ്കേതികവിദ്യ ഉപയോഗിച്ചിരുന്നു. കൂടാതെ, കുറ്റകൃത്യങ്ങള് തടയാന് ഫേഷ്യല് റെക്കഗ്‌നിഷന് ടെക്‌നോളജിയെ അടിസ്ഥാനമാക്കിയുള്ള ഏകദേശം 200,000 സുരക്ഷാ ക്യാമറകളുടെ ശ്യംഖല തന്നെ മോസ്‌കോ നഗരത്തിലുണ്ട്.\nറഷ്യന് ഭരണകൂടത്തിനെതിരായി പ്രക്ഷോഭങ്ങള് നടത്തുന്നവരെ തിരിച്ചറിയാനും ഈ വിദ്യ രഹസ്യമായി ഉപയോഗിക്കുന്നതായി റിപ്പോര്‍ട്ടുകളുണ്ടായിരന്നു. ഏതായാലും മെട്രോയിലെന്ന പോലെ പൊതുജനങ്ങള്‍ക്ക് ഉപകാരപ്പെടുന്ന കൂടുതല് ഇടങ്ങളിലേക്ക് ഫേഷ്യല് റെക്കഗ്‌നിഷന് രീതി വ്യാപിപ്പിക്കാനുള്ള ശ്രമത്തിലാണ് റഷ്യന് ഭരണകൂടം.\nPrevious articleഭൂമി ഏറ്റെടുക്കൽ സ്വകാര്യവത്കരണത്തിന്റെ ഭാഗമായി; കരിപ്പൂർ ഭൂമി ഏറ്റെടുക്കലിനെതിരെ നാട്ടുകാർ രംഗത്ത്\nNext articleലഹരി പാര്‍ട്ടി കേസ്; ആര്യന്‍ഖാന് ജാമ്യമില്ല


പാരമ്പര്യത്തനിമയുടെ വര്‍ണവിസ്മയങ്ങളുമായി കലാഞ്ജലി - Kerala Business Tube\nHome / A Slider / പാരമ്പര്യത്തനിമയുടെ വര്‍ണവിസ്മയങ്ങളുമായി കലാഞ്ജലി\nPosted by: admin in A Slider, Success Stories July 11, 2018\t0 130 Views\nവസ്ത്രവ്യാപാര രംഗത്ത് മികവിന്റെ ഇഴകള് ചേര്‍ത്ത് ഉപഭോക്താക്കളിലേക്കിറങ്ങിയ പേരാണ് കലാഞ്ജലി. രണ്ട് പതിറ്റാണ്ടോളം നീണ്ട വസ്ത്രരംഗത്തെ സേവനപാരമ്പര്യവുമായി മീള പ്രദീപ് തുടക്കം കുറിച്ച കലാഞ്ജലി ബുട്ടീക് ക്വാളിറ്റിയുള്ള വസ്ത്രങ്ങള് ഉപഭോക്താക്കളിലേക്കെത്തിച്ചാണ് ശ്രദ്ധേയമാകുന്നത്. രണ്ടായിരത്തിന്റെ തുടക്കകാലത്ത് കൊച്ചിയില് ഗഡ്വാള് സാരി എത്തിച്ച് എക്‌സിബിഷന് നടത്തിക്കൊണ്ട് തന്റെ പ്രവര്‍ത്തന മേഖലയിലേക്ക് കടന്നെത്തിയ മീള, മേഖലയിലെ അറിയപ്പെടുന്ന പേരായി മാറിയത് ചുരുങ്ങിയ നാളുകള്‍ക്കുള്ളിലായിരുന്നു,. വിവിധ ഇന്ത്യന് സംസ്ഥാനങ്ങളിലെ വസ്ത്ര സങ്കല്പങ്ങളെ കൊച്ചിയുടെ മണ്ണിലെത്തിച്ച അവര് പിന്നീട് ഉപഭോക്താക്കളുടെ വര്‍ധിച്ച ആവശ്യകത കണക്കിലെടുത്ത് പാലാരിവട്ട് കലാഞ്ജലിക്ക് തുടക്കം കുറിക്കുകയായിരുന്നു.\nകാഞ്ജീപുരം സാരികള് ഉടുക്കുന്നതിനും ഉപയോഗിക്കുന്നതിനുമുള്ള ബുന്ധിമുട്ടാണ് മീളയെ ഗഡ്വാള് സാരികളില് കൊണ്ടെത്തിച്ചത്. എക്‌സിബിഷനുകളില് എത്തിച്ചപ്പോള് തന്നെ ഗഡ്വാളിന് ആവശ്യക്കാരും ഏറെയായിരുന്നു. പിന്നീട് ബുട്ടീക് ആയി വ്യാപാരം കേന്ദ്രീകരിച്ചപ്പോഴും അന്യ സംസ്ഥാനങ്ങളില് നിന്ന് കൊണ്ടുവരുന്നതിനാല് തന്നെ അവരുടെ എല്ലാ ഡിസൈനുകളും കളര് പാറ്റേണുകളും ഇവിടെ വിറ്റഴിക്കാന് സാധ്യമല്ലായിരുന്നു. ആന്ധ്ര ഉള്‍പ്പടെയുള്ള സംസ്ഥാനങ്ങളിൽ മഞ്ഞ നിറത്തിനോടുള്ള താല്‍പര്യം വളരെ ഏറെയാണ്. അതിനൊപ്പം തന്നെ കറുപ്പ് നിറത്തിലുള്ള വസ്ത്രങ്ങളുടെ ഉപയോഗവും ഇല്ലെന്ന് തന്നെ പറയാം. എന്നാല് കേരളത്തില് സ്ഥിതി നേരെ തിരിച്ചാണ്. ഈ വ്യത്യസ്ത സവിശേഷതകള് എല്ലാം മനസിലാക്കിക്കൊണ്ടാണ് വസ്ത്രങ്ങള് എത്തിക്കുന്നത്. കേരളത്തിലെ സാഹചര്യം വിലയിരുത്തുമ്പോള് ഇവിടെ ഗഡ്വാള് സാരികളുടെ ലഭ്യത തന്നെ വളരെ കുറവാണെന്ന് പറയാം. മികച്ച സെലക്ഷനുകളുടെ അഭാവം നിറഞ്ഞിരുന്ന വിപണിയിലേക്ക് മീളയുടെ എക്‌സിബിഷനുകളില് ഉയര്‍ന്ന നിലവാരത്തിലുള്ള ഗഡ്വാള് സാരികള് എത്തിച്ചത് ആവശ്യക്കാര്‍ക്കും ഏറെ പ്രയോജനകരമായി മാറി. എക്‌സിബിഷന് ആരംഭിച്ച് ആദ്യ പത്ത് വര്‍ഷത്തോളം ഗഡ്വാള് സാരികള് മാത്രമായിരുന്നു അവതരിപ്പിച്ചിരുന്നത്. എത്തിക്കുന്ന സാരികളില് ചെറിയ മിനുക്ക് പണികള് നടത്തിയും മറ്റും കൂടുതല് ആകര്‍ഷകമാക്കാനും മീള ശ്രദ്ധിച്ചിരുന്നു. ഇതിന് പുറമെ സ്വന്തം ഡിസൈനിലുള്ള ഏതാനും സാരികളും എത്തിച്ചിരുന്നു. ആ സമയത്ത് പല പ്രമുഖ ബ്രാന്‍ഡുകളും മറ്റും മീളയുടെ എക്‌സിബിഷന് കണ്ട് മനസിലാക്കാന് എത്തിയിരുന്നു. പിന്നീട് അവരില് പലരും ചെന്നൈയില് നിന്നും മറ്റുമായി നിലവാരം കുറഞ്ഞ ഗഡ്വാള് സാരികള് എത്തിച്ചത് വിപണിക്ക് തന്നെ സൃഷ്ടിച്ച വെല്ലുവിളി ചെറുതല്ലായിരുന്നു. അത്തരത്തിലുള്ളവ ഏതാനും നാളുകള്‍ക്കകം തന്നെ നശിക്കുന്ന സ്ഥിതിയായിരുന്നു ഉണ്ടായിരുന്നത്.\nഗഡ്വാളിന് ശേഷം മീള കൈവെച്ച് സില്ക്ക് സാരികളുടെ രംഗത്തായിരുന്നു. മധ്യപ്രദേശില് നിന്നും മറ്റും ഉന്നത നിലവാരത്തിലുള്ള സില്‍ക്ക് സാരികള് എത്തിച്ച് വില്പന നടത്തിയ മീളയ്ക്ക് അപ്പോഴും ഉണ്ടായിരുന്ന നിര്‍ബന്ധം ഉല്‍പന്നത്തിന്റെ ക്വാളിറ്റിയെ സംബന്ധിച്ചായിരുന്നു. സില്‍ക്ക് സാരികളുടെ ലേബലില് വില കുറഞ്ഞ സില്‍ക്ക് സാരികള് വിപണിയിലെത്തിച്ച ഇതര ബ്രാന്‍ഡുകള്‍ക്ക് മുന്നില് കലാഞ്ജലി നടുനിവര്‍ത്തി നിന്നതും ആ ഉല്‍പന്ന നിരയുടെ വിശ്വാസ്യത കൊണ്ടുതന്നെ. തുടര്‍ന്ന് വിവിധ സീസണുകള്‍ക്കനുസരിച്ചുള്ള ഡിസൈനുകളും മറ്റും പരീക്ഷിച്ച അവര് ഉല്‍പന്ന ശ്രേണിയുടെ വ്യാപ്തി വര്‍ധിപ്പിച്ചുകൊണ്ടിരുന്നു. പിന്നീട് സാരികള്‍ക്കുപരിയായി സല്‍വാര് രംഗത്തേക്കും അവര് കടന്നെത്തി. പിന്നീടാണ് സ്വന്തം വില്പന കേന്ദ്രം എന്ന ആശയത്തിലേക്ക് കടന്നെത്തുന്നത്. ആദ്യം വീട്ടില് തന്നെ ഇതിനുള്ള സജ്ജീകരണങ്ങള് ഏര്‍പ്പെടുത്തിയെങ്കിലും വില്പന കൂടുതല് കാര്യക്ഷമമാക്കുന്നതിന്റെ ഭാഗമായി പാലാരിവട്ടം സംസ്‌കാര ജംഗ്ഷനടുത്ത് ബുട്ടീക് തുടക്കം കുറിക്കുകയായിരുന്നു. മിതമായ നിരക്കില് ഉപഭോക്താക്കള്‍ക്ക് മികച്ച നിലവാരത്തിലുള്ള വസ്ത്രങ്ങള് ലഭ്യമാക്കിയതോടെ കലാഞ്ജലി ബുട്ടീക് കുറഞ്ഞ നാളുകള്‍ക്കകം തന്നെ അവരുടെ ഇഷ്ടകേന്ദ്രമായി മാറി. ഇതിന് പുറമെ എക്‌സിബിഷനുകള് വഴിയും മറ്റും മീളയുടെ ഉല്പന്ന നിലവാരം തിരിച്ചറിഞ്ഞിട്ടുള്ള നിരവധി ആളുകളും കലാഞ്ജലി തേടിയെത്തി.\nപുത്തന് ട്രെന്‍ഡുകള് എത്രതന്നെ വന്നുപോയാലും ആളുകള്‍ക്കിടയില് ഇന്നും ഡിമാന്‍ഡ് നിലനില്‍ക്കുന്നത് ട്രഡീഷണല് വസ്ത്രങ്ങള്‍ക്കും ഡീസൈനുകള്‍ക്കും തന്നെയാണെന്നാണ് മീളയുടെ അഭിപ്രായം. അതിനാല് തന്നെ നിരവധിപേര് ഇത്തരത്തിലുള്ളവ അന്വേഷിച്ച് എത്തുന്നുമുണ്ട്. പഴയ കാലത്തെ അപേക്ഷി ച്ച് ഇന്നത്തെ ആളുകളുടെ ചിന്താഗതിയിലും കാര്യമായ മാറ്റങ്ങള് സംഭവിച്ചുകഴിഞ്ഞിരിക്കുന്നു. ആദ്യകാലത്ത് ഉപഭോക്താക്കള് ഉല്‍പന്നത്തിന്റെ മേയ്ക്കായിരുന്നു പ്രാധാന്യം നല്കിയിരുന്നതെങ്കില് ഇന്നത് വിലയിലേക്ക് മാത്രമായി ഒതുങ്ങിക്കഴിഞ്ഞു. ഇത് തിരിച്ചറിഞ്ഞ് നിരവധി വ്യാപാരികള് കുറഞ്ഞ നിലവാരത്തിലുള്ളവ വിപണിയില് കുത്തിനിറയ്ക്കുന്ന സാഹചര്യമാണ് ഉണ്ടായിരിക്കുന്നത്. വിവിധ സാമ്പത്തിക സ്ഥിതിയിലുള്ളവര്‍ക്കായി വിവിധ നിലവാരത്തിലുള്ള വസ്ത്രങ്ങള് എത്തിക്കുന്നതില് തെറ്റില്ല. അത് ആവശ്യവുമാണ്. എന്നാല് തങ്ങള് വില്ക്കുന്ന ഉല്‍പന്നം ഏതാണെന്നുള്ളത് ഉപഭോക്താക്കളോട് വ്യക്തമാക്കുന്നതിനുള്ള ഉത്തരവാദിത്വം ഇവര്‍ക്കുണ്ട്. സില്‍ക്ക് സാരിയാണെന്ന് പറഞ്ഞ് സെമി സില്‍ക്ക് സാരികളും മറ്റും വില്‍ക്കുന്നത് ഇത്തരത്തില് ഒരു പ്രവണതയാണ്. വിലക്കുറവ് മാത്രം നോക്കുന്ന ആളുകള് അത് വാങ്ങാനേ തയ്യാറാവു. അത് തങ്ങള് പ്രവര്‍ത്തിക്കുന്ന വിപണിക്ക് തന്നെ നാശം വരുത്തിവെയ്ക്കുന്ന പ്രവണതയാണ്. ഇതിന് പുറമെ നിരവധി നവസംരംഭകരും രംഗത്തേക്ക് കടന്നുവരുന്നുണ്ട്. വ്യക്തമായ രജിസ്‌ട്രേഷന്റെയും മറ്റും പിന്‍ബലത്തില് നിയമാനുസൃതമായി നടത്തുന്ന ബുട്ടീക്കുകള് നിരവധിയുണ്ടെങ്കിലും, യാതൊരു നിയമങ്ങളും പാലിക്കാതെ നിരവധി ‘പാര്‍ട്ട് ടൈം സംരംഭകരും’ രംഗത്തുണ്ട്. ഇക്കൂട്ടരും പരോക്ഷമായി വിപണിയുടെ സ്ഥായിയായ നിലനില്‍പ്പിനെ തകര്‍ക്കുകയാണ് ചെയ്യുന്നത്. വിലയിലെ സ്ഥിരതയില്ലായ്മയും മറ്റും ഇതുവഴി ഉടലെടുക്കും.\nഅനുദിനം വികസിക്കുന്ന സൈബറിടങ്ങളിലെ സാധ്യതകളെയും മികച്ച രീതിയില് അവര് വിനിയോഗിക്കുന്നുണ്ട്. ഓണ്‍ലൈന് വ്യാപാരത്തിന്റെ മികച്ച സേവനങ്ങളാണ് വസ്ത്ര വ്യാപാര രംഗത്തായി ഇവര് വിന്യസിച്ചിരിക്കുന്നത്. അടുത്തപടിയായി സ്റ്റിച്ചിംഗില് കൂടുതല് ശ്രദ്ധ ചെലുത്തിക്കൊണ്ട് തങ്ങളുടെ സേവനങ്ങളെ കൂടുതല് മേഖലകളിലേക്ക് എത്തിക്കാനാണ് കലാഞ്ജലി ശ്രദ്ധ ചെലുത്തുന്നത്. പുത്തന് ട്രെന്‍ഡുകളുടെയും പരമ്പരാഗത പ്രൗഡിയുടെയും വസ്ത്രവിസ്മയങ്ങളുമായി കലാഞ്ജലി യാത്ര തുടരുകയാണ്.\nPalativattom- Thammanam Road\nPrevious: വനിതാ സംരംഭകർക്കായുള്ള സർക്കാർ പദ്ധതികൾ\nNext: G & G യുടെ ജോര്‍ജ്ജ് ടൗണ്


ജനപക്ഷ രാഷ്ട്രീയത്തിന്‍റെ ജൈവ സംയോജനം – Dr. T.T. Sreekumar\nHome/മലയാളം, ലേഖനങ്ങള്/ജനപക്ഷ രാഷ്ട്രീയത്തിന്‍റെ ജൈവ സംയോജനം\nഡോ.ടി.ടി. ശ്രീകുമാര് (20 മെയ് 2013 മാധ്യമം ആഴ്ചപ്പതിപ്പ്) സോളിഡാരിട്ടി പത്താം വാര്‍ഷിക ഉത്ഘാടന പ്രസംഗം, തൃശൂര്)\nസോളിഡാരിറ്റി അതിന്‍െറ പത്താം വാര്‍ഷികത്തോടനുബന്ധിച്ച് നടത്തുന്ന സോഷ്യല് ഓഡിറ്റിങ്ങില് പങ്കെടുക്കാന് എന്നെക്കൂടി ക്ഷണിച്ചതില് നന്ദി രേഖപ്പെടുത്തുന്നു.\nസോഷ്യല് ഓഡിറ്റിങ് എന്ന് കേള്‍ക്കുമ്പോള് തന്നെ പലര്‍ക്കും ഭയമാണ്. കാരണം, അതില് രണ്ടു പദങ്ങള് അടങ്ങിയിട്ടുണ്ട്. ഒന്ന് സോഷ്യല്, മറ്റേത് ഓഡിറ്റിങ്. ഇന്ത്യയില് ഇന്ന് ഏറ്റവും കൂടുതല് ആളുകള് ഭയക്കുന്ന പദമാണ് ഓഡിറ്റിങ്. നിരന്തരം കംട്രോളര് ജനറലിന്‍െറ ഓഡിറ്റിങ് റിപ്പോര്‍ട്ടുകള് വരുകയും അപ്പോഴൊക്കെ പല വിഗ്രഹങ്ങളും ഉടഞ്ഞുവീഴുകയും ചെയ്യുന്നത് നാം കാണുന്നുണ്ട്. സോഷ്യല് ഓഡിറ്റിങ്ങിന് വിധേയമാകുമ്പോള് വിഗ്രഹം പൂര്‍ണമായും ഉടഞ്ഞില്ലെങ്കിലും അംഗഭംഗമെങ്കിലും സംഭവിക്കാന് സാധ്യതയുണ്ട്. അങ്ങനെ സംഭവിച്ചാല് കുഴപ്പമില്ല എന്ന ആത്മവിശ്വാസമുള്ളവര്‍മാത്രമേ സോഷ്യല് ഓഡിറ്റിങ്ങിന് തയാറാവുകയുള്ളൂ.\nഒരു സംഘടന സോഷ്യല് ഓഡിറ്റിങ്ങിന് തയാറാകുമ്പോള് അത് സ്വാഭാവികമായും സംഘടനയുടെ പ്രവര്‍ത്തനങ്ങളെ, അതിന്‍െറ രീതികളെ, അതിന്‍െറ മാനേജ്മെന്‍റ് ശൈലിയെ, അത് ജനങ്ങള്‍ക്കിടയില് ഉണ്ടാക്കിയ പ്രതികരണങ്ങളെ, അതിന്‍െറ പ്രവര്‍ത്തനങ്ങളുടെ പ്രത്യാഘാതങ്ങളെയെല്ലാം കുറെയെങ്കിലും നിഷ്പക്ഷമായും വസ്തുനിഷ്ഠമായും പരിശോധിക്കാന് തയാറുണ്ട് എന്ന പ്രഖ്യാപനം കൂടിയാവുന്നു. അതുകൊണ്ടാണ് സന്തോഷപൂര്‍വം ഞാനീ ഉത്തരവാദിത്തം ഏറ്റെടുക്കാനായി സമ്മതിച്ച് ഇവിടെ എത്തിച്ചേര്‍ന്നത്.\nനമ്മുടെ ഇപ്പോഴത്തെ രാഷ്ട്രീയ സാഹചര്യമെന്നത്, ഇത്തരത്തിലുള്ള സാമൂഹിക പ്രതിബദ്ധതയും സാമൂഹികമായ കണക്കെടുപ്പുകളും സംഘടനകള്‍ക്കു മാത്രമല്ല വ്യക്തികള്‍ക്കും ആവശ്യമായിട്ടുള്ള കാലമാണ്. സാമൂഹിക പ്രവര്‍ത്തനത്തിലേര്‍പ്പെടുന്ന വ്യക്തികളെ സംബന്ധിച്ചിടത്തോളവും സംഘടനകളെ സംബന്ധിച്ചിടത്തോളവും ഏറ്റവും അത്യന്താപേക്ഷിതമായ കാര്യമാണ് സാമൂഹികമായ കണക്കെടുപ്പിന് നിന്നുകൊടുക്കുകയെന്നത്. അതിന്‍േറതായ ഒരു രാഷ്ട്രീയ സംസ്കാരം ഉണ്ടാവണം. ആ രാഷ്ട്രീയ സംസ്കാരത്തില് പരസ്പര ബഹുമാനത്തിന്‍െറയും അംശമുണ്ടായിരിക്കണം. പരസ്പര വിമര്‍ശത്തിന്‍െറയും സ്വയം വിമര്‍ശത്തിന്‍േറതുമായ അംശങ്ങളെ ഇത്തരത്തില് പരസ്പര ബഹുമാനത്തില് സ്വീകരിക്കാന് കഴിയുന്ന സാംസ്കാരിക അന്തരീക്ഷം ഉണ്ടാവണം. ഇത്തരം സാംസ്കാരിക അന്തരീക്ഷം ഉണ്ടാകുന്നതിന് ഇതുപോലുള്ള പ്രവര്‍ത്തനങ്ങള് സഹായകമാകും എന്നാണ് ഞാന് പ്രതീക്ഷിക്കുന്നത്.\nസോളിഡാരിറ്റിപോലുള്ള സാമൂഹിക പ്രസ്ഥാനങ്ങള്‍ക്ക് കേരള ചരിത്രത്തെക്കുറിച്ച് വ്യക്തമായ ഒരു ധാരണ ഉണ്ടായിരിക്കണം. അത്തരത്തിലുള്ള ഒരു ധാരണയുടെ അടിസ്ഥാനത്തില് മാത്രമേ ഇന്ന് കേരളത്തില്, സിവില് സമൂഹത്തില് പ്രവര്‍ത്തിക്കാന് സാധിക്കുകയുള്ളൂ. കാരണം, കേരളത്തിന്‍െറ സിവില് സമൂഹം രൂപംകൊള്ളുന്നത് നിര്‍ണായകമായ ചില ചലനങ്ങള് 1850 നുശേഷമുള്ള കാലഘട്ടത്തില് കേരളത്തില് ഉണ്ടായതിന്‍െറ പശ്ചാത്തലത്തിലാണ്. 19ാം നൂറ്റാണ്ടിന്‍െറ രണ്ടാം പകുതിയിലും 20ാം നൂറ്റാണ്ടിന്‍െറ ആദ്യപകുതിയിലും കേരളത്തിലുണ്ടായ രാഷ്ട്രീയ ചലനങ്ങളെ ഓരോ തലമുറയും പുതുതായി വിശകലനംചെയ്യേണ്ടതുണ്ട്. നമുക്ക് മുന്‍കൂട്ടി തയാര് ചെയ്തുവെച്ച ചരിത്രമുണ്ട്. മുന്‍കൂട്ടി തയാര് ചെയ്തുവെച്ച ചരിത്രമെന്ന് പറയുന്നത് ഓരോ കാലഘട്ടത്തിലും ആ ചരിത്രം ആവശ്യമുണ്ടായിരുന്നവര് എഴുതിയ ചരിത്രമാണ്. ഓരോ പുതിയ കാലഘട്ടത്തിലും ചരിത്രം മാറ്റിയെഴുതപ്പെടുകയാണ്. അങ്ങനെ നോക്കുമ്പോള് ചരിത്രം ചലനാത്മകമാണ്. ചരിത്രം മാറിക്കൊണ്ടിരിക്കുന്ന ഒന്നാണ്. നമ്മുടെ കാഴ്ചപ്പാടുകള്‍ക്കനുസരിച്ച്, സമൂഹത്തിന്‍െറ ഗതിവേഗങ്ങള്‍ക്കനുസരിച്ച്, സമൂഹത്തിന്‍െറ കുതിപ്പുകള്‍ക്കനുസരിച്ച്, സമൂഹത്തിന്‍െറ പുതിയ പുതിയ ആവശ്യങ്ങള്‍ക്കനുസരിച്ച് ചരിത്രം മാറുകയാണ് ചെയ്യുന്നത്. അത്തരത്തിലുള്ള പുതിയ നിര്‍വചനങ്ങളിലേക്ക് ചരിത്രത്തെ നിര്‍ബന്ധിക്കുന്ന ഒരു രാഷ്ട്രീയം തീര്‍ച്ചയായും ഉരുത്തിരിഞ്ഞുവരേണ്ടതുണ്ട്.\nഅത് പറയാനുള്ള പ്രധാനമായ ഒരു സാമൂഹിക സന്ദര്‍ഭം, ഈയിടെ എ.കെ. ഗോപാലന്‍െറ ചിത്രം ഹൈന്ദവ ഫാഷിസ്റ്റ് സംഘടനകള് ഹൈന്ദവ നവോത്ഥാന നായകന് എന്ന രീതിയില് എടുത്തിരിക്കുന്നു എന്നുള്ളതാണ്. കേരള- ഇന്ത്യാ ചരിത്രത്തില് 1920കള് എന്തായിരുന്നു എന്നുകൂടി ചോദിച്ചുകൊണ്ടു മാത്രമേ ഈ പ്രശ്നത്തെ അഭിമുഖീകരിക്കാന് കഴിയൂ. എ.കെ. ഗോപാലന് സി.പി.എമ്മിന്‍െറ പാര്‍ലമെന്‍ററി പാര്‍ട്ടി നേതാവായിരുന്നു എന്നതുകൊണ്ടുതന്നെ പാര്‍ട്ടി അതിനോട് ‘‘ഞങ്ങളുടെ നേതാവിനെ നിങ്ങള് സ്വാംശീകരിക്കാനും സ്വന്തമാക്കാനും പാടില്ല’’ എന്നുപറഞ്ഞുകൊണ്ട് വികാരപരമായി പ്രതികരിച്ചിട്ടുണ്ട്.\nഎ.കെ. ഗോപാലനെപ്പോലുള്ള സാമൂഹിക-രാഷ്ട്രീയ പ്രവര്‍ത്തകര് 1920-30കളില് എന്തു ചെയ്തു എന്നതിനെക്കുറിച്ചുള്ള, അല്ലെങ്കില് അത്തരം പ്രവര്‍ത്തനങ്ങളിലേക്ക് അവര് എന്തുകൊണ്ട് നിര്‍ബന്ധിക്കപ്പെട്ടു എന്നതിനെക്കുറിച്ചുള്ള ചരിത്രപരമായ ഒരു വിശകലനം ഈ സന്ദര്‍ഭത്തില് വളരെ പ്രസക്തമാണ്.\n1920കള് ഇന്ത്യയെയും കേരളത്തെയും സംബന്ധിച്ചിടത്തോളം പ്രധാനപ്പെട്ട ഒരു ദശകമായിരുന്നു. 1920കളോടെയാണ് ദേശീയ പ്രസ്ഥാനത്തിന്‍െറ രാഷ്ട്രീയം മുഴുവനായി മാറ്റി എഴുതപ്പെട്ടത്. 1920കളിലാണ് കേരളത്തില് ഏറ്റവും ശക്തമായി മനുഷ്യാവകാശത്തിന്‍െറ രാഷ്ട്രീയം ഉയര്‍ന്നുവന്നത്. 1920കളിലാണ് കേരളത്തിലെ നവജാത ബൂര്‍ഷ്വാസി അതിന്‍െറ രാഷ്ട്രീയത്തെ കണ്ടെത്തുകയും അത് കണ്ടെത്തിയതിന്‍െറ പശ്ചാത്തലത്തില് നിരന്തരമായ രാഷ്ട്രീയ പ്രക്ഷോഭങ്ങളുടെ ഒരു ഘട്ടത്തിലേക്ക് പ്രവേശിക്കുകയും ചെയ്തത്.\nകേരളത്തിലെ ഈഴവ-ക്രിസ്തീയ-മുസ്ലിം സമുദായങ്ങളുടെ സംയുക്ത രാഷ്ട്രീയ പ്രസ്ഥാനത്തിന്‍െറ ആഭിമുഖ്യത്തില് ശ്രീമൂലം അസംബ്ളിയില് ജനസംഖ്യക്ക് ആനുപാതികമായി പ്രാതിനിധ്യം ഉറപ്പാക്കണമെന്നാവശ്യപ്പെട്ടുകൊണ്ട് നടത്തിയ ധീരമായ സമരമാണ് നിവര്‍ത്തന പ്രക്ഷോഭമെന്ന പേരില് അറിയപ്പെടുന്നത്. അതിന് നിവര്‍ത്തന പ്രക്ഷോഭമെന്ന പേരുകൊടുക്കുന്നതിനൊരു കാരണമുണ്ട്. അന്ന് ഇന്ത്യയില് നിസ്സഹകരണ പ്രസ്ഥാനം നിലനില്‍ക്കുന്നുണ്ടായിരുന്നു. അതുകൊണ്ട്, നിസ്സഹകരണത്തില്‍നിന്ന് വ്യത്യസ്തമായ ഒരു വാക്കുവേണം ഉപയോഗിക്കാനെന്ന് അതിന്‍െറ നേതൃത്വത്തിനു നിര്‍ബന്ധമുണ്ടായിരുന്നതുകൊണ്ടാണ് ചര്‍ച്ചചെയ്ത് നിവര്‍ത്തന പ്രക്ഷോഭമെന്ന് അതിനു പേര് കൊടുത്തത്. കേരളത്തിലെ ന്യൂനപക്ഷ പിന്നാക്ക സമുദായങ്ങളാണ് ശക്തമായി, തികച്ചും നിര്‍ഭയമായി സി.പി. രാമസ്വാമി അയ്യരെ എതിര്‍ത്തിട്ടുള്ളത്. നിവര്‍ത്തന പ്രക്ഷോഭത്തിനു മുമ്പുള്ള കാലഘട്ടത്തില്‍തന്നെ ഇന്ത്യയില് ഒരു സവിശേഷ രാഷ്ട്രീയ സാഹചര്യം ഉയര്‍ന്നുവന്നിരുന്നു. 1927ല് ‘മദര് ഇന്ത്യ’എന്നൊരു പുസ്തകം കാതറിന് മേയോ എഴുതുകയുണ്ടായി. ഇന്ത്യയുടെ അടിമത്തത്തിന്‍െറ കാരണം കൊളോണിയല് ഭരണമല്ല. മറിച്ച്, ഇന്ത്യയില് നിലനില്‍ക്കുന്ന സാമൂഹിക-സാംസ്കാരിക-മതപരമായ അവസ്ഥകളാണ് എന്നും അതുകൊണ്ടുതന്നെ ഇന്ത്യക്കാര്‍ക്ക് സ്വയംഭരണം നല്‍കേണ്ടതില്ല എന്നും ശക്തമായി വാദിക്കുന്ന പുസ്തകമായിരുന്നു അത്. അങ്ങേയറ്റം ഹീനമായാണ് അതില് ഇന്ത്യയെ ചിത്രീകരിച്ചിരിക്കുന്നത് എന്ന് വിമര്‍ശമുണ്ടായി. തന്നെയുമല്ല, പിന്നീടുണ്ടായ ചില പഠനങ്ങള് കാതറിന് മേയോക്ക് സാമ്രാജ്യത്വശക്തികളോട് വിശേഷിച്ച്, ബ്രിട്ടീഷ് സാമ്രാജ്യത്തോടുള്ള ബന്ധവും തുറന്നുകാട്ടുകയുണ്ടായി. അന്ന് ബ്രിട്ടനിലെ യാഥാസ്ഥിതികര്‍ക്ക് എന്താണോ ആവശ്യമായിരുന്നത്, അത് നല്‍കുകയാണ് കാതറിന് മേയോ ചെയ്തത് എന്ന വാദം 1920നുശേഷം ഉണ്ടായ ചില ചര്‍ച്ചകളില് ഉയര്‍ന്നു കേട്ടു. അതിനെയൊന്നും ഖണ്ഡിക്കാനല്ല ഞാനുദ്ദേശിക്കുന്നത്. അതില് വളരെ ശക്തമായി അവര് ഉന്നയിച്ച വാദമെന്ന് പറയുന്നത്, ഇന്ത്യയിലെ സവര്‍ണ രാഷ്ട്രീയമാണ് അല്ലെങ്കില് അതിന്‍െറ യാഥാസ്ഥിതികത്വമാണ് ഇന്ത്യയിലെ സ്ത്രീകളെ തടവിലിടുന്നത്, ഇന്ത്യയിലെ പുരുഷന്മാരെ നിര്‍വീര്യമാക്കുന്നത് എന്നൊക്കെയുള്ള, അവരുടെ സ്വന്തമായ നിഗമനങ്ങള് മാത്രമായിരുന്നു അതിലുണ്ടായിരുന്നത്. അവരുടെ മനസ്സിലുള്ള ഇന്ത്യ എന്ന ഒരു സങ്കല്‍പത്തെയാണ് അവരതിലവതരിപ്പിക്കുന്നത്. ഇന്ത്യയില് വന്ന് ഓടകള് മാത്രം നോക്കിപ്പോയ സ്ത്രീയെന്നാണ് കാതറിന് മേയോയെ ഗാന്ധി വിശേഷിപ്പിച്ചത്.\nകേരളത്തിലും കാതറിന് മേയോക്കെതിരെ വിമര്‍ശങ്ങളുണ്ടായി. ‘ചിത്രശാല’ എന്ന ഉള്ളൂരിന്‍െറ ഖണ്ഡകാവ്യം ‘മദര് ഇന്ത്യ’ എന്ന പുസ്തകത്തോടുള്ള പ്രതികരണമായിരുന്നു.\n‘‘ഭാരതക്ഷമേ നിന്‍െറ പെണ്‍മക്കള് അടുക്കള\nക്കാരികള് വീടാം കൂട്ടില് കുടുങ്ങും തത്തമ്മകള്\nപരതന്ത്രകള് പശുപ്രായകള് അബലകള്’’\nഎന്നൊക്കെ കാതറിന് മേയോ പറഞ്ഞ കാര്യങ്ങള് തന്‍േറതായ രീതിയില് സംഗ്രഹിച്ചതിനുശേഷം ഉള്ളൂര് എഴുതിയത്:\n‘‘ഇമ്മട്ടില് കടന്നോതിയിന്നലെ ദ്വിപാത്തായോ-\nരമ്മരിക്കതന് വിത്താമമ്മേയോ ധ്വരശ്ശിണി\nഅല്‍പവും ധരിച്ചോരല്ലമ്മതന് പരമാര്‍ത്ഥ-\nഇന്നലെ പൊട്ടിമുളച്ച നാഗരികതയായ അമേരിക്കയില്‍നിന്നുവന്ന പച്ചപ്പരിഷ്കാരിയായ ചട്ടക്കാരി ‘മദര് ഇന്ത്യ’യെപ്പറ്റി ഒന്നും മനസ്സിലാക്കിയവളല്ല എന്നാണ് ഉള്ളൂര് എഴുതിയത്. ‘മദര് ഇന്ത്യ’യെക്കുറിച്ച് നടക്കുന്ന സമകാലിക ചര്‍ച്ചകളില് ഉള്ളൂരിന്‍െറ ഈ കവിത പരാമര്‍ശിക്കപ്പെടാറില്ല. നമ്മുടെ കൊളോണിയല് വിരുദ്ധ സാഹിത്യത്തിന്‍െറ കണക്കെടുപ്പില് ഇതുംകൂടി ഉള്‍ക്കൊള്ളിക്കേണ്ടതുണ്ട്.\nകാരണം,1920കളിലെ ഇന്ത്യന് രാഷ്ട്രീയത്തിന്‍െറ മാറുന്ന മുഖച്ഛായ മനസ്സിലാക്കിക്കൊണ്ട് യാഥാസ്ഥിതികത്വത്തിനുവേണ്ടി ആ രാഷ്ട്രീയത്തെ മുതലെടുക്കുകയെന്ന ലക്ഷ്യത്തോടെയാണ് കാതറിന് മേയോ ‘മദര് ഇന്ത്യ’ എന്ന പുസ്തകം എഴുതുന്നത്. ആ സാഹചര്യത്തിലാണ് ഇന്ത്യയിലും കേരളത്തിലുമൊക്കെത്തന്നെ ഹിന്ദുമതത്തിനുള്ളില്‍നിന്ന് നവോത്ഥാനത്തിന്‍െറ പുതിയ ശക്തികള് ഉയര്‍ന്നുവരാന് തുടങ്ങിയത്. സഖാവ് കൃഷ്ണപ്പിള്ള അമ്പലത്തില് കയറി മണിയടിക്കുന്നതും എ.കെ. ഗോപാലന് ക്ഷേത്രപ്രവേശനത്തിനുവേണ്ടിയുള്ള സമരങ്ങളിലേക്ക് എടുത്തു ചാടുന്നതുമൊക്കെ 1920കളില് സവര്‍ണ രാഷ്ട്രീയത്തിന്‍െറ അടിസ്ഥാനശിലതന്നെ പിടിച്ചുലച്ചുകൊണ്ടുള്ള വിമര്‍ശങ്ങള് ഉണ്ടായതിന്‍െറ പശ്ചാത്തലത്തില്‍കൂടിയാണ്.\n‘‘പുരുഷനൊപ്പം സ്ത്രീയും സ്വാതന്ത്ര്യം കൈക്കൊള്ളട്ടെ\nപേറട്ടെ സീമാദരം രണ്ട് കൂട്ടരും സമം’’\nഎന്ന് ഉള്ളൂര് എഴുതിയതും ഈ പശ്ചാത്തലത്തില്‍തന്നെയാണ്.\nഇപ്പോള് എ.കെ. ഗോപാലന്‍െറ ചിത്രം സവര്‍ണ രാഷ്ട്രീയം സ്വാംശീകരിക്കുമ്പോള് സി.പി.എം ചെയ്തതുപോലെ വൈകാരികമായി പ്രതികരിച്ചതുകൊണ്ട് പ്രശ്നം തീരുന്നില്ല. എന്തുകൊണ്ടാണ് എ.കെ. ഗോപാലനെ സവര്‍ണ രാഷ്ട്രീയം സ്വാംശീകരിക്കാന് ശ്രമിക്കുന്നത് എന്ന് ചോദിച്ചാല് അതിനുത്തരം, സ്വാതന്ത്ര്യത്തിനുശേഷമുണ്ടായിട്ടുള്ള മാറുന്ന കേരള രാഷ്ട്രീയത്തില് സവര്‍ണ രാഷ്ട്രീയത്തെ വെല്ലുവിളിക്കുന്ന തരത്തിലുള്ള വലിയ വലിയ ചലനങ്ങളുണ്ടാക്കി ദലിത് പിന്നാക്ക വിഭാഗങ്ങള് പുതിയ രാഷ്ട്രീയം മുന്നോട്ടുവെച്ചതിന്‍െറ പശ്ചാത്തലത്തില് സ്വയം പുനര്‍നിര്‍വചിക്കാനായി ആര്.എസ്.എസും സവര്‍ണ രാഷ്ട്രീയവും നടത്തുന്ന ശ്രമത്തിന്‍െറ ഭാഗമായാണ് ഇത് സംഭവിക്കുന്നത് എന്നാണ്. അല്ലാതെ ഞങ്ങളുടെ വിവേകാനന്ദനെ നിങ്ങളെടുത്തതുകൊണ്ട് നിങ്ങളുടെ എ.കെ. ഗോപാലനെ ഞങ്ങളെടുക്കുകയാണ് എന്നല്ല ആര്.എസ്.എസും സവര്‍ണ ഹിന്ദുസംഘടനകളും പറയുന്നത്.\nസവര്‍ണ രാഷ്ട്രീയം എ.കെ. ഗോപാലനെ സ്വാംശീകരിക്കുന്നത് അദ്ദേഹം സി.പി.എമ്മിന്‍െറ പാര്‍ലമെന്‍ററി പാര്‍ട്ടി നേതാവായതുകൊണ്ടോ സി.പി.എമ്മിനുവേണ്ടി ശബ്ദിച്ചിരുന്നതുകൊണ്ടോ അല്ല. 1920കളിലും 1930കളിലും സവര്‍ണ രാഷ്ട്രീയത്തിന്‍െറ അടിത്തറ ഉലച്ച വിമര്‍ശങ്ങളുണ്ടായതിന്‍െറ പശ്ചാത്തലത്തില്, ആ വിമര്‍ശത്തിന്‍െറ തുടര്‍ച്ചയെന്നോണം അംബേദ്കറിസത്തിന്‍െറ രാഷ്ട്രീയം ഇന്ത്യയിലെമ്പാടുംതന്നെ ശക്തമാവുകയും ചെയ്യുമ്പോള് ആ വിമര്‍ശത്തോടു പ്രതികരിക്കാതെ മുന്നോട്ടുപോകാന് കഴിയില്ല എന്ന് ബോധ്യമായ സാഹചര്യത്തില് പഴയ കൊളോണിയല് വിരുദ്ധ നവോത്ഥാന പാരമ്പര്യത്തെ തങ്ങളുടേതാക്കാനുള്ള ശ്രമമാണ് ആര്.എസ്.എസും സവര്‍ണ ഫാഷിസ്റ്റ് ശക്തികളും നടത്തുന്നത്. എ.കെ. ഗോപാലനെ സ്വാംശീകരിക്കുന്നതും അതിന്‍െറ ഭാഗമാണ്. അല്ലാതെ, ഒരു കമ്യൂണിസ്റ്റ് നേതാവ് നായരും നമ്പ്യാരുമായതുകൊണ്ട് ഇരിക്കട്ടെ തങ്ങളുടെ ചിത്രത്തിലെന്നനിലക്കല്ല. നായരായതുകൊണ്ടല്ലല്ലോ മന്നത്ത് പത്മനാഭന്‍െറ ചിത്രം ഡി.വൈ.എഫ്.ഐക്കാര് പ്രദര്‍ശിപ്പിക്കുന്നത്. ഇതിന്‍െറ പിന്നിലൊക്കെ ആന്തരികമായ ഒരു യുക്തിയുണ്ട്. അത് ഉപരിപ്ളവമായി കണ്ടുപിടിച്ച് പറയാന് കഴിയുന്നതല്ല. ഈ ആന്തരികയുക്തി മാറുന്ന കേരള രാഷ്ട്രീയത്തിന്‍െറ യുക്തിയാണ്. ഈ മാറുന്ന യുക്തി മനസ്സിലാക്കുകയെന്നത് സോളിഡാരിറ്റിക്ക് മാത്രമല്ല, എല്ലാ ജനപക്ഷപ്രസ്ഥാനങ്ങള്‍ക്കും പ്രധാനപ്പെട്ട സംഗതിയാണ്.\nഇത്തരം പ്രസ്ഥാനങ്ങള് തമ്മിലുള്ള ഒരു ഐക്യദാര്‍ഢ്യമാണ്, ഐക്യമുന്നണി ഉണ്ടാവുക എന്നതാണ് ഏറ്റവും പ്രധാനമായി എനിക്ക് തോന്നുന്നത്. ഐക്യദാര്‍ഢ്യം സമര മുഖങ്ങളില് മാത്രം ഉണ്ടാകേണ്ടതല്ല; പ്ളാച്ചിമടയിലും എക്സ്പ്രസ് വേ സമരമുഖങ്ങളിലും ഉണ്ടായിരുന്ന ഐക്യമാണോ സോളിഡാരിറ്റിയും മറ്റു പ്രസ്ഥാനങ്ങളും തമ്മിലുള്ള ഐക്യമെന്ന് പറയുന്നത്?\nഎന്താണ് ഐക്യമുന്നണി എന്നു പറയുന്നത്? ഐക്യമുന്നണി എന്നത് മറ്റ് സംഘടനകളെയെല്ലാം വിഴുങ്ങിക്കളയുന്ന മുന്നണിസങ്കല്‍പമല്ല. മറിച്ച്, അത് ജനാധിപത്യപരമായ ഒരു പ്രക്രിയയാണ്. സംഘടനകള് പരസ്പര ബഹുമാനത്തോടെ ഒരു മുന്നേറ്റത്തില് പങ്കുചേരുകയും പരസ്പരം അറിയാന് ശ്രമിക്കുകയും പരസ്പരം അറിവുകള് പങ്കുവെക്കുകയും അങ്ങനെ സമാനലക്ഷ്യങ്ങള്‍ക്കായി ഒന്നിച്ചു മുന്നേറുകയും ചെയ്യുന്ന ഒന്നാണ് ഐക്യമുന്നണി എന്നു പറയുന്നത്. സോളിഡാരിറ്റിയും ഇതര സംഘടനകളും മനസ്സിലാക്കിയിരിക്കേണ്ടതാണ് ഐക്യമുന്നണിയുടെ രാഷ്ട്രീയം. ഐക്യമുന്നണിരാഷ്ട്രീയത്തില് ഏറ്റവും പ്രസക്തമായിട്ടുള്ളതാണ് പരസ്പരം മനസ്സിലാക്കുകയെന്നത്. അവിടെ ആര് ചെറുത്, ആര് വലുത് എന്നതല്ല. അതൊക്കെ പാര്‍ലമെന്‍ററിമാത്ര രാഷ്ട്രീയത്തിന്‍െറ ചിട്ടകളും യുക്തികളുമാണ്. അതിനപ്പുറത്തേക്ക് പോകാന് സിവില് സമൂഹത്തിലെ സംഘടനകള്‍ക്ക് സാധിക്കേണ്ടതാണ്. അത്തരമൊരു ഐക്യമുന്നണി ഉണ്ടാകുന്നതിന് തടസ്സമാകുന്ന കാര്യങ്ങളെന്തൊക്കെയെന്ന് മനസ്സിലാക്കാനുള്ള ബാധ്യത സംഘടനകള്‍ക്കൊക്കെയുണ്ട്.\nലിബറല് സെക്കുലര് കാഴ്ചപ്പാടുകള് ഉയര്‍ത്തിപ്പിടിക്കുന്ന വലിയ ഒരു വിഭാഗം ബുദ്ധിജീവികളും വ്യക്തികളും സംഘടനകളും ഇന്ത്യയിലും കേരളത്തിലുമുണ്ട്. അത്തരം സംഘടനകളോടുള്ള സമീപനം എപ്പോഴും ഒരു പ്യൂരിറ്റാനിസ്റ്റ് രാഷ്ട്രീയ നിലപാടില് – അത് ദലിത് ഫെമിനിസ്റ്റ് രാഷ്ട്രീയത്തിന്‍േറതായാലും മറ്റ് സിവില് സമൂഹ സംഘടനകളുടെ രാഷ്ട്രീയത്തിന്‍േറതായാലും ശരി – മാത്രംനിന്നുകൊണ്ട് ഒരു വിശാലമായ ഐക്യമുന്നണി സാധ്യമാവുകയില്ല, പൊതുശത്രുവിനെതിരെയുള്ള, സവര്‍ണ ഫാഷിസ്റ്റ് ശക്തികള്‍ക്കെതിരെയുള്ള, ഇന്ത്യന് ഭരണകൂടത്തിന്‍െറ നയങ്ങള്‍ക്കെതിരെയുള്ള ഐക്യമുന്നണികളുണ്ടാകണമെങ്കില് വിശാലമായ ചില വിട്ടുവീഴ്ചകള്‍ക്ക് എല്ലാ സംഘടനകളും വ്യക്തികളും തയാറായെങ്കില് മാത്രമേ സാധ്യമാകൂ.\nഅങ്ങേയറ്റം ‘പ്യൂരിറ്റാനിസ്റ്റിക്’ ആയിട്ടുള്ള സമീപനം സ്വീകരിച്ചുകൊണ്ട് അക്കാദമിക് നിലപാടുകള് എടുക്കാന് വളരെ എളുപ്പമാണ്. അത്തരം അക്കാദമിക് നിലപാടുകളല്ല പ്രായോഗിക രാഷ്ട്രീയത്തെ സ്വാധീനിക്കുന്നത്. അക്കാദമിക് നിലപാടുകളല്ല കമ്യൂണിസ്റ്റ് മാനിഫെസ്റ്റോ മുന്നോട്ടുവെച്ചത്. ‘ദാസ്ക്യാപിറ്റലി’ലെ മുതലാളിത്തത്തിന്‍െറ വിശകലനമല്ല ‘കമ്യൂണിസ്റ്റ് മാനിഫെസ്റ്റോ’യില് കാണാന് കഴിയുക. അതില് ഐക്യമുന്നണിക്കുള്ള ആഹ്വാനമാണ്. ആരൊക്കെ നമ്മുടെകൂടെ ചേരണം, ആരോടൊക്കെയൊപ്പം നമുക്ക് ചേരാം എന്നുള്ള നിശിതമായ നിരീക്ഷണമാണത്. അക്കാദമിക് പഠനങ്ങളെ മാത്രം ആസ്പദമാക്കി ഒരു ദലിത് രാഷ്ട്രീയമോ ഒരു മൈനോരിറ്റി രാഷ്ട്രീയമോ ഫെമിനിസ്റ്റ് രാഷ്ട്രീയമോ ഇന്ത്യയില് മുന്നോട്ടു കൊണ്ടുപോകാന് ബുദ്ധിമുട്ടാണ്. അക്കാദമിക് പഠനങ്ങളെ തള്ളിക്കളയണം എന്നല്ല; അവക്കുള്ള സമ്പൂര്‍ണമായ പ്രാധാന്യം ആ അക്കാദമിക് മണ്ഡലത്തില് മാത്രമാണ്. അതിനു പുറത്തേക്ക് അവയെ സ്വീകരിക്കുന്നതിന് ചില രീതികളുണ്ട്. ആ രീതികളെ പാടേ വിസ്മരിച്ചുകൊണ്ട് കേവലം അക്കാദമിക തലത്തിലേക്ക് നമ്മുടെ രാഷ്ട്രീയ വിമര്‍ശം ചുരുങ്ങിപ്പോയിരിക്കുന്നു. ഒരു അക്കാദമിക് സമീപനത്തിലൂടെ മറ്റുള്ളവരെയെല്ലാം വിമര്‍ശിച്ച് ഒഴിവാക്കാന് നമുക്ക് സാധിക്കും. മുമ്പുചെയ്ത പഠനങ്ങളെയും രീതികളെയും വിമര്‍ശിച്ചുകൊണ്ടാണ് പുതിയ പഠനം ഉണ്ടാകുന്നത്. പക്ഷേ, അത്തരം വിമര്‍ശം മുന്നില്‍നിര്‍ത്തി ഒരു ഐക്യമുന്നണി രാഷ്ട്രീയം കെട്ടിപ്പടുക്കുക ബുദ്ധിമുട്ടാണ്. ദലിത് ന്യൂനപക്ഷ സിവില് സമൂഹ സംഘടനകള്‍ക്ക് സെക്കുലര് ലിബറല് നിലപാടുകളോട് വിമര്‍ശമുണ്ടാകാം. സെക്കുലര് ലിബറല് നിലപാടുകള് പോരായെന്ന് തോന്നാം. എങ്കിലും, ഇന്നത്തെ ഇന്ത്യന് രാഷ്ട്രീയത്തിലാണ് പ്രവര്‍ത്തിക്കുന്നതെന്ന ബോധമുണ്ടാകണം. ഇന്ത്യന് രാഷ്ട്രീയത്തില് ശക്തമായ സവര്‍ണ ഫാഷിസ്റ്റ് സാന്നിധ്യമുണ്ടെന്നും ആ സാന്നിധ്യത്തെ ചെറുത്തുതോല്‍പിക്കുകയെന്നത് എളുപ്പമല്ല എന്നും ഓര്‍ക്കണം. 1977ല് എ.കെ. ഗോപാലന് മരിക്കുമ്പോള് സി.പി.എം തന്നെ ജയപ്രകാശ് നാരായണനും ആര്.എസ്.എസും ബാങ്ക് ദേശസാല്‍ക്കരണത്തെപോലും എതിര്‍ത്തിരുന്ന മൊറാര്‍ജി ദേശായിയും അടങ്ങുന്ന വലതുപക്ഷ മുന്നണിയിലാണ്. ആര്.എസ്.എസിന് വേണമെങ്കില് ആ രീതിയിലും എ.കെ. ഗോപാലനെ സ്വാംശീകരിക്കാവുന്നതേയുള്ളൂ. ഇത്തരം സ്വാംശീകരണം വിലകുറഞ്ഞ ഒരു രാഷ്ട്രീയംകൂടിയാണ്. ദലിത് മൈനോറിറ്റി രാഷ്ട്രീയത്തെ മുരടിപ്പിക്കുന്നതിനുവേണ്ടിയുള്ള ബുദ്ധിയാണ് സവര്‍ണ രാഷ്ട്രീയം ഈ രീതിയില് പ്രകടിപ്പിക്കുന്നത്.\nഞാന് ഭരണകൂടത്തിന്‍െറ, ഭൂരിപക്ഷ മതാധിപത്യപരമായ സെക്കുലറിസത്തെ അംഗീകരിക്കുന്നില്ല. എന്‍െറ വീക്ഷണത്തില് ഇന്ത്യന് ഭരണഘടനയുടെ അടിസ്ഥാനമായി ഇന്ന് കാണുന്ന മതേതരത്വബോധം സവര്‍ണ ഭൂരിപക്ഷ മതേതരത്വബോധമാണ്. അത് എതിര്‍ക്കേണ്ടതുണ്ട്. അതുതന്നെയും 17,18 നൂറ്റാണ്ടുകളില് മതവും ഭരണകൂടവും തമ്മില് യൂറോപ്പിലുണ്ടായ ഒരു ധാരണയുടെയും സന്ധിയുടെയും ഫലമായി ഉണ്ടായ മതേതര സങ്കല്‍പമാണ്. അതുകൊണ്ടാണ് യൂറോപ്പില് കുരിശുമാല ധരിക്കുന്നത് സാമാന്യരീതിയും ശിഖവെക്കുന്നതും താടിവളര്‍ത്തുന്നതും ഹിജാബ് ധരിക്കുന്നതും തെറ്റുമായി മാറുന്നതും. കാരണം, ഭൂരിപക്ഷ മതത്തിന്‍െറ ചിഹ്നങ്ങള്, അടയാളങ്ങള്, അനുഷ്ഠാനങ്ങള്, രീതികള് എല്ലാം ഭരണകൂടത്തിന്‍െറ ചിഹ്നങ്ങളും അടയാളങ്ങളും അനുഷ്ഠാനങ്ങളുമായി മാറിക്കഴിഞ്ഞിരിക്കുന്നു യൂറോപ്പില്. അതേ മതേതരത്വത്തെ ഏതാണ്ടതേപടി പകര്‍ത്തുകയെന്നതാണ് ഇന്ത്യയിലും സംഭവിച്ചിരിക്കുന്നത്. ഒരു മുസ്ലിം നേതാവ് നിലവിളക്കു കൊളുത്താന് വിസമ്മതിച്ചാല് എ.കെ.ജി സെന്‍റര് മുതല് ഇന്ദിരകോണ്‍ഗ്രസിന്‍െറ പ്രാദേശിക ആപ്പീസുവരെ ചെയ്തത് തെറ്റായിപ്പോയെന്ന് പറഞ്ഞ് കത്തിജ്വലിക്കും. ഇതാണ് മതേതരത്വത്തിന്‍െറ ചിഹ്നമെന്ന് പറഞ്ഞ് അവതരിപ്പിക്കുന്നത്. സവര്‍ണചിഹ്നങ്ങളെ ആന്തരവത്കരിച്ച ഒരു സമൂഹത്തിന്‍െറ അവസ്ഥയെയാണിത് കാണിക്കുന്നത്. എന്തിനെയാണ് വിമര്‍ശിക്കേണ്ടത് എന്നറിയാത്തതല്ല. ഇതാണ് വിമര്‍ശിക്കേണ്ടത് എന്ന് പഠിച്ചുപോയതിന്‍െറ കുഴപ്പമാണ്. അത്തരത്തിലുള്ളൊരു മതേതരത്വമാണ് ഇന്ത്യയില് നിലനില്‍ക്കുന്നത് എന്നാണ് എന്‍െറ വിശ്വാസം. എന്നുവെച്ച് ആ നിലപാടിനെ അംഗീകരിക്കുന്നവരോടു മാത്രമേ ഞാന് കൂട്ടുകൂടൂ, അവരുടെ തോളില് മാത്രമേ കൈയിടൂ. അവരോടു മാത്രമേ സംസാരിക്കൂ, അവരെ കണ്ടാല് മാത്രമേ പുഞ്ചിരിക്കുകയുള്ളൂ എന്ന് തീരുമാനിക്കുന്നത് ശരിയായ രാഷ്ട്രീയമല്ല. ലിബറല് സെക്കുലര് മൂല്യങ്ങളില് വിശ്വസിക്കുന്നവരെ വിമര്‍ശിച്ചുതള്ളി, കലര്‍പ്പില്ലാത്ത ഭൂരിപക്ഷ മതേതരത്വ വിരുദ്ധ രാഷ്ട്രീയം ഉണ്ടായിവരുന്നതിലാണ് എല്ലാ രാഷ്ട്രീയ ശുദ്ധതയും എന്ന് വിശ്വസിച്ചിട്ടു കാര്യമില്ല.\nഐക്യമുന്നണിയില് പല നിലപാടുകളുള്ളവരുമുണ്ടാകും. ആ നിലപാടുകളിലെ പൊതുധാരയെ കണ്ടെത്തുകയാണ് സോളിഡാരിറ്റിയും മറ്റു പ്രസ്ഥാനങ്ങളും ചെയ്യാന് ശ്രമിക്കേണ്ടത്. അങ്ങനെയാണെങ്കില് മാത്രമേ ശക്തമായ ഒരു സാമൂഹിക മുന്നേറ്റത്തിനൊപ്പംനില്‍ക്കാന് സാധിക്കൂ.\nഒരു സംഘടനയും ഒന്നിനും നേതൃത്വം കൊടുക്കുന്നില്ലെന്നാണ് ഞാന് വിശ്വസിക്കുന്നത്. ജനങ്ങളൊന്നാകെയാണ് ഒരു സമൂഹത്തെ മാറ്റുന്നത്. ഒരു രാഷ്ട്രീയപ്രസ്ഥാനത്തിനും ചെയ്യാന് സാധിക്കാത്തത് അയ്യങ്കാളിക്കും ശ്രീനാരായണ ഗുരുവിനും ചെയ്യാന് കഴിഞ്ഞത് അവര് ജനമനസ്സിനോട് സംസാരിച്ചതുകൊണ്ടാണ്. അപ്പോഴാണ് അത് എല്ലാവരും ഏറ്റെടുക്കുകയും ഏറ്റെടുക്കാത്തവരെ ജനങ്ങള് ഒറ്റപ്പെടുത്തുകയും ചെയ്യുന്ന സാഹചര്യം ഉണ്ടാവുകയും ചെയ്യുന്നത്. ശ്രീനാരായണ ഗുരുവിന്‍െറ രാഷ്ട്രീയത്തില് നാം കണ്ടത് അതാണ്. അതാണ് പില്‍ക്കാലത്ത് അയ്യങ്കാളിയുടെ രാഷ്ട്രീയത്തില് ഉണ്ടായത്. ശ്രീനാരായണ ഗുരുവിന്‍െറയും അയ്യങ്കാളിയുടെയും രാഷ്ട്രീയം ശക്തമായത് അവര് ജനങ്ങളോട്, സമുദായങ്ങളോട് നേര്‍ക്കുനേരെ സംസാരിച്ചതുകൊണ്ടാണ്. അത്തരത്തിലൊരു മുന്നണിയുണ്ടാവണം. പൊതുവായ ചില രാഷ്ട്രീയധാരകള് വളര്‍ത്തിയെടുക്കണം. ചില കാര്യങ്ങളില് സന്ധി ഉണ്ടാക്കേണ്ടിവരും. ശത്രുക്കളുമായിട്ടുള്ള സന്ധിയല്ല; ആവശ്യമായ സന്ദര്‍ഭത്തില് ചില പിന്മാറ്റങ്ങള് വേണ്ടിവന്നേക്കാം.\nസമാനചിന്താഗതിക്കാരെ കൂടെനിര്‍ത്താന് സഹിഷ്ണുതയുടേതായ ഒരു സാംസ്കാരിക രാഷ്ട്രീയസമീപനം മുന്നണിയിലുള്ള എല്ലാ സംഘടനകളും കാണിക്കേണ്ടതാണ്. തെറ്റിപ്പിരിയാന് എളുപ്പമാണ്. ഇത് അങ്ങനെ പിരിയാനുള്ള ഒന്നല്ല. ഇതിന് ശക്തമായ ചില അടിസ്ഥാനങ്ങളുണ്ട്. അതുകൊണ്ടാണ് പതിനാറാം നൂറ്റാണ്ടിലെ പ്രൊട്ടസ്റ്റന്‍റ് പ്യൂരിറ്റനിസത്തിന് സമാനമായ രാഷ്ട്രീയം സ്വീകരിക്കുന്നത് ശരിയാവില്ല എന്ന് പറഞ്ഞത്. അതിന്‍െറ ചരിത്രത്തിലേക്ക് ഇപ്പോള് കടക്കുന്നില്ല.\nകേരളത്തിലെ മൈനോറിറ്റി രാഷ്ട്രീയവുമായി, സവര്‍ണ രാഷ്ട്രീയവുമായി, മുതലാളിത്ത രാഷ്ട്രീയവുമായി ബന്ധപ്പെട്ട നിലപാടുകളും സോളിഡാരിറ്റിയുടെ നിലപാടുകളും മറ്റുള്ളവരുടെ നിലപാടുകളും വ്യത്യസ്തമായിരിക്കും. അത് മനസ്സിലാക്കുകയും അംഗീകരിക്കുകയും ചെയ്യുക എന്നത് പ്രധാനമാണ്. അതോടൊപ്പംതന്നെ മനസ്സിലാക്കേണ്ടത് ഈ വിശാലമായ മുന്നണി ഒരു രാഷ്ട്രീയപ്രയോഗമായി വളര്‍ത്തിയെടുക്കുക എളുപ്പമല്ല എന്നതാണ്. അതിന് സോളിഡാരിറ്റിക്ക് കഴിയണമെന്നാണ് എന്‍െറ ആഗ്രഹം.\n2003ലാണ് സോളിഡാരിറ്റി രൂപവത്കരിക്കപ്പെട്ടത്. 2003ന് എത്രയോ മുമ്പുതന്നെ കേരളത്തില് ശക്തമായ സിവില്‍സമൂഹ രാഷ്ട്രീയമുണ്ട്. ആ സിവില്‍സമൂഹ രാഷ്ട്രീയത്തിന്‍െറ ഉള്ളിലേക്കാണ് സോളിഡാരിറ്റി സ്വന്തമായ രാഷ്ട്രീയവുമായി കടന്നുവരുന്നത്. നവസാമൂഹിക രാഷ്ട്രീയ പ്രസ്ഥാനങ്ങളുമായി, സിവില് സമൂഹ പ്രസ്ഥാനങ്ങളുമായി സോളിഡാരിറ്റി ഐക്യദാര്‍ഢ്യം പ്രഖ്യാപിച്ച് പ്രവര്‍ത്തിച്ചിട്ടുണ്ട്. അതിന്‍െറ പേരില് വിമര്‍ശങ്ങള് ഉണ്ടായിട്ടുണ്ട്. വിമര്‍ശങ്ങളിലെ നെല്ലുംപതിരും തിരയാതെ അവ സ്വീകരിക്കാനാവില്ല.\nസോളിഡാരിറ്റിയുടെ പ്രവര്‍ത്തനങ്ങള് സിവില് സമൂഹ രാഷ്ട്രീയത്തില് ഗുണപരമായ മാറ്റങ്ങള് ഉണ്ടാക്കിയിട്ടുണ്ട്. ആ ടെമ്പോ ഈ പ്രസ്ഥാനം നിലനിര്‍ത്തണമെന്നുണ്ടെങ്കില് സങ്കുചിതമായ രാഷ്ട്രീയത്തിലേക്ക് പിന്മടങ്ങാതിരിക്കുക. രാഷ്ട്രീയമായ വിശാല മനസ്കതയുണ്ടാവുക. സഹിഷ്ണുതയുണ്ടാവുക. പരമതങ്ങളെ, പരസംഘടനകളെ, പരരാഷ്ട്രീയത്തെക്കുറിച്ച് മനസ്സിലാക്കാനുള്ള വിശാലതയുണ്ടാവുക എന്നത് അത്യാവശ്യമാണ്. അത്തരത്തിലുള്ള പുതിയ ജൈവ സംയോജനം സിവില് സമൂഹരാഷ്ട്രീയത്തില് ഉണ്ടാകേണ്ടിയിരിക്കുന്നു. സിവില് സമൂഹ രാഷ്ട്രീയം അതിന്‍െറതന്നെ ഒരു ജഡാവസ്ഥയെയാണ് ഇന്ന് അഭിമുഖീകരിക്കുന്നത്. ചലനാത്മകത അതിന് നഷ്ടപ്പെട്ടിട്ടുണ്ട്. സിവില് സമൂഹ സംഘടനകളെ, അതിന്‍െറ പ്രവര്‍ത്തകരെ ഭീകരപ്രവര്‍ത്തകരായി മുദ്രകുത്താന് ശ്രമങ്ങള് ഉണ്ടാകുന്നു. അത്തരം ആക്രമണങ്ങള്‍ക്കുമുന്നില് പലപ്പോഴും സിവില്‍സമൂഹം തളര്‍ന്നുപോകുന്നു. സമരങ്ങള്‍തന്നെ അവയുടെ സ്വാഭാവികത നഷ്ടപ്പെട്ട് അനുഷ്ഠാനങ്ങളായിരിക്കുന്നു. ബി.ഒ.ടി, പ്ളാച്ചിമട, മൂലമ്പിള്ളിപോലുള്ള നിരവധി സമരങ്ങള് ഉണ്ടാവുമ്പോള് ഒന്നിക്കുകയും പിന്നീട് അതിനെ വിശാല രാഷ്ട്രീയത്തിലേക്ക് കൊണ്ടുപോകാന് സാധിക്കാതെ വരുകയും ചെയ്യുന്ന ഒരു ഘട്ടം വന്നിരിക്കുന്നു. പല കാരണങ്ങളും പലര്‍ക്കും അതിന് ചൂണ്ടിക്കാണിക്കാനും സാധിക്കും. എങ്കിലും ഈ ജഡതയെ തകര്‍ക്കേണ്ടതുണ്ട്. അതിന് കഴിയുന്ന ഒരു ഐക്യമുന്നണിയെ വീണ്ടും കണ്ടെത്തുകയാണ് വേണ്ടത്.\nഅതുകൊണ്ടുതന്നെ, ശിഥിലീകരണ പ്രവണതകളെ മാറ്റിവെച്ചുകൊണ്ട് കൂടുതല് ഐക്യത്തോടെ മുന്നോട്ടുപോകാന് കഴിയുന്ന ഒരു രാഷ്ട്രീയത്തിന്‍െറ ചര്‍ച്ചകള്‍കൂടി ഉണ്ടാകണമെന്ന് ഞാന് ആഗ്രഹിക്കുന്നു. സിവില് സമൂഹരാഷ്ട്രീയത്തിന്‍െറ ഐക്യത്തെ തകര്‍ക്കാന് മാത്രം ഉന്നംവെച്ചുള്ള നിഷേധാത്മക വിമര്‍ശങ്ങളെ കണ്ടറിഞ്ഞു പ്രതിരോധിക്കാന് സാധിക്കേണ്ടിയിരിക്കുന്നു. ഒപ്പംതന്നെ ആത്മവിമര്‍ശത്തിന്‍െറയും ജനാധിപത്യപരമായ പരസ്പര വിമര്‍ശത്തിന്‍െറയും സാധ്യതകള് തുറന്നിട്ടുകൊണ്ട് കൂടുതല് യോജിപ്പിന്‍െറ മേഖലകള് സൃഷ്ടിക്കുക എന്നതും ആവശ്യമായിരിക്കുന്നു.\nBy sreekumar|2013-12-23T22:52:22-05:30May 22, 2013|മലയാളം, ലേഖനങ്ങള്|0 Comments


നൂറ് ഗ്രഹങ്ങൾക്കൊപ്പം പ്ലൂേട്ടാ തിരിച്ചുവരുന്നു | pluto returns with 100s of planet | Madhyamam\ndate_range 27 March 2017 7:55 AM GMT\nനൂറ് ഗ്രഹങ്ങൾക്കൊപ്പം പ്ലൂേട്ടാ തിരിച്ചുവരുന്നു\nസൗരയൂഥത്തിലെ ഒമ്പതാമത്തെ ഗ്രഹമായിട്ടായിരുന്നു പ്ലൂേട്ടാ ഒന്നര പതിറ്റാണ്ടു മുമ്പുവരെ അറിയപ്പെട്ടിരുന്നത്. 2006 ആഗസ്റ്റിൽ പ്ലൂേട്ടായുടെ ഗ്രഹപദവി നഷ്ടപ്പെട്ടു. ഒരു ഗ്രഹത്തിെൻറ നിർവചനത്തിെൻറ പരിധിയിൽ പ്ലൂേട്ടാ വരുന്നില്ലെന്ന് ചൂണ്ടിക്കാട്ടിയാണ് അന്താരാഷ്ട്ര ജ്യോതിശാസ്ത്ര സംഘടന (െഎ.എ.യു) ഇൗ പദവി എടുത്തുകളഞ്ഞത്. ഒരു ഗ്രഹത്തിനുണ്ടായിരിക്കേണ്ട സവിശേഷതകളിൽ പലതും പ്ലൂേട്ടാക്കില്ലായിരുന്നു. അതോടെ പ്ലൂേട്ടാ ‘കുള്ളൻ ഗ്രഹ’ങ്ങളുടെ ഗണത്തിലായി. െഎ.എ.യുവിെൻറ ഇൗ തീരുമാനം ലോകത്ത് വലിയ ചർച്ചയായി. സ്കൂൾ പാഠപുസ്തകങ്ങളിലടക്കം വലിയ തിരുത്തുകൾക്ക് ഇത് കാരണമാവുകയും ചെയ്തു. പിന്നെ പിന്നെ പ്ലൂേട്ടായെ നാം മറന്നു.\nവർഷങ്ങൾക്കുശേഷം ജനപ്രിയ ശാസ്ത്രരംഗത്ത് കെട്ടടങ്ങിയ ഇൗ ചർച്ച വീണ്ടും സജീവമായിരിക്കുന്നു. ശാസ്ത്രലോകത്തുനിന്ന് പുതിയൊരു വാർത്ത വന്നിരിക്കുന്നു: പ്ലൂേട്ടാ അതിെൻറ ഗ്രഹപദവി തിരിച്ചുപിടിക്കാൻ പോകുന്നു. ഗ്രഹത്തിെൻറ നിർവചനം പുതുക്കാനുള്ള ശ്രമത്തിലാണ് ഒരു കൂട്ടം ശാസ്ത്രജ്ഞർ. ഇവർ മുന്നോട്ടുവെക്കുന്ന നിർവചനം െഎ.എ.യു അംഗീകരിച്ചാൽ പ്ലൂേട്ടാ ഒരു വ്യാഴവട്ടക്കാലത്തിനുശേഷം വീണ്ടുമൊരു ഗ്രഹമായി സൂര്യനെ വലംവെക്കും. രസകരമായ കാര്യം ഇതല്ല. പുതിയ നിർവചനപ്രകാരം പ്ലൂേട്ടാ മാത്രമാകില്ല ഗ്രഹമാവുക; ചുരുങ്ങിയത് മറ്റു നൂറ് ‘കുള്ളൻ’മാർ കൂടി പിന്നീട് ഗ്രഹമായി അറിയപ്പെടും. അങ്ങനെ സംഭവിച്ചാൽ, ഇനിയങ്ങോട്ട് സൗരയൂഥത്തിെല ഗ്രഹങ്ങളുടെ എണ്ണം 110ലെത്തും!\nഅമേരിക്കയിലെ ജോൺ ഹോപ്കിൻസ് സർവകലാശാലയിലെ ഗവേഷകനായ കിർബി റുണിയനെ പരിചയപ്പെടുക. പ്ലൂേട്ടായെക്കുറിച്ച് പഠിക്കാൻ 2006ൽ നാസ വിക്ഷേപിച്ച ന്യൂ ഹൊറൈസൻ ദൗത്യത്തിെൻറ ആസൂത്രകരിൽ പ്രധാനിയാണിദ്ദേഹം. കിർബി റുണിയനും സംഘവുമാണ് ഇപ്പോൾ പ്ലൂേട്ടാക്ക് ഗ്രഹപദവി നൽകണമെന്ന വാദവുമായി രംഗത്തെത്തിയിട്ടുള്ളത്. ന്യൂ ഹൊറൈസൻ ഇപ്പോൾ പ്ലൂേട്ടായുടെ ഭ്രമണപഥത്തിലുണ്ട്. ഇൗ കൃത്രിമോപഗ്രഹം നൽകിയ വിവരങ്ങളുടെ അടിസ്ഥാനത്തിൽകൂടിയാണ് അദ്ദേഹം തെൻറ വാദങ്ങൾ മുന്നോട്ടുവെക്കുന്നത്. മാർച്ച് 20ന് ടെക്സസിൽ ആരംഭിച്ച 48ാമത് ലൂനാർ പ്ലാനറ്ററി സയൻസ് കോൺഫറൻസിൽ അദ്ദേഹം ഇതുസംബന്ധിച്ച ഒരു പ്രബന്ധം അവതരിപ്പിക്കുകയുണ്ടായി.\nഗ്രഹത്തിെൻറ ‘ഭൂമിശാസ്ത്ര’ മാനദണ്ഡങ്ങളാണ് അദ്ദേഹം പ്രധാനമായും ഇതിൽ വിശകലന വിധേയമാക്കിയത്. ഇൗ പ്രബന്ധം അംഗീകരിക്കപ്പെട്ടാൽ, ഗ്രഹത്തിന് നൽകിയിരിക്കുന്ന നിർവചനം പൊളിച്ചെഴുതേണ്ടിവരും. അതോടെ പ്ലൂേട്ടാക്ക് അതിെൻറ നഷ്ടപ്രതാപം വീണ്ടെടുക്കാം. വ്യാഴത്തിെൻറ ഉപഗ്രഹമായ ഒയ്റോപ, നെപ്റ്റ്യൂണിനപ്പുറം സൂര്യെന വലംവെക്കുന്ന സിറസ് (ആദ്യം ഇത് ക്ഷുദ്രഗ്രഹമായിട്ടായിരുന്നു അറിയപ്പെട്ടിരുന്നത്. പിന്നീട് കുള്ളൻ ഗ്രഹത്തിെൻറ പദവി നൽകി) തുടങ്ങി സൗരയൂഥത്തിൽ ഏറെ പഠനങ്ങൾക്ക് വിധേയമായ ഖഗോള വസ്തുക്കളും പ്ലൂേട്ടാക്കൊപ്പം ഗ്രഹപദവിയിലെത്തും. ഒരുപക്ഷേ, ചന്ദ്രനും ‘പ്രമോഷൻ’ ലഭിച്ചേക്കാം. അപ്പോൾ ഉപഗ്രഹമില്ലാത്ത ഗ്രഹമായി നമ്മുടെ ഭൂമി മാറും!\nകിർബി റുണിയനും സംഘവും ഗ്രഹത്തിന് നൽകിയ നിർവചനത്തെക്കുറിച്ച് പറയുന്നതിന് മുമ്പ് പ്ലൂേട്ടാക്ക് ഗ്രഹപദവി നഷ്ടമായ പശ്ചാത്തലം ചെറുതായി വിശദീകരിക്കേണ്ടതുണ്ട്. 2006ൽ െഎ.എ.യു പാസാക്കിയ പ്രമേയമനുസരിച്ച് സൗരയൂഥത്തിലെ ഒരു വസ്തുഗ്രഹമായി പരിഗണിക്കപ്പെടണമെങ്കിൽ മൂന്ന് മാനദണ്ഡങ്ങൾ പാലിക്കപ്പെടണം. ഒന്ന്, ആ വസ്തു സൂര്യനെ ചുറ്റുന്നതായിരിക്കണം. രണ്ട്, സ്വന്തം ഗുരുത്വബലത്തിൽ നിലനിൽക്കത്തക്ക ഭാരവും സ്ഥിരമായ ആകൃതിയും കൈവരിച്ചിരിക്കണം. മൂന്ന്, സമീപ വസ്തുക്കളെ ഒഴിവാക്കി സ്വന്തമായി ഭ്രമണപഥം ഉണ്ടായിരിക്കണം. ഇൗ മൂന്നിൽ ആദ്യ രണ്ടും പ്ലൂേട്ടാ പാലിച്ചിരുന്നു. മൂന്നാമേത്തതിലായിരുന്നു പ്രശ്നം. സൗരയൂഥത്തിൽ പ്ലൂേട്ടായുടെ പരിക്രമണമേഖലയാണ് യഥാർഥത്തിൽ ഇതിന് കാരണം. സൗരയൂഥത്തിൽ നെപ്റ്റ്യൂൺ ഗ്രഹത്തിന് അപ്പുറം കുയ്പർ വലയം എന്ന പേരിൽ ഒരു മേഖലയുണ്ട്. ഒരു വലയരൂപത്തിൽ നിലയുറപ്പിച്ചിട്ടുള്ള ചെറുവസ്തുക്കളുടെ ശേഖരമാണ് കുയ്പർ ബെൽറ്റ്. ഇൗ വലയത്തിനുള്ളിലാണ് പ്ലൂേട്ടാ. നേരത്തേ പരാമർശിച്ച സിറസും ഇവിടെ തന്നെയാണ്. സൗരയൂഥ രൂപവത്കരണത്തിെൻറ അവശിഷ്ടങ്ങളാണ് ഇൗ ‘കുഞ്ഞുഗ്രഹങ്ങൾ’ എന്നാണ് കരുതുന്നത്. പ്ലൂേട്ടായുെട ഭ്രമണപഥത്തിലേക്ക് ചില സന്ദർഭങ്ങളിൽ കുയ്പർ വലയത്തിലെ മറ്റു വസ്തുക്കളും കടന്നുവരും. മറ്റൊരർഥത്തിൽ ഒന്നിലധികം വസ്തുക്കൾ ഒരേ ഭ്രമണപഥം പങ്കിടുന്നു. ഇങ്ങനെ പങ്കിടുന്ന വസ്തുക്കളിൽ നേരിയ ഭാരക്കൂടുതൽ മാത്രമാണ് പ്ലൂേട്ടാക്കുള്ളത് എന്നതിനാൽ അതിന് മാത്രമായി ഗ്രഹപദവി നൽകാനാവില്ലെന്നായിരുന്നു െഎ.എ.യു സ്വീകരിച്ച നിലപാട്.\nഗ്രഹപദവി മാനദണ്ഡങ്ങളുടെ മുൻഗണനാക്രമം മാറ്റിപ്പണിയുകയാണ് ഇപ്പോൾ കിർബി റുണിയൻ. അദ്ദേഹം ശ്രദ്ധ കേന്ദ്രീകരിക്കുന്നത് പ്രധാനമായും വസ്തുവിെൻറ ഭൗതിക സവിശേഷതകളിലാണ്. അഗ്നിപർവതം പോലുള്ള ‘ഭൗമ’പ്രവർത്തനങ്ങൾ സജീമായുള്ള മുഴുവൻ സൗരയൂഥ വസ്തുക്കളെയും അദ്ദേഹം ഗ്രഹപദവിയിലേക്ക് പരിഗണിക്കുന്നുണ്ട്. ഒരിക്കലും അണുസംയോജനത്തിന് വിധേയമായിട്ടില്ലാത്തതും ഗോളാകൃതിയിലേക്ക് മാറാൻ കഴിയുന്നതരത്തിൽ സ്വന്തം നിലയിൽ ഗുരുത്വാകർഷണ ബലമുള്ളതുമായ മുഴുവൻ സൗരയൂഥ വസ്തുക്കളും ഗ്രഹം തന്നെയാണെന്ന് അദ്ദേഹം പറയുന്നു. മറ്റൊരർഥത്തിൽ, ഗോളാകൃതിയിലുള്ളതും എന്നാൽ, സമീപ ഗ്രഹങ്ങളിൽനിന്നും മറ്റുമുള്ള ഗുരുത്വാകർഷണ ബലത്തിെൻറ ഫലമായി മധ്യരേഖ തള്ളിനിൽക്കുന്നതുമായ ഖഗോളവസ്തുക്കളെയാണ് അദ്ദേഹം ഗ്രഹം എന്നു വിളിക്കുന്നത്. ചുരുക്കത്തിൽ, ചലനരീതിയല്ല, മറിച്ച് വസ്തുവിെൻറ ആന്തരിക സവിശേഷതകളും പ്രവർത്തനങ്ങളുമാണ് ഗ്രഹമാനദണ്ഡങ്ങളിൽ ഒന്നാമത് വരേണ്ടത്. ഇൗ മാനദണ്ഡം പൂർണമായും പ്ലൂേട്ടാ പാലിക്കുന്നുണ്ട്. സിറെസിലെ അഗ്നിപർവത പ്രവർത്തനങ്ങളും പ്ലൂേട്ടായുടെ സവിശേഷമായ ഉപരിതലവും ഒയ്റോപയിലെ കടലുമെല്ലാം ഇതിനകം തന്നെ ശാസ്ത്രലോകത്തിന് ബോധ്യപ്പെട്ടിട്ടുള്ളതാണ്.\nന്യൂ ഹൊറൈസൺ നൽകിയ വിവരങ്ങളാണ് പുതിയ നിർവചനം നൽകാൻ ഇൗ ശാസ്ത്രസംഘത്തെ പ്രേരിപ്പിച്ചത്. ഗ്രഹചലനങ്ങളല്ല, ഗ്രഹങ്ങളുെട ആന്തരിക പ്രവർത്തനങ്ങളാണ് പഠനവിധേയമാക്കേണ്ടത്. ക്ഷുദ്ര ഗ്രഹങ്ങളുമായും മറ്റും ഭ്രമണപഥം പങ്കുവെക്കുന്ന വസ്തുക്കളെ സാേങ്കതികമായി ഗ്രഹപദവിയിൽനിന്ന് ഒഴിവാക്കിയാൽ നെപ്റ്റ്യൂണിെൻറയും വ്യാഴത്തിെൻറയുമെല്ലാം ഭാവി അപകടത്തിലാകുമെന്ന് ഇവർ പറയുന്നു. ഭൂമിയും ആ അർഥത്തിൽ അത്ര സുരക്ഷിതമല്ലത്രെ. ഭൂമിയെ ലക്ഷ്യമിട്ട് പലപ്പോഴും ക്ഷുദ്രഗ്രഹങ്ങൾ വരാറുണ്ടല്ലോ. ചിലപ്പോൾ അവ ഭൂമിയുടെ ഭ്രമണപഥത്തിലൂടെ തന്നെ സഞ്ചരിച്ചാലും െഎ.എ.യുവിെൻറ നിലവിലെ മാനദണ്ഡങ്ങളെ ലംഘിക്കും. ഗ്രഹപഠനത്തിന് ഏറ്റവും സഹായകമാവുക അവയുടെ ‘ഭൗമ’ പ്രവർത്തനങ്ങളുടെ അടിസ്ഥാനത്തിലുള്ള വർഗീകരണത്തിലൂടെയായിരിക്കുമെന്നും ഇൗ പ്രബന്ധം സമർഥിക്കുന്നുണ്ട്.\nഇൗ പ്രബന്ധം അംഗീകരിക്കപ്പെട്ടാൽ, സൗരയൂഥത്തിൽ 110 ഗ്രഹങ്ങളാകുമെന്ന് പറഞ്ഞല്ലോ. ഇത്രയും ഗ്രഹങ്ങളെ വിദ്യാർഥികളും മറ്റും എങ്ങനെ ഒാർത്തിരിക്കുമെന്ന് ചോദിക്കുന്നവരുണ്ട്. അതിനും ഇവർക്ക് കൃത്യമായ ഉത്തരമുണ്ട്. എന്തിന് ഇങ്ങനെ കഷ്ടപ്പെട്ട് അവയുടെ പേരുകൾ കാണാതെ പഠിക്കണം? ഗ്രഹങ്ങളുടെ എണ്ണം നൂറ് കവിഞ്ഞാലും നാം പ്രധാനമായും പഠനവിധേയമാക്കുന്നവയുടെ എണ്ണം രണ്ട് ഡസനിൽ താഴെ മാത്രമായിരിക്കും. അത്രയും പേരുകൾ ഒാർത്താൽ മതിയാകും. ആവർത്തനപട്ടികയിലെ 118 മൂലകങ്ങളുടെ പേര് എത്ര പേർക്ക് മനഃപാഠമാണ്? 88 നക്ഷത്രരാശികളുടെ പേര് നമുക്ക് കൃത്യമായി കാണാതെ പറയാനികില്ലല്ലോ. അവയൊന്നും പ്രപഞ്ച വിജ്ഞാനീയത്തിൽ സൃഷ്ടിക്കാത്ത പ്രതിസന്ധി, ഇൗ നൂറ് ഗ്രഹങ്ങളിൽനിന്നും ഉണ്ടാകില്ലെന്ന് പ്രതീക്ഷിക്കാം.\nഅസ്ട്രോണമി മാഗസിൻ അസോസിേയറ്റ് എഡിറ്ററാണ് ലേഖിക\nTAGS:planets pluo returns\nNews Summary - pluto returns with 100s of planet


തെലുങ്ക് പറഞ്ഞ് മോഹന്‍ലാല് ; മനമന്ദയുടെ ടീസര് പുറത്തിറങ്ങി\nFirst Published Jun 25, 2016, 5:09 AM IST\nഹൈദരാബാദ്: മോഹന്‍ലാലിന്‍റെ തെലുങ്ക് ചിത്രം മനമന്ദയുടെ ടീസര് പുറത്തിറങ്ങി. മോഹന്‍ലാല് തെലുങ്ക് സംസാരിക്കുന്നതും ടീസറിലുണ്ട്. ചന്ദ്രശേഖര് യെലറ്റി സംവിധാനം ചെയ്യുന്ന മനമന്ദ, തെലുങ്കിന് പുറമെ മലയാളം, തമിഴ് ഭാഷകളിലുമായാണ് ചിത്രങ്ങള് പ്രദര്‍ശനത്തിനെത്തുന്നത്.\nമനമന്ദയ്ക്ക് വേണ്ടി മോഹന്‍ലാല് ഡബ് ചെയ്യുന്നത് തന്‍റെ ഫേസ്ബുക്ക് പേജിലൂടെ മോഹന്‍ലാല് മുന്‍പ് പങ്കു വച്ചിട്ടുണ്ട്. തെലുങ്കിലേക്കാണ് ആദ്യം ഡബ് ചെയ്യുന്നത്. ചിത്രത്തിന്റെ ഷൂട്ടിങ് സമയത്ത് മോഹന്‍ലാല് തെലുങ്ക് കഷ്ടപ്പെട്ട് പഠിച്ച് സംസാരിച്ചിരുന്നു.\nനേരത്തെ ബോളിവുഡ് ചിത്രമായ കമ്പനി, ആഗ് തമിഴ് ചിത്രങ്ങളായ ഇരുവര് പോപ്‌കോണ്, ഉന്നൈ പോള്, ഒരുവന്, ജില്ല എന്നീ അന്യഭാഷ ചിത്രങ്ങള്‍ക്കും മോഹന്‍ലാല് ഡബ് ചെയ്തിട്ടുണ്ട്. ഗൗതമിയാണ് മനമന്ദയില് മോഹന്‍ലാലിന്‍റെ നായിക വേഷം അവതരിപ്പിക്കുന്നത്.\nഇതിന്‍റെ മലയാളം ടീസര്\nഇതിന് പുറമേ കൊരട്ടാല ശിവ സംവിധാനം ചെയ്യുന്ന ജനതാഗാരേജ് എന്ന തെലുങ്ക് ചിത്രത്തിലും മോഹന്‍ലാല് അഭിനയിക്കുന്നുണ്ട്. ജൂനിയര് എന്‍ടിആറും കേന്ദ്ര കഥാപാത്രത്തെ അവതരിപ്പിക്കുന്ന ചിത്രത്തില്, ഉണ്ണി മുകുന്ദനാണ് ചിത്രത്തില് കേന്ദ്ര കഥാപാത്രത്തെ അവതരിപ്പിക്കുന്നത്.


കോട്ടയത്ത് മൊട്ടിട്ട ആ കൊച്ചു മനസ് വളര്‍ന്നു വലുതായി പാലക്കാട്, റാഞ്ചി, മിസോറാം വഴി ദാദ്ര നഗര് ഹവേലിയിലെത്തിയപ്പോള് പൊട്ടിത്തെറിച്ചു, . കാരണം കാശ്മീരില് ജനജീവിതം സ്തംഭിപ്പിച്ച കേന്ര ഇടപെടല്. കണ്ണന് ഗോപിനാഥന് ഐഎഎസില് നിന്ന് രാജിവച്ചു.\nസിവില് സര്‍വീസ് പരീക്ഷ ജയിച്ചു ഐഎഎസില് കയറി അതാണ് പരമാനന്ദം എന്ന് കരുതി രാഷ്രീയക്കാരുടെ ഏറാന് മൂളികളായി കഴിയുന്ന ഓഫീസര്‍മാരെ ഞെട്ടിച്ചുകൊണ്ടാണ് മനഃസാക്ഷിയുള്ള കണ്ണനെ പോലെ ചിലരുടെ വിടവാങ്ങല്. ജനങ്ങളെ സേവിക്കാന് മറ്റൊരുപാട് വഴികള് അവര്‍ക്കുണ്ട് എന്നതാണ് പരമാര്‍ത്ഥം.\nകാശ്മീരിലെ ഇടപെടലിന്റെ എഴുപത്തഞ്ചാം ദിവസമായ ശനിയാഴ്ച്ച വായ് മൂടിക്കെട്ടി കണ്ണന് സാമൂഹ്യ മാധ്യമങ്ങളില് ഇട്ട പ്രതിഷേധചിത്രത്തിന്റെ അനുരണനം ഇന്ത്യയൊട്ടാകെയുണ്ടായി. എറണാകുളത്ത് കോളേജ് വിദ്യാര്‍തഥികള് ഉള്‍പ്പെടെയുള്ളവര് വായ്മൂടി മൂടി പ്രതിഷേധിച്ചു.\nജനകീയ പ്രതിരോധ സമിതി സംഘടിപ്പിച്ച പ്രതിഷേധത്തിനു സമിതി സംസ്ഥാന അധ്യക്ഷന് മഹാരാജാസ് കോളജ് മുന് പ്രിസിപ്പല് കെ.അരവിന്ദാക്ഷന് നേതൃത്വം നല്‍കി. വിമെന്‍സ് കളക്ടീവ് ഭാരവാഹിയും ചലച്ചിത്ര സംവിധയകയും കോളേജ് അധ്യാപികയുമായ ഡോ. ആശാ ആച്ചി ജേക്കബും സമിതി ജില്ലാ സെക്രട്ടറി പ്രൊഫ. ഫ്രാന്‍സിസ് കളത്തുങ്കലും നേതൃത്വം നല്‍കി.\nകോട്ടയത്തിനടുത്ത് പുതുപ്പള്ളി എരമല്ലൂരിലാണ് കണ്ണന്റെ തറവാട്. അച്ഛന് കെ.എന് ഗോപിനാഥന് നായര് റവന്യു വകുപ്പില് ഉദ്യോഗസ്ഥനായിരുന്നതിനാല് സ്ഥലംമാറി പാലക്കാടിന് പോയി. പുതുപള്ളി ഐഎച്ച്ആര്‍ഡി ടെക്‌നിക്കല് ഹയര് സെക്കണ്ടറി സ്കൂളില് ഒന്നാം റാങ്കു നേടിയ കണ്ണന് റാഞ്ചിക്കടൂത്ത് മെസ്രയിലെ ബിര്‍ള ഇന്‌സ്ടിട്യൂട്ടില് നിന്നാണ് ബിടെക് നേടിയത്. ഇലക്ട്രിക്കല് എന്‍ജിനീയറിങ്ങില് സ്വര് ണമെഡലോടെ.\nഡല്‍ഹിയിലെ നോയിഡയില് ഐടി കമ്പനിയില് ജോലി ചെയ്തിരുന്ന കാലത്ത് പരിചയപ്പെട്ട ഹരിയാനക്കാരി ഹിമാനി പാതക്കിനെ വിവാഹം ചെയ്തു. ആറു വയസുള്ള ആണ്‍കുട്ടിയുണ്ട്. ഐഎഎസ് എഴുതാന് കൂടെയുണ്ടായിരുന്നു ഹിമാനി. പക്ഷെ ഭാഗ്യം കടാക്ഷിച്ച്ത് കണ്ണനെ മാത്രം. 2012ലെ ബാച്ച്.\nമിസോറാമിലെ ട്രെയിനിങ് കഴിഞ്ഞപ്പോള് ആദ്യ പോസ്റ്റിങ്ങ് കേന്ദ്രഭരണപ്രദേശമായ ദാദ്ര നഗര് ഹവേലിയില്. ജനങ്ങളുമായി വളരെ അടുത്തു. ബൈക്കിന്റെ പിന്നില് കയറി സഞ്ചരിച്ച്. പരാതിക്കാരെക്കണ്ടാല് വഴിയില് ഇറങ്ങി ആവലാതി കേട്ട് പരിഹരിക്കുമായിരുന്നു.\nപ്രളയം വന്ന കേരളത്തില് ആരോരുമറിയാതെ വന്നു സന്നദ്ധ സേവനം ചെയ്തു. തിരുവനന്തപുരത്തും പത്തനംതിട്ടയിലും എറണാകുളത്തും. സഹായ വസ്ത്തുക്കള് ശേഖരിച്ച് സൂക്ഷിക്കുന്ന എറണാകുളത്തെ ഗോഡൗണില് എത്തിയ ജില്ലാകളക്ടര്‍ക്കു ആളെ മനസിലായപ്പോഴാണു സഹപ്രവര്‍ത്തകര് പോലും അറിയുന്നത്. ദാദ്ര നഗര് ഹവേലിയുടെ ഒരുകോടി ധനസഹായം മുഖ്യമന്ത്രി പിണറായിക്കു സമര്‍പ്പിച്ചതും കണ്ണന് തന്നെ.\nരാജി അപ്രതീക്ഷമെന്നു പറഞ്ഞു കൂടാ. അവധിയെടുത്ത് കേരളത്തില് ദുരിതാശ്വാസ പ്രവര്‍ത്തനത്തിന് പോയത് ദാദ്ര ഭരണകൂടത്തെ ചൊടിപ്പിച്ചു. അവര് സമാധാനം ചോദിച്ചു. ജനഹിതത്തിനും ജനാധിപത്യത്തിനുമെതിരെ കേന്രഗവര്‍മെന്റ് നടത്തുന്ന അടിച്ചമര്‍ത്തല് നയങ്ങള്‍ക്കെതിരെയുള്ള അമര്‍ഷം ഉള്ളില് നിറച്ച് പൊന്തുന്നുണ്ടായിരുന്നു. കാശ്!മീരി സംഭവത്തോടെ അത് പൊട്ടിത്തെറിച്ചു. അതോടെ രാജിവച്ചു.\nഇപ്പോള് ജനകീയ പ്രതിരോധ കൂട്ടായ്!മകളിലൊക്കെ പങ്കെടുക്കുകകയാണ് മിക്കപ്പോഴും. എറണാകുളം പ്രസ് ക്ലബ്ബില് ഒക്ടോബര് 13നു സമിതി നടത്തിയ സെമിനാറില് മുഖ്യ പ്രസംഗം ചെയ്തു. പലതുള്ളി പെരുവെള്ളം ആവണം ഈ പ്രതിരോധപ്രവര്‍ത്തനങ്ങള് എന്ന് കണ്ണന് ആഹ്വാനം ചെയ്തു.\nഎന്നും ജനങളുടെ കൂടെ നില്‍ക്കുന്ന ആളാണ് കണ്ണന്. നോയിഡയില് ജോലിചെയ്ത നാലുവര്‍ഷക്കാലം കൂട്ടുകാരോടൊപ്പം ആക്രിക്കടകളില് ജോലി ചെയ്തിരുന്നവര്‍ക്കു സായാഹ്‌ന ക്‌ളാസുകള് എടുത്തു. ഒരു എന്‍ജിയോയില് പ്രവര്‍ത്തിക്കുമ്പോഴാണ്ണ് ഹിമാനിയെ കണ്ടു മുട്ടുന്നതും ഇഷ്ടപ്പെടുന്നതും,\nമിസോറാമില് മലയോരമേഖലയായ നൗതിയാല് ജില്ലയിലായിരുന്നു ആദ്യ നിയമനം. മിസോ ഭാഷ പഠിച്ചു. അവിടെ നെറ്റ് കണക്ഷന് സ്ഥാപിക്കാന് ബിഎസ്എന്‍എല്ലുമായി കൈകോര്‍ത്തു ഏടിഎമ്മും കൊണ്ടുവന്നു. മലമുകളിലുള്ള തലസ്ഥാനം ഐസോളില് കളക്ടര് ആയപ്പോള് ഡിസാസ്റ്റര് മാനേജ്‌മെന്റിനുള്ള ആപ് ഡിസൈന് ചെയ്തു അവാര്‍ഡ് നേടി. പുല്ലേല ഗോപീചന്ദുമായി സഹകരിച്ച് മുപ്പതു കേന്ദ്രങ്ങളില് ബാഡ്മിന്റണ് പരിശീലന ക്യാംപുകള് സംഘടിപ്പിച്ചു.\nഐഎഎസില് ജൂനിയര്‍മാരെ പീഡിപ്പിക്കുന്നത് ചിലരുടെ വിനോദമാണെന്നതാണ് കണ്ണന്റെ അനുഭവം. അവധിയെടുത്ത് കേരളത്തില് സേവനത്തിനു പോയത് മുതലാണ് തുടക്കം. സമാധാനം ചോദിച്ചു. നേരിട്ട് ഒരുകോടി രൂപ സഹായം കൊടുത്തതും അഡ്മിനിട്രേറ്ററെ ചൊടിപ്പിച്ചു. നേരത്തെ അനുമതി ചോദിച്ചിട്ടാണ് ചെയ്തത്. അതിന്റെ പേരില് പ്രശസ്തി നേടാനൊന്നും നിന്നില്ല എന്നതാണ് സത്യം. .\n"ഇതുവരെ എനിക്ക് ഒരു വീടുപോലും ആയിട്ടില്ല. മുംബൈയില് അമ്മ കുമാരിയും ഭാര്യ ഹിമാനിയുമൊത്ത് വാടക വീട്ടിലാണ് താമസം33കാരനായ കണ്ണന് ഈ ലേഖകനോട് പറഞ്ഞു. അച്ഛന് ഗോപിനാഥന് നായര് ആറു വര്‍ഷം മുമ്പ് മരിച്ചു. ഏക പുത്രനാണ്.\nകണ്ണന്റെ രാജി ഐഎഎസ് വൃന്ദത്തെ അക്ഷരാര്‍ഥത്തില് ഞെട്ടിച്ചു. ഇന്ത്യയില് അവിടവിടെയായി മനസാക്ഷിയുള്ള പല ഐഎഎസ്കാരും പ്രതിഷേധിച്ച് പുറത്ത് പോവുന്നുണ്ട്. കര്‍ണാടകത്തിലെ എസ് ശശികാന്ത് സെന്തില് ആണ് ഏറ്റവും ഒടുവിലത്തെ ആള്. പലരും രാഷ്ട്രീയ രംഗത്ത് പ്രവേശിക്കുന്നു. കണ്ണന് ഒന്നും അവസാനമായി തീരുമാനിച്ചിട്ടില്ല. കൂടുതല് പഠിക്കണമെന്നുണ്ട്.\nകണ്ണന് മുംബൈയിലെ ഫ്‌ലാറ്റിനു മുമ്പില്; ഹിമാനിയും മകനുമൊത്ത്\nവായ് മൂടിക്കെട്ടിയുള്ള പ്രതിഷേധം\nജനകീയ പ്രതിരോധ സമിതി കൊച്ചി എസ്എച് കോളജിനു മുമ്പില് സംഘടിപ്പിച്ച പ്രതിഷേധത്തില് പ്രൊഫ. ആശാ ആച്ചി ജേക്കബ്.\nപ്രളയകാലത്ത് കേരളത്തില് ആരോരുമറിയാതെ സേവനം\nഎറണാകുളം പ്രസ് ക്ലബ്ബിലെ സെമിനാറില്; പ്രൊഫ. കെ. അരവിന്ദാക്ഷന് സമീപം\nപ്രതിരോധ സമിതി സെക്രട്ടറി പ്രൊഫ. ഫ്രാന്‍സിസ് കളത്തുങ്കല്, കെ തങ്കപ്പന്, പ്രൊഫ. പിഎന് തങ്കച്ചന്\nകണ്ണനും ഹിമാനിയുമായുള്ള വിവാഹം\nറാങ്ക് നേടിയതിനു അച്ഛന് ഗോപിനാഥന് നായരുടെ അഭിനന്ദനം.\nദാദ്ര നഗര് ഹവേലി തലസ്ഥാനം സില്‍വാസയില് പ്രധാനമന്ത്രി മോദിയെ സ്വീകരിക്കുന്നു.


UUKMA News ഇന്ത്യൻ മഹാസമുദ്രം വഴിയുള്ള ലഹരിക്കടത്ത്; നിർണായക കണ്ടെത്തലുമായി എൻഐഎ - UUKMA News ഇന്ത്യൻ മഹാസമുദ്രം വഴിയുള്ള ലഹരിക്കടത്ത്; നിർണായക കണ്ടെത്തലുമായി എൻഐഎ - UUKMA News\nഇന്ത്യൻ മഹാസമുദ്രം വഴിയുള്ള ലഹരിക്കടത്തിൽ നിർണായക കണ്ടെത്തലുമായി എൻഐഎ.\nഗുജറാത്തിലെ മുന്ദ്ര തുറമുഖം, വിഴിഞ്ഞം എന്നിവിടങ്ങൾ വഴിയുള്ള ലഹരിക്കടത്തിന് പിന്നിൽ ഒരേ സംഘമെന്നാണ് വിവരം. മുന്ദ്ര കേസ് അന്വേഷിക്കുന്ന എൻഐഎ ടീം കൊച്ചി യൂണിറ്റിൽ നിന്ന് വിവരങ്ങൾ തേടി.\nഇന്ത്യൻ മഹാസമുദ്രം വഴി അഫ്ഗാൻ ശ്രീലങ്ക ലഹരിപാത പ്രവർത്തിക്കുന്നതായാണ് അന്വേഷണ സംഘത്തിന്റെ കണ്ടെത്തൽ. കോടിക്കണക്കിന് രൂപയുടെ മയക്കുമരുന്ന് പലപ്പോഴായി ഈ പാത വഴി കടത്തി. അടുത്തിടെ ഗുജറാത്തിലെ മുന്ദ്ര തുറമുഖം, വിഴിഞ്ഞം എന്നിവിടങ്ങളിൽ പിടികൂടിയതടക്കം ലഹരിക്കടത്തിൽ ഒരേ സംഘമാണ് പ്രവർത്തിക്കുന്നതെന്നും എൻഐഎ കരുതുന്നു. ഇതിന്റെ അടിസ്ഥാനത്തിൽ മുന്ദ്ര കേസ് അന്വേഷിക്കുന്ന എൻഐഎ ടീം കൊച്ചി യൂണിറ്റിൽ നിന്നും വിവരങ്ങൾ തേടി.\nലഹരിക്കടത്ത് കേസിൽ പാക് പൗരൻ ഹാജി സലിം സംഘത്തെയും എൽടിടിഇ സ്ലീപ്പർ സെല്ലുകളെയുമാണ് പ്രധാനമായും സംശയിക്കുന്നത്. മുന്ദ്ര കേസിൽ അറസ്റ്റിലായ തമിഴ് ദമ്പതികളുടെ എൽടിടിഇ ബന്ധം പരിശോധിക്കാൻ എൻഐഎ തീരുമാനിച്ചിട്ടുണ്ട്. കേസിലെ വിദേശ ബന്ധവും, ഭീകരവാദ സാന്നിദ്ധ്യവും കണക്കിലെടുത്ത് ഗൗരവതരമായ അന്വേഷണമാണ് പുരോഗമിക്കുന്നത്. അന്വേഷണത്തിൽ ഡിആർഐ, എൻസിബി, ഐബി, റോ തുടങ്ങിയ ഏജൻസികളും സഹകരിക്കുന്നുണ്ട്.


കോഴിക്കോട് ജില്ലയിൽ കോഴിക്കോട് പട്ടണത്തിൽ നിന്നും 25 കിലോമീറ്റർ വടക്കുകിഴക്കായി കിടക്കുന്ന ഒരു കൊച്ചു പട്ടണമാണ് ബാലുശ്ശേരി. രാമായണത്തിലെ “ബാലി” തപസ്സു ചെയ്ത സ്ഥലമായതിനാൽ “ബാലുശ്ശേരി” എന്ന പേരു ലഭിച്ചെന്ന് ചരിത്രകാരന്മാർ അഭിപ്രായപ്പെടുന്നു[അവലംബം ആവശ്യമാണ്].\nകേരളത്തിലെ വേട്ടക്കൊരുമകൻ ക്ഷേത്രങ്ങളിൽ മൂലസ്ഥാനമായി നില നിൽക്കുന്ന “ബാലുശ്ശേരി കോട്ട വേട്ടക്കൊരുമകൻ ക്ഷേത്രം” പ്രധാന പാതയിൽ നിന്നും രണ്ടു കിലോമീറ്റർ മാറി സ്ഥിതി ചെയ്യുന്നു. കൊയിലാണ്ടി-താമരശ്ശേരി-എടവണ്ണ സംസ്ഥാനപാതയിൽ കൊയിലാണ്ടിക്കും താമരശ്ശേരിക്കും മദ്ധ്യത്തിലുള്ള പ്രധാന പട്ടണമാണ് ബാലുശ്ശേരി.\nമൃഗാശുപത്രി ബാലുശ്ശേരി ( വട്ടോളി ബസാർ\n"https://ml.wikipedia.org/w/index.php?title=ബാലുശ്ശേരി&oldid=3680610" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 17:00, 19 ഒക്ടോബർ 2021.


ഹിന്ദു ഐക്യ വേദിക്ക് താല്‍പ്പര്യമില്ലാത്ത മാവേലി; മിത്തുകളെ മാറ്റിമറിക്കുന്ന ഫാഷിസ്റ്റ് രീതികള്\nഹിന്ദു ഐക്യ വേദിക്ക്...\n(തൃക്കാക്കര വാമനമൂര്‍ത്തി ക്ഷേത്രത്തില് മഹാബലിയുടെ സ്മൃതി മണ്ഡപം സ്ഥാപിക്കുന്നതിനെതിരെ ഹിന്ദു ഐക്യവേദി നല്‍കിയ ഹര്‍ജി ഹൈക്കോടതി തള്ളി. മണ്ഡപ നിര്‍മ്മാണം സ്റ്റേ ചെയ്യണമെന്ന ആവശ്യത്തില് തല്‍ക്കാലം ഇടപ്പെടാനാവില്ലെന്ന് ഹൈക്കോടതി വ്യക്തമാക്കി. അസുരഗണത്തില് പെടുന്ന ചക്രവര്‍ത്തി ദേവഗണത്തില് പെടുന്ന വാമനമൂര്‍ത്തിയുടെ ക്ഷേത്രത്തില് പാടില്ലെന്നാണ് ഹിന്ദു ഐക്യവേദിയുടെ നിലപാട്. ഈ പശ്ചാത്തലത്തില് 2016 സെപ്തംബര് 18നു അഴിമുഖം പ്രസിദ്ധീകരിച്ച പുതിയ വാമനന്റെ അവതാര ലക്ഷ്യമെന്ത്? എന്ന ലേഖനം അഴിമുഖം ക്ലാസിക്കായി പുനഃപ്രസിദ്ധീകരിക്കുന്നു.)\nമിത്തുകളെ സ്വന്തം താല്പര്യങ്ങള്‍ക്ക് വേണ്ടി രൂപമാറ്റം ചെയ്യുക എന്നത് അധിനിവേശത്തിന്റെ, ഫാഷിസത്തിന്റെ സ്ഥിരം രീതിയാണ്. ശിവനും കാളിയും കിരാതനും (വേട്ടയ്ക്കൊരു മകൻ) പോലുള്ള ദൈവങ്ങളെയും കൊടുങ്ങല്ലൂര്, ശബരിമല, കരുമാടിക്കുട്ടന്, കൂടല് മാണിക്യം തുടങ്ങി നിരവധി ആദിദ്രാവിഡ ജൈന ബൌദ്ധ ദേവാലയങ്ങളും ആര്യവല്‍ക്കപ്പെട്ടിരിക്കുന്നു. ഇങ്ങനെ തട്ടി എടുത്തവയെ ഇവര് ശുദ്ധീകരിക്കുന്നു. മൃഗത്തോൽ ഉടുക്കുന്നവന്, ഡമരു കൊട്ടുന്നവൻ, മാംസം ഭക്ഷിക്കുന്നവൻ, കാളി, കൂളി, വേതാളങ്ങളുടെ തലവൻ. ഇതൊന്നും ആര്യബ്രാഹ്മണ ദേവന്മാരുടെ രൂപത്തിന് ചേർന്നതല്ല. തൃശൂലം തന്നെ മറ്റൊരു ദേവനും ആയുധമല്ല. കാളിയും ഇങ്ങനെ സ്വീകരിക്കപ്പെട്ടതാണ്. ശ്രീനാരായണഗുരു പ്രതിഷ്ഠിച്ചത് ശിവനെ ആയിരുന്നു എന്നത് ഒരു ആകസ്മികത ആയിരുന്നില്ല. ആദിമ സമൂഹങ്ങളിൽ ഇവർക്കുള്ള വിശ്വാസം തകർക്കാൻ കഴിയാതെ വന്നപ്പോൾ ആ ദൈവങ്ങളെ ഏറ്റെടുത്തു. കറുത്ത കൃഷ്ണൻ പോലും അങ്ങനെ വന്നതല്ലേ എന്ന് സംശയിക്കണം. വിഷ്ണുവിന്റെ അവതാരങ്ങളാക്കി ഇവരെ പലരെയും മാറ്റി. ഭാഗവതം അതിനായി രചിക്കപ്പെട്ടതാണ് എന്ന് വ്യക്തം. എല്ലാറ്റിനെയും കൂട്ടി ഇണക്കുന്ന ഒന്ന്. പാലിയിലും മറ്റും ചരിത്ര രേഖകൾ ഉള്ളതിനാൽ ബുദ്ധനെ അവതാരമാക്കാനുള്ള ശ്രമം വേണ്ടത്ര വിജയിച്ചില്ല എന്ന് മാത്രം. തങ്ങള്‍ക്ക് ഒതുക്കാന് കഴിയാത്ത കറുത്ത(വരുടെ) ദൈവങ്ങളെ ഒന്നുകില് നശിപ്പിക്കും. അതിനും കഴിയില്ലെങ്കില് ദുര്‍ദേവതകളാക്കി അകറ്റി നിര്‍ത്തും. നമ്മുടെ കറുത്ത ദൈവങ്ങളെ കൊല്ലുന്ന തമ്പ്രാന്റെ ദൈവത്തെപ്പറ്റി നാടന്‍പാട്ടുകള് തന്നെ ഉണ്ടല്ലോ.\nഇതിനുള്ള നല്ല ഒരു ഉദാഹരണം പറയാം. മധ്യകേരളത്തിൽ ഞാൻ ജനിച്ചുവളർന്ന പ്രദേശത്തെ പ്രസിദ്ധമായ ഒരു അധിനിവേശത്തിന്റെ കഥയാണിത്. തൃശ്ശൂർ ജില്ലയിലാണ് കൊടുങ്ങല്ലൂരും ആറാട്ടുപുഴയും. രണ്ടിടത്തെ ഉത്സവങ്ങളും ഏറെ പ്രസിദ്ധവുമാണ്. ആറാട്ട് പുഴയിലെ പൂരം കേരളത്തിലെ ഏറ്റവും പഴക്കമുള്ള പൂരമാണ്. ഇന്ന് വ്യാപാര സാധ്യത വച്ച് തൃശ്ശൂർ പൂരമാണ് കൂടുതൽ അറിയപ്പെടുന്നത് എങ്കിലും ആറാട്ടുപുഴ പൂരത്തിന് തൃശ്ശൂരിനെ അപേക്ഷിച്ചു നൂറ്റാണ്ടുകളുടെ പഴക്കമുണ്ട്. പൂരപ്രബന്ധം എന്ന കൃതി തന്നെ ഈ പൂരത്തെ ആസ്പദമാക്കിയാണ്.\nകൊടുങ്ങല്ലൂർ ഭരണിക്കും വ്യക്തമായ ഒരു രാഷ്ട്രീയ ചരിത്രമുണ്ട്. ബുദ്ധ സന്യാസിമാരെ വിരട്ടി ഓടിക്കാൻ താഴ്ന്ന ജാതിക്കാരെ കാവ് തീണ്ടാൻ നാടുവാഴി അനുമതി നൽകിയ അശ്വതി നാൾ ഭരണി വേലയുടെ ഭാഗമാണ് എന്ന വാദം ശക്തമാണ്. കോഴിവെട്ടു കൊണ്ട് ബൗദ്ധരെ വെറുപ്പിക്കുന്ന ചടങ്ങു നടക്കുന്നത് അവിടെയാണ്. അതുവഴി ഒരു ബൗദ്ധ ആശ്രമം ആര്യാധിനിവേശത്തിലാക്കിയ ചരിത്രത്തിന്റെ ഓർമ്മയാണ് കൊടുങ്ങല്ലൂർ ഭരണി വേലയത്രെ. ഈ രണ്ട് ഉത്സവങ്ങളും തമ്മിൽ ബന്ധിപ്പിക്കുന്ന ചില മിത്തുകളെപ്പറ്റിയാണിവിടെ പറയുന്നത്. എന്റെയൊക്കെ ചെറുപ്പത്തിൽ ഏതാണ്ട് സത്യമെന്ന രീതിയിൽ നാട്ടിൽ പ്രചരിപ്പിക്കപ്പെട്ടിരുന്നവ.\nകൊടുങ്ങല്ലൂർ ഭഗവതി കാളിയാണ്. സംഹാരമൂർത്തി. ചിലപ്പതികാരത്തില് മധുരാനഗരം ചുട്ടെരിച്ച കണ്ണകി വന്നു ദേവിയായി എന്നും വിശ്വസിക്കുന്നു. അതെന്തായാലും എല്ലാ കറുത്ത ദ്രാവിഡ ദൈവങ്ങളുടെയും കേന്ദ്രമായി കൊടുങ്ങല്ലൂരിനെ കരുതിപ്പോരുന്നു. കറുത്തവരുടെ ദൈവങ്ങൾ. കൂളി, വസൂരി മാല, ചാമുണ്ടി, രക്തചാമുണ്ഡി, ചാത്തൻ, പൊട്ടൻ, കടുപ്പൊട്ടൻ, മറുത, മാടന്, ഒടിയൻ, യക്ഷി എന്നിങ്ങനെ അനേകായിരങ്ങൾ ഉണ്ട് ദേവിക്കൊപ്പം. ഇവരെ ദേവി സ്വന്തം തട്ടകത്ത് അടക്കി നിർത്തുന്നു. അവരെ പ്രീതിപ്പെടുത്താനെന്ന പേരിലാണ് കോഴിവെട്ടും തെറിപ്പാട്ടും ഒക്കെ നടത്തുന്നത്. ഈ ദുര്‍ദ്ദേവതകൾക്കു പുറത്തു പോകാൻ കൊടുക്കുന്ന ഏക അവസരമാണ് ആറാട്ടുപുഴ പൂരം. അവിടെ പോയി ഇവർക്ക് അര്‍മാദിക്കാം. പക്ഷെ അടുത്ത ഭരണിക്ക് മുമ്പ് തിരിച്ചു കാവിൽ എത്തിയിരിക്കണം. ഇവിടെയാണ് പ്രശനം.\nകുംഭം, മീനം, മേടം മാസങ്ങൾ തൃശ്ശൂർ ജില്ലയിലെ ഉത്സവകാലമാണ്. ഈ രണ്ട് ഉത്സവങ്ങളും മീനമാസത്തിലാണ് നടക്കുന്നത്. മീനത്തിലെ ഭരണിക്ക് കൊടുങ്ങല്ലൂരും പൂരം നക്ഷത്രത്തിൽ ആറാട്ടുപുഴയിലും ആഘോഷം. മലയാള മാസത്തിൽ ഈ നാളുകൾ വരുന്നതിന്റെ ക്രമം ഓരോ വർഷത്തിലും വ്യത്യസ്തമാണ്. ചില മാസങ്ങളിൽ ആദ്യം പൂരം വരും. ആ വർഷത്തിൽ ഈ കറുത്ത ദൈവങ്ങൾ പുറത്തിറങ്ങിയാൽ 19 ദിവസങ്ങൾ മാത്രമേ പുറത്ത് നിൽക്കാൻ അനുമതിയുള്ളു. അപ്പോഴേക്കും ഭരണി വരും. തിരിച്ചു കാവിൽ എത്തണം. പിന്നെ അടുത്ത വര്‍ഷം പൂരത്തിനെ അവര്‍ക്ക് പരോള് കിട്ടു. എന്നാൽ ഭരണി മീനമാസത്തിന്റെ ആദ്യം വന്നാൽ പിന്നീട് പൂരം വരുമ്പോൾ ഇവർ പുറത്തിറങ്ങും. പിന്നെ അടുത്ത വർഷത്തെ ഭരണിക്ക് മാത്രമേ തിരിച്ചെത്തേണ്ടതുള്ളൂ. അതായതു ഏതാണ്ട് ഒരു വർഷക്കാലം ഇവർ നാട്ടിലാകെ അലഞ്ഞു നടക്കും. അത് വളരെ മോശം വർഷമാണ്. ഇവർ അലഞ്ഞു നടക്കുമ്പോൾ നാട്ടിലാകെ അസ്വസ്ഥത പടരും വസൂരി തുടങ്ങിയ രോഗങ്ങൾ പടർന്നു പിടിക്കും. മാടനും ഒടിയനും യക്ഷിയും നാട്ടിലാകെ അലഞ്ഞു നടന്നു ജനങ്ങളെ ഒക്കെ ഉപദ്രവിക്കും. നാട്ടിൽ എന്തെങ്കിലും കുഴപ്പമുണ്ടാകുമ്പോൾ കാരണവന്മാർ പറയാറുണ്ട്, ഈ വര്‍ഷം ഭരണി ആദ്യമായിരുന്നല്ലോ, ഇങ്ങനെ പല ദോഷങ്ങളും ഉണ്ടാകും എന്ന്. കറുത്തവരുടെ ദൈവങ്ങളോട് സമൂഹത്തിൽ വെറുപ്പ് വളർത്താനുള്ള ബ്രാഹ്മണാധിപത്യ ശ്രമങ്ങളാണിതെന്നു അന്നൊന്നും തിരിച്ചറിഞ്ഞിരുന്നില്ല. ഇതൊക്കെ വിശ്വസിക്കപ്പെട്ടിരുന്നു.\nപൂരപ്പറമ്പില് ഇവര് എത്തുന്നതുമായി ബന്ധപ്പെട്ടു നിരവധി കഥകള് ഉണ്ട്. രാവിലെ മുതൽ ആറാട്ടുപുഴ പൂരം തുടങ്ങുന്നു. കൃത്യമായി പറഞ്ഞാൽ ദിവസങ്ങള് മുമ്പ് തന്നെ. അവസാന ദിവസം രാവിലെ മുതൽ ആറാട്ടുപുഴ പാടത്ത് ജനങ്ങൾ എത്തും. അതേസമയം തന്നെ ഈ കറുത്ത ദൈവങ്ങളും പൂരം കാണാൻ എത്തും. പക്ഷെ ഇവർക്ക് സ്വന്തം രൂപത്തിൽ ഇറങ്ങാൻ കഴിയില്ല. അതുകൊണ്ട് അപ്പോൾ പൂരം കാണാൻ എത്തിയിട്ടുള്ള ഓരോരുത്തരുടെ രൂപം അവർ സ്വീകരിക്കും. അതായതു പൂരപ്പറമ്പിൽ നിൽക്കുന്നവരിൽ പലർക്കും അപരന്മാരോ അപരകളോ അതേ പൂരപ്പറമ്പിൽ തന്നെ ഉണ്ടാകും. ഇത് പലര്‍ക്കും ആശയക്കുഴപ്പം സൃഷ്ടിച്ച കഥകള് പറയാറുണ്ട്. ഒരു സുഹൃത്തിനെ ഒരു മേളത്തിനടുത്തു വച്ച് നാം കാണുന്നു. ഇക്കാര്യം മറ്റൊരു സുഹൃത്തിനോട് പറയുമ്പോൾ അയാൾ തർക്കിക്കും, നിങ്ങൾ പറഞ്ഞ വ്യക്തിയെ തത്സമയം താൻ ദൂരെ മറ്റൊരിടത്ത് കണ്ടു എന്ന്. ചുരുക്കത്തിൽ യഥാർത്ഥത്തിൽ പൂരത്തിനെത്തുന്നവരുടെ പല മടങ്ങു ആളുകൾ അവിടെ ഉള്ളതായി തോന്നും.\nപൂരത്തിൽ അനേക ദേവി ദേവന്മാർ വന്നെത്തും. ആതിഥേയൻ ആറാട്ടുപുഴ ശാസ്താവ് ആണ്. ഇവിടെ വന്നു ചേരുന്നവരിൽ ഒരാളൊഴിച്ചെല്ലാം ശൈവ ദേവന്മാരും ദേവികളുമാണ്. ഇതല്ലാത്ത ഒറ്റയാൻ തൃപ്രയാർ ശ്രീരാമനാണ്. അദ്ദേഹമാണ് ഏറ്റവും ഒടുവിൽ എത്തുക. രണ്ട് മൂന്ന് ദിവസം മുമ്പ് തൃപ്രയാർ നിന്നും പുറപ്പെട്ടു ചിട്ടപ്പടി ചില ഇല്ലങ്ങളിൽ രാത്രി വിശ്രമിച്ച ശേഷമാണ് പൂരപ്പറമ്പിൽ എത്തുന്നത്. അതിനകം മറ്റെല്ലാവരുടെയും ഉത്സവങ്ങൾ തീർന്നിരിക്കും. തദ്ദേശീയരുടെ ഒടുവിലത്തെ ആഘോഷം ശാസ്താവിന്റെതാണ്. അതിന്റെ വെടിക്കെട്ടു തീരുമ്പോൾ ഏതാണ്ട് രാത്രി പത്ത് മണിക്കപ്പുറമാകും. പിന്നെ ശ്രീരാമനെ സ്വീകരിക്കലും അദ്ദേഹത്തെ കേന്ദ്രമാക്കിയുള്ള കൂടി എഴുന്നള്ളിപ്പുമാണ്. അപ്പോഴാണ് നൂറോളം ആനകൾ ഒന്നിച്ചു നിൽക്കുന്ന അത്യപൂർവ അവസരം എത്തുന്നത്.\nഎന്നാൽ തൃപ്രയാർ തേവര് പൂരപ്പറമ്പിൽ എത്തുമ്പോൾ നമ്മൾ അറിയാത്ത ചില കാര്യങ്ങൾ അവിടെ നടക്കുന്നു. തേവർ എത്തിയാൽ പിന്നെ നമ്മുടെ കറുത്ത ദൈവങ്ങൾക്ക് അവിടെ തുടരാൻ കഴിയില്ല. ഒറ്റ നിമിഷം കൊണ്ട് അവരെല്ലാം പൂരപ്പറമ്പ് വിടും. പെട്ടന്ന് തിരക്ക് കുറയും. നമ്മുടെ തൊട്ടടുത്തുണ്ടായിരുന്ന പലരെയും ജാലവിദ്യയിലെന്ന പോലെ കാണാതാകും. മുൻപരിചയമില്ലാത്തവരിൽ ഇത് പരിഭ്രമം ഉണ്ടാക്കും. പ്രശ്നം അതല്ല. വൈഷ്ണവനായ ശ്രീരാമനെ കറുത്ത ദൈവങ്ങൾക്ക് ഭയമാണ്, ശ്രീരാമന് കറുത്തവരുടെ ദൈവങ്ങളെക്കാൾ ശക്തനും ആദരണീയനുമാണ് എന്ന് സ്ഥാപിക്കാനാണ് ഇത്തരം മിത്തുകൾ സൃഷ്ടിക്കപ്പെട്ടിരിക്കുന്നത് എന്ന തിരിച്ചറിവാണ് പ്രധാനം. ഇതാണ് അധിനിവേശം. പുരാണങ്ങളിലും നാടോടിക്കഥകളിലും മറ്റും കിട്ടുന്ന മിത്തുകളെ പരസ്പരം യോജിപ്പിക്കുന്നതിലൂടെ നിർമ്മിക്കപ്പെടുന്ന ബ്രഹദാഖ്യാനങ്ങൾ സാർവ്വജനീനമായി സ്വീകരിക്കപ്പെടുന്നു. സനാതനമെന്നു വ്യഖ്യാനിക്കപ്പെടുന്നു.\nആര്യന്മാരുടെ അധിനിവേശത്തിന്റെ വിജയകഥകളാണ് വേദങ്ങളും പുരാണങ്ങളും. ആദിമജനതകളായ ദ്രാവിഡരെ അസുരന്മാരും ദൈത്യരും കുരങ്ങന്മാരുമായി വിലകുറച്ചു കാണിക്കുന്ന അനീതികളെ ഇന്ന് നാം തിരിച്ചറിയുന്നുണ്ട്. ജ്ഞാനമെന്നാൽ പടിഞ്ഞാറു നിന്നും വരുന്നതാണെന്ന നമ്മുടെ ഇന്നത്തെ ധാരണ ഇംഗ്ലീഷ് അധിനിവേശത്തിന്റെ ഫലമെന്നത് പോലെ സംസ്കൃതവും വേദങ്ങളും മറ്റുമാണ് അന്തിമ അറിവിന്റെ ഉറവിടമെന്ന ധാരണ നമ്മിൽ സ്ഥാപിച്ചത് ആര്യൻ അധിനിവേശമാണ്. ദുഷ്ടരായ, അഹങ്കാരികളായ, ആര്യഗോത്രത്തലവന് ഇന്ദ്രപദമോഹികളായ അസുരന്മാരെ നിഗ്രഹിക്കാന്, ധര്‍മം സ്ഥാപിക്കാന് വിവിധ അവതാരങ്ങളെടുത്ത വിഷ്ണു എന്ന സങ്കല്‍പം തന്നെ ഇങ്ങനെ രൂപപ്പെട്ടതാണെന്നു ചരിത്രകാരന്മാര് പറയുന്നു. ഇത്തരം അവതാര കഥകളെ കൂട്ടി ഇണക്കുന്ന ഒന്നാണ് ഭാഗവതം. ബ്രാഹ്മണമതം ഇവിടെ അധികാരം സ്ഥാപിക്കുകയും ജാതി വ്യവസ്ഥ നിയമമാക്കി തന്നെ വളര്‍ത്തി എടുക്കുകയും ചെയ്തതിന്റെ ന്യായീകരണങ്ങളാണ് ഈ വ്യാഖ്യാനങ്ങള് എന്നറിയാന് വലിയ ബുദ്ധിയൊന്നും ആവശ്യമില്ല. അടിച്ചമര്‍ത്തലിനും ചൂഷണത്തിനും ദൈവികമായി നല്‍കുന്ന ന്യായീകരണം.\nമഹാബലി അത്തരത്തിൽ ചവിട്ടിത്തതാഴ്ത്തപ്പെട്ട ഒരു ആദി ദ്രാവിഡ രാജാവായിരുന്നു എന്ന് വിശ്വസിക്കാനാണ് കൂടുതല് യുക്തി. അതുകൊണ്ട് തന്നെ പ്രജാ പ്രിയനായ ഭരണകർത്താവിനെ ചവിട്ടി താഴ്ത്തുക എന്ന അനീതി തന്നെയാണ് വാമനൻ ചെയ്തത്. മറിച്ചു പറയുന്നതും പ്രചരിപ്പിക്കുന്നതും അസത്യമാണ്. സ്ഥാപിത താല്പര്യമാണ്. മഹാബലി ജനവിരുദ്ധനും അഹങ്കാരിയും നീതിബോധമില്ലാത്തവനുമാണെന്ന പ്രചരണം അധിനിവേശക്കാരുടേതാണ്. ജനങ്ങളെ ദുഷ്ടരില് നിന്നും മോചിപ്പിക്കുന്ന അവതാരമായി വാമനനെ ചിത്രീകരിക്കുന്നതിന്റെ ലക്‌ഷ്യം വ്യക്തമാണ്. അമേരിക്കയിലെത്തിയ വെള്ളക്കാര് കറുത്ത നാട്ടുകാരെ പറ്റി പറഞ്ഞ കഥകള് മറ്റൊരു രൂപത്തില് ഇവിടെയും പറയുകയായിരുന്നു.\nഓണം കേരളീയരുടെ, മലയാളികളുടെ ദേശീയ ഉത്സവമാണ്, കാർഷിക ഉത്സവമാണ്, ഒരുമയുടെ ഉത്സവമാണ്. കള്ളവും ചതിയുമില്ലാത്ത, കള്ളപ്പറയില്ലാതെ, എല്ലാ ജനങ്ങളെയും ഒരുപോലെ കണ്ട ഒരു ഭരണാധികാരിയുടെ കാലത്തെ സ്മരിക്കുന്ന ഒരു ഉത്സവം. ഇന്നത്തെ ജാതി മത വ്യത്യാസങ്ങൾ ഉടലെടുക്കുന്നതിനു മുമ്പ് ഉണ്ടായിരുന്നു എന്ന് നാം വിശ്വസിക്കുന്ന അഥവാ വിശ്വസിക്കാൻ കൊതിക്കുന്ന ഒരു ഭരണത്തിന്റെ ഓര്‍മ്മ. അതൊരു മഹത്തായ പ്രതീക്ഷയാണ്. അതല്ലെങ്കിൽ നമ്മുടെ ആഗ്രഹമാണത്. ഇനിയും അതൊക്കെ വരുമെന്ന ആഗ്രഹത്തിൽ ജീവിക്കുന്നവർ ധാരാളമുണ്ട്. അത്തരമൊരാഗ്രഹം നമ്മുടെ ജീവിതത്തിനു ലക്ഷ്യബോധം നൽകുന്നു. സ്വന്തം മണ്ണിനെ, പ്രകൃതിയെ സംരക്ഷിച്ചും ആശ്രയിച്ചുമുള്ള ജീവിതം. ഇന്നത്തെ കമ്പോളാശ്രിത ജീവിതത്തിൽ നിന്നുള്ള മോചനം ആരാണ് ആഗ്രഹിക്കാത്തത്? അത് പച്ചക്കറിയിലെ വിഷം ഉള്ളതുകൊണ്ട് മാത്രമുള്ള പ്രതിസന്ധിയല്ല എന്നറിയണം. മണ്ണിൽ പണിയെടുത്തു ജീവിക്കുന്ന ജീവിതം മാത്രമേ ശാശ്വതമാകൂ എന്ന തിരിച്ചറിവിനായി നമുക്കിന്നു ഒരോണം വേണം. മഹാകവി വൈലോപ്പിള്ളി പറയുന്നതുപോലെ "ഉര്‍വിയെ പുഷ്പിപ്പിക്കും കല പോല് നമുക്കത്ര നിർവൃതികരം സർഗവ്യാപാരമുണ്ടോ മണ്ണിൽ" ഏതു കവിത എഴുതുന്നതിനേക്കാളും വലിയ കലയാണ് ഒരു കൈപവല്ലരി നടുന്നത് എന്നർത്ഥം. ഭൂമിയെ സംരക്ഷിക്കുന്ന, നമുക്ക് ഭക്ഷണം തരുന്ന കര്‍ഷകര് കടബാധ്യത കൊണ്ട് ആത്മഹത്യ ചെയ്യാത്ത നാടുണ്ടാകണം. പൊതുസമ്പത്ത് ചിലര് കൊള്ളയടിക്കാത്ത നാടുണ്ടാകണം. പരസ്പരം ചതിക്കാത്ത വഞ്ചിക്കാത്ത ഒരു നാട്. ആ പ്രതീക്ഷയാണ് ഓണം. നമുക്ക് അത്തരത്തിലുള്ള നമ്മുടെ ഓണം വേണം.\nപക്ഷെ ആര്യാധിനിവേശത്തിനു ശേഷം അത്തരം ഒരു സമത്വ സുന്ദര സമൂഹമോ ആഘോഷമോ ഇവിടെ ഒരിക്കലും സാധ്യമായിട്ടില്ല. വര്‍ണ്ണ ജാതി ഘടനയാല് വിഭജിക്കപ്പെട്ട, അധികാരം ജന്മം കൊണ്ട് നിര്‍വചിക്കപ്പെട്ട ഒരു സമൂഹമായി. അധികാരം ജനങ്ങള്‍ക്ക് മേല് പ്രയോഗിക്കാനുള്ള ഉപാധിയായി വിശ്വാസങ്ങളും ആചാരങ്ങളും. തൊട്ടു കൂടാത്തവരും തീണ്ടിക്കൂടാത്തവരും ദൃഷ്ടിയില് പെട്ടാല് തന്നെ ദോഷമുള്ളവരുമാക്കപ്പെട്ട ജനതയ്ക്ക് സമത്വം ഒരു സ്വപ്നം പോലുമല്ലാതായി. എല്ലാവരും ഒരുപോലെ ആഘോഷിക്കുന്ന ഒരു ഓണം ഇവിടെ സാധ്യമല്ലായിരുന്നു. വിവിധ പ്രദേശങ്ങളിലെ വിവിധ വിഭാഗം ജനങ്ങള് വ്യത്യസ്തമായ രീതിയില് ഓണം ആഘോഷിച്ചിരുന്നു എന്ന് പറയുന്നതാകും ശരി. അതുകൊണ്ട് തന്നെ പഴയകാലത്തെ ഓണത്തെ പറ്റി ഇന്ന് ഗൃഹാതുര സ്മരണകള് അയവിറക്കുന്നവര് പലപ്പോഴും നമ്മെ വഞ്ചിക്കുകയാണ്. അതൊരുപക്ഷെ അവരുടെ നാട്ടിലെ, വീട്ടിലെ, അല്ലെങ്കില് ജാതിയിലെ ആഘോഷങ്ങള് മാത്രമാണെന്ന് ഓര്‍ക്കണം.\nസമൂഹത്തില് ജനാധിപത്യവല്‍ക്കരണം നടന്നപ്പോള്, അതിനെ അംഗീകരിക്കാതെ മുന്നോട്ട് പോകാന് കഴിയില്ലെന്ന അവസ്ഥ വന്നപ്പോള് അടവൊന്നു മാറ്റി. പിന്നീടു നാം കാണുന്നത് ഓണത്തെ ഒരൊറ്റ രൂപത്തിലേക്ക് മാറ്റി എടുക്കപ്പെടുന്നതാണ്. ഇന്ന് നാം നടത്തുന്ന സര്‍വര്‍ക്കും സ്വീകാര്യമായ ഓണാഘോഷങ്ങള് പഴയകാലത്ത് ആര് ആഘോഷിച്ചിരുന്ന ഓണമായിരുന്നു? ഇന്ന് കേരളീയ വേഷം എന്നത് മുന്‍കാലങ്ങളില് ആര് ധരിച്ചിരുന്നതായിരുന്നു? സ്ത്രീകള് സെറ്റ് മുണ്ട് ഉടുത്തിരുന്നത് ഏതു സമൂഹത്തിലായിരുന്നു? ആണുങ്ങള് വെള്ള ഡബിള് മുണ്ട് എന്നാണ് ഉടുത്തു തുടങ്ങിയത്? ഇത് ഭക്ഷണത്തിന്റെയും ആചാരങ്ങളുടെയും കാര്യങ്ങളില് കൂടുതല് പ്രകടമാണ്. ഇപ്പോള് നാമെല്ലാം ചോദ്യം ചെയ്യാതെ അംഗീകരിക്കുന്ന ഓണസദ്യ ആരുടെ പാരമ്പര്യമാണ്? കാളനും ഓലനും പ്രഥമനും മറ്റും കൂട്ടി തൂശനിലയില് പഴയ കാലത്ത് ആരാണ് ഭക്ഷണം കഴിച്ചിരുന്നത്? ഇതെങ്ങനെ മലയാളിയുടെ സ്വന്തമായി? എനിക്കറിയാവുന്ന ചരിത്രം വച്ചു അടിസ്ഥാനപരമായി ഇത് ബ്രാഹ്മണര് കഴിച്ചിരുന്ന സദ്യ മാത്രം.(അല്പം തമിഴ് സ്വാധീനമുള്ള സാമ്പാറും രസവും മറ്റും ചേര്‍ത്തിട്ടുണ്ടെങ്കിലും) ഓണത്തിനു എല്ലാവരും ഇങ്ങനെ കഴിക്കുവാന് വേണ്ട കാര്‍ഷിക വിഭവങ്ങള് കേരളത്തില് ഉണ്ടായിരുന്നില്ല. പ്രത്യേകിച്ചും പ്രാദേശികമായി ഇവയൊന്നും ഉല്‍പാദിപ്പിക്കപ്പെട്ടിരുന്നില്ല. ഇന്നത്തേത് പോലെ വ്യാപാരം വളര്‍ന്നിരുന്നില്ല.\nഇതുപോലെ തന്നെയാണ് ആചാരങ്ങളും. തൃക്കാക്കരയപ്പന് എന്നതും സവര്‍ണരുടെ മാത്രം ദൈവമായിരുന്നു. അവരുടെ ആര്യാചാരങ്ങള്, അഥവാ ബ്രഹ്മണാചാരങ്ങള് മാത്രമായിരുന്ന ഒന്നിനെ സര്‍വ മലയാളികളുടെയും ആചാരമാക്കി. ഓണത്തിനു ക്ഷേത്രങ്ങളുമായി കാര്യമായ ഒരു ബന്ധവും ഉണ്ടായിരുന്നില്ല. ഗുരുവായൂരും ശബരിമലയിലും ഓണാഘോഷം തുടങ്ങുന്നതും അടുത്ത കാലത്താണ്. അക്ഷയതൃദീയക്കും രാഖി കെട്ടലിനും ശ്രീകൃഷ്ണജയന്തി ആഘോഷങ്ങള്‍ക്കും മറ്റും കേരളത്തില് വ്യാപകമായ പ്രചാരം കിട്ടിയതിന്റെ പിന്നിലെന്ന പോലെ ഇവിടെയും സവര്‍ണ ആര്യവല്‍ക്കരണം കൃത്യമായി നടന്നു. ഇതിനെ വേണ്ട രീതിയില് പ്രതിരോധിക്കാന് പുരോഗമന രാഷ്ട്രീയക്കാര്‍ക്കും കഴിഞ്ഞില്ല. അവരും ആ ധാരയില് മൃദുവായി അലിഞ്ഞു ചേരുകയായിരുന്നു. വിശ്വാസികളെ പിണക്കാന് കഴിയില്ലല്ലോ.\nഇത്തരം മാറ്റങ്ങള്‍ക്കു ചാലകശക്തിയായി നിന്നത് കമ്പോളവ്യാപനമാണ്. ഓണത്തിന്റെ കമ്പോളത്തിന് പൊതു മാതൃകകളെ സൃഷ്ടിക്കുന്നത് വില്പന സാധ്യതകള് വര്‍ധിപ്പിക്കുന്നു. ഇന്ന് ദൃശ്യ പത്ര മാധ്യമങ്ങള് ഈ മാതൃകകളെ വ്യാപകമായി പ്രചരിപ്പിക്കപ്പെടുന്നു. അത് അവരുടെ വ്യാപാരം. യഥാര്‍ഥത്തില് ഇന്ന് പഴയ കാല ഓണത്തെ അനുസ്മരിക്കുന്നതില് തന്നെ എത്ര യുക്തിയുണ്ടെന്നത് മറ്റൊരു കാര്യം.\nഇപ്പോള് വാമന ജയന്തി വാദം കൊണ്ട് വരാന് സമയമായി എന്ന് സവര്‍ണ വാദികള് കരുതുന്നു. ഇതിനെ എങ്ങനെ നേരിടാം? ഇവര് ഉയര്‍ത്തുന്ന രാഷ്ട്രീയത്തിലെ ശത്രുപക്ഷം ഇന്ന് മഹാശക്തിയായി വളര്‍ന്നു വരുന്ന ദളിത് മുന്നേറ്റങ്ങളാണ്. അതിനെതിരെ സവര്‍ണമൂല്യങ്ങളെ ഐക്യപ്പെടുത്തുന്ന ആ മൂല്യങ്ങള് മറ്റുള്ളവരെക്കൊണ്ടു കൂടി അംഗീകരിപ്പിക്കുന്ന തന്ത്രമാണത്. അത് കൊണ്ടാണ് വാമനനെ പൂജിക്കുന്ന രീതിയെ എതിര്‍ക്കുന്നതും.\nazhimukhamclassic controversy custom highcourt hinduaikyavedi mahabali myth Onam religion thrukkakkaraappan UpperCaste vamana


ശിഥില ചിന്തകള്: പോലീസ് നന്നാകുന്നു\nപോലീസ് നന്നാകുമോ ഈ പുസ്തകം വായിച്ചാലെങ്കിലും?\nപോലീസ് മാത്രം നന്നായാൽ എങ്ങനെ ശരിയാകും. നാട്ടുകാരും നന്നാകണ്ടേ?\nശരിയാണ് നാട്ടുകാരും നന്നാകണം. പക്ഷെ ഓര്‍ഗനൈസ്‌ഡ് ആയിട്ടുള്ള പോലീസ് സേനയെ എളുപ്പത്തില് നന്നാക്കാമല്ലൊ. കുറഞ്ഞപക്ഷം ഉത്തരവാദപ്പെട്ട സ്ഥാനത്ത് ഇരിക്കുന്നവരെങ്കിലും വാക്കിനേയും പ്രവര്‍ത്തനങ്ങളെയും ഒന്ന് ബന്ധിപ്പിച്ചിരുന്നുവെങ്കില് നാട്ടുകാര് സാവധാനത്തില് നന്നായാല് മതിയായിരുന്നു :)


ഗ്ലാമര് ഗെറ്റപ്പില് നഗ്നത പ്രദര്‍ശിപ്പിച്ച് അമല പോളിന്റെ സര്‍ഫിംഗ് പഠനം, വൈറലായി ചിത്രങ്ങള് - Pravasishabdam\nHome Entertainment ഗ്ലാമര് ഗെറ്റപ്പില് നഗ്നത പ്രദര്‍ശിപ്പിച്ച് അമല പോളിന്റെ സര്‍ഫിംഗ് പഠനം, വൈറലായി ചിത്രങ്ങള്\nഗ്ലാമര് ഗെറ്റപ്പില് നഗ്നത പ്രദര്‍ശിപ്പിച്ച് അമല പോളിന്റെ സര്‍ഫിംഗ് പഠനം, വൈറലായി ചിത്രങ്ങള്\nതിരമാലകളോട് പോരാടുന്ന അമല പോളിന്റെ ചിത്രങ്ങളാണ് ഇപ്പോള് സോഷ്യല് മീഡിയകളില് വൈറലാകുന്നത്. പുതുശ്ശേരിയിലെ ബീച്ചില് താരം സര്‍ഫിങ്ങ് നടത്തുന്ന ചിത്രങ്ങളാണത്. സ്‌കൂള് കാലത്തിലേക്ക് തിരിച്ചുപോവുകയാണ്, ഇത്തവണ സര്‍ഫിങ് സ്‌കൂളിലേക്കാണ്. സര്‍ഫിങ് പഠിക്കുന്നു എന്ന അടിക്കുറിപ്പോടെയാണ് താരം ചിത്രങ്ങള് പങ്കുവെച്ചത്.\nകഴിഞ്ഞ മൂന്നു മാസങ്ങളായി അമല സര്‍ഫിങ്ങ് പരിശീലനത്തില് ആയിരുന്നു. അത്ര എളുപ്പമുള്ള പരിപാടിയല്ല ഇതെന്നും ഉപ്പുവെള്ളം നന്നായി കുടിക്കേണ്ടി വരുമെന്നുമുള്ള മുന്നറിയിപ്പുകള് കമന്റുകളായി ആരാധകര് നല്‍കുന്നുണ്ട്. താരത്തിന്റെ ഗ്ലാമര് ഗെറ്റപ്പും പലരും എടുത്ത് പറയുന്നുണ്ട്.\nPrevious articleഅക്കിത്തത്തിന്റെ ഭാര്യ ശ്രീദേവി അന്തര്‍ജ്ജനം അന്തരിച്ചു\nNext articleആഗ്രഹിച്ച ചുറ്റികയും അരിവാളും. ഇന്നച്ചന് ഇപ്പോള് പഴയ ആളല്ല, സഖാവ് ഇന്നസെന്റ്


പഴകിയതും അല്ല പുളിച്ചു തീകട്ടുന്ന ബിഗ് ബ്രദര്; ലാലേട്ടാ എന്തിനാണ് വീണ്ടും വീണ്ടും ഇവയ്ക്ക് തലവെയ്ക്കുന്നത് | DoolNews\n‘ദൈവമെ . എന്റെ ശത്രുക്കളില് നിന്നെന്നെ ഞാന് നോക്കി കൊള്ളാം .., എന്റെ മിത്രങ്ങളില് നിന്ന് നീ എന്നെ രക്ഷിക്കണെ’ ബിഗ്ബ്രദര് എന്ന മോഹന്‍ലാല് ചിത്രത്തില് നടന് സിദ്ദീഖ് മോഹന്‍ലാലിനോട് പറയുന്ന ഒരു ഡയലോഗ് ആണിത്. ഇതേ ഡയലോഗ് തന്നെയാണ് ചിത്രം കണ്ടിറങ്ങിയപ്പോള് പറയാന് തോന്നിയതും.\nലേഡിസ് ആന്‍ഡ് ജെന്റില്‍മാന് ശേഷം സിദീക്ക് തന്നെ എഴുതി നിര്‍മ്മിക്കുകയും സംവിധാനം ചെയ്യുകയും ചെയ്ത സിനിമയാണ് ബിഗ് ബ്രദര്. ജിത്തു ദാമോദറാണ് ചിത്രത്തിന്റെ ക്യാമറ, ഗൗരിശങ്കര് കെ.ആര് ആണ് എഡിറ്റിംഗ്.\nഅതിഭാവുകത്വങ്ങളില്ലാതെ കൈയ്യടക്കത്തോടെ ദീപികയുടെ ‘ചപക്’\nഇരട്ട ജീവപര്യന്തം ശിക്ഷയ്ക്ക് വിധേയനായി ജയിലില് കഴിയുന്ന സച്ചിദാനന്ദന് ആയിട്ടാണ് മോഹന്‍ലാല് ചിത്രത്തില് എത്തുന്നത്. സച്ചിയുടെ മോചനത്തിനായി ഇളയ സഹോദരനായ മനുവാണ് നിരന്തരം ശ്രമിക്കുന്നത്. ഒടുവില് സച്ചിദാനന്ദന് മോചനം ലഭിച്ചു. എന്നാല് സച്ചിദാനന്ദന്റെ യഥാര്‍ത്ഥ പ്രശ്‌നങ്ങള് ആരംഭിക്കുന്നത് ഇവിടെ മുതലായിരുന്നു.\nപറഞ്ഞു പഴകിയ കഥാതന്തുവില്5ല് അധികം ആക്ഷനും ഒരു കാര്യവും ഇല്ലാതെ കുത്തികയറ്റിയ പാട്ടുകളും ട്വിസ്റ്റ് എന്ന വിശേഷണത്തോടെ നിരവധി സിനിമകളില് കാണിച്ച ചില സംഭവങ്ങളും കുത്തി നിറച്ചതാണ് ബിഗ്ബ്രദര്. ബാഷയും പോക്കിരിയുമടക്കം മുമ്പ് കണ്ട ഒരുപാട് ചിത്രങ്ങളെ ഓര്‍മ്മിപ്പിക്കുന്നതാണ് ചിത്രത്തിലെ മിക്ക കഥാസന്ദര്‍ഭവും.\nവൈഡ് റിലീസിനുള്ള നിയന്ത്രണം നീങ്ങുന്നു; ദര്‍ബാര് മുതല് വൈഡ് റിലീസിന് സാധ്യത\nലൂസിഫര് എന്ന ചിത്രത്തിന്റെ വന് വിജയം കണ്ടത് കൊണ്ടാണെന്ന് തോന്നുന്നു. ലഹരിയും ജയിലും ഫൈറ്റും പിന്നെ വിനീതിന്റെ ഡബ്ബിംഗും ചിത്രത്തില് കുത്തി നിറച്ചത്.\nഒരു കാര്യത്തില് പോലും മികവ് പുലര്‍ത്താത്ത രീതിയിലാണ് സിനിമയുടെ മേക്കിംഗ്. സിനിമയുടെ കളര് ഗ്രേഡിംഗുകള് പോലും ചില സ്ഥലങ്ങളില് അരോചകമായിരുന്നു. പ്രത്യേകിച്ച് കാര് ചേസിഗ് കഴിഞ്ഞുള്ള ഫൈറ്റ് സീനുകളില്.\nഅഞ്ചിലധികം ഫൈറ്റുകളാണ് ചിത്രത്തില് ഉള്ളത്. എന്തിനായിരുന്നു എന്ന് ചോദിച്ചാല് ചിത്രത്തിലെ കഥയില്ലായ്മയെ മേക്ക് ഓവര് ചെയ്യാന് ഉള്ള ശ്രമമായിരിക്കണം. എന്നാല് ഒട്ടും നിലവാരം പുലര്‍ത്താത്ത ഫൈറ്റുകളായിരുന്നു എല്ലാം തന്നെ. മോഹന്‍ലാലിനെ പോലെ അതി മനോഹരമായി ഫൈറ്റ് ആസ്വദിച്ച് ചെയ്യുന്ന ഒരു നടനെ കൈയ്യില് കിട്ടിയിട്ടും എന്തുകൊണ്ടാണ് ഇത്തരത്തില് ഫൈറ്റ് എടുത്തതെന്നാണ് മനസിലാവാത്തത്. കേബിള് ഉപയോഗിച്ചുള്ള ഫൈറ്റൊക്കെ എന്നായിരിക്കും മലയാളം സിനിമ അവസാനിപ്പിക്കുക.\nബിഗ് ബ്രദറിലെ ഫൈറ്റുകള് കണ്ടപ്പോള് ആണ് ലൂസിഫറിലെ കടവുളെ പോലെ എന്ന ഗാനത്തോടെ വന്ന ഫൈറ്റിന്റെ വില കുറെ കൂടി മനസിലായത്. ദീപക് ദേവിന്റെ സംഗീതത്തിനും കാര്യമായൊന്നും ചെയ്യാനില്ലായിരുന്നു.\nപലപ്പോഴും കഥാപാത്രങ്ങള് ശരിയായ രീതിയില് മനസിലാക്കാന് കഴിഞ്ഞില്ല എന്നതാണ് സത്യം. അനൂപ് മേനോനും ഷര്‍ജാനോ ഖാലിദ്, സിദ്ദിഖ്, മിര്‍ണ മേനോന്, ടിനി ടോം, ഹണി റോസ്, ഇര്‍ഷാദ്, വിഷ്ണു ഉണ്ണികൃഷ്ണന് എന്നിവരാണ് ചിത്രത്തിലെ മറ്റു കഥാപാത്രങ്ങള്.\nമോഹന്‍ലാല്, ഷര്‍ജാനോ, അനൂപ് മേനോന് എന്നിവര്‍ക്കിടയിലെ സാഹോദര്യവും സൗഹൃദവും എത്രത്തോളം പ്രേക്ഷകനിലേക്ക് കൊണ്ടുവരാന് കഴിഞ്ഞു എന്നത് ചോദ്യമാണ്. നായികമാരുടെ അമിത അഭിനയത്തെ വിശേഷിപ്പിക്കാന് കഴിയില്ല.\n‘ലൂസിഫര്’ മോഹന്‍ലാലിന് പൃഥ്വിരാജ് എന്ന ഫാന് ബോയിയുടെ ട്രിബ്യൂട്ട്\nസല്‍മാന് ഖാന്റെ അനിയന് അര്‍ബാസ് ഖാന് അവതരിപ്പിച്ച വേദാന്തം ഐ.പി.എസ് എന്ന കഥാപാത്രമെല്ലാം അവസാന ഭാഗങ്ങളിലേക്ക് ചിരിയുണര്‍ത്തി. ശരിക്കും ഈ കഥാപാത്രത്തിലൂടെ സംവിധായകന് പ്രേക്ഷകനെ പരിഹസിക്കുകയായിരുന്നോ എന്ന് വരെ തോന്നി പോകും.\nഇപ്പോഴും മനസിലാവാത്ത കാര്യമാണ് എന്തിനാണ് ഇപ്പോഴും കഥയില്ലാത്ത ഒരു ചിത്രത്തിന് മോഹന്‍ലാല് തല വെച്ചു കൊടുക്കുന്നതെന്ന്. സൗഹൃദമോ പ്രതിഫലമോ അങ്ങനെ എന്ത് തന്നെയായാലും മിനിമം ഒരു കഥയെങ്കിലും ഉള്ള ചിത്രം തിരഞ്ഞെടുത്താല് നല്ലതായിരിക്കും.\nചുരുക്കി പറഞ്ഞാല് ഈ ദശാബ്ദത്തിലെ മോഹന്‍ലാലിന്റെ കടുത്ത ആരാധകര്‍ക്ക് പോലും നിരാശ സമ്മാനിക്കുന്ന ചിത്രമായിരുന്നു ബിഗ് ബ്രദര്.\nഎന്.ബി: ‘കയറില് തൂങ്ങിയുള്ള ഡബ്ബര് തല്ലില് മറ്റവരെ ട്രോളിയതിന് കിട്ടിയതാണ് ബിഗ് ബ്രദര്’ തിയേറ്ററില് നിന്ന് ഇറങ്ങുമ്പോള് പുറകില് നിന്ന് പറഞ്ഞ ഡയലോഗ്.


പരീക്ഷാപ്പിറ്റേന്നു ഫലം പ്രസിദ്ധീകരിച്ച് ഗവ.സ്‌കൂള് :: Janmabhumi Daily\nപരീക്ഷാപ്പിറ്റേന്നു ഫലം പ്രസിദ്ധീകരിച്ച് ഗവ.സ്‌കൂള്\nMonday 25 December 2017 1:00 am IST\nഓമല്ലൂര്: പരീക്ഷ കഴിഞ്ഞ തൊട്ടടുത്ത ദിവസംതന്നെ ഫലമറിയാനുള്ള അവസരമൊരുക്കി പന്ന്യാലി ഗവ.യുപി സ്‌കൂള്. ഡിസംബര് 21 ന് ക്രിസ്തുമസ് പരീക്ഷ കഴിഞ്ഞ് 22ന് തന്നെ ഫലം പ്രസിദ്ധീകരിച്ചു. കുട്ടികളുടെ പഠന പുരോഗതി രേഖയും തയ്യാറാക്കി വിതരണം ചെയ്തു. ഒപ്പം ഇത് ചര്‍ച്ച ചെയ്യാന് രക്ഷിതാക്കളുടെ യോഗവും ചേര്‍ന്നു. ഓണ പരീക്ഷയ്ക്കും അടുത്ത ദിവസം ഫലം നല്‍കിയിരുന്നു. ഇതേ മാതൃക ഈ ടേമിലും തുടരുകയായിരുന്നു. രക്ഷിതാക്കള് ഏറെ താല്‍പര്യത്തോടെയാണ് ഈ പ്രവര്‍ത്തനത്തില് പങ്കാളിയായത്. കുട്ടികള്‍ക്കാവട്ടെ അവധി കഴിഞ്ഞ് വരുമ്പോള് ഉത്തരപേപ്പര് എന്ന പഴയ കാത്തിരിപ്പും വേണ്ട. അദ്ധ്യാപകര്‍ക്ക് അവധിക്കാലം ഉത്തരപേപ്പറുകള് പരിശോധിക്കാനായി നീക്കിവെയ്‌ക്കേണ്ടതുമില്ല. പ്രവര്‍ത്തനങ്ങള്‍ക്ക് അദ്ധ്യാപകരും പിടിഎ ഭാരവാഹികളും സ്‌കൂള് വികസന സമിതിയംഗങ്ങളും നേതൃത്വം നല്‍കി.\nയൂറോപ്പിനെ ആശ്വസിപ്പിക്കുന്ന ഹിതപരിശോധനാ ഫലം\nത്യാഗത്തിന്റെ ഫലം(ബ്രഹ്മപുരാണത്തില് നിന്ന്)